Mi Roadha mas ihuyaakuree ilmuverin: Shukuriyya\nރޯދަ މަސް އިހުޔާ ކޮށްދެވި އިލްމުވެރިނަށް ޝުކުރިއްޔާ!\nރާއްޖޭގެ ބައެއް އިލްމުވެރިން: ލޮންޑައުންގެ ހާލަތުގައިވެސް ދީނީ މައުލޫމާތު ފެތުރުމުގައި އިލްމުވެރިން ދެއްކީ ނަމޫނާއެއް - އަވަސް ފޮޓޯ\nމިއަދު ނިމިގެން މިދަނީ މިހާތަނަށް މުސްލިމުންނަށް ތަޖުރިބާކުރާ އެންމެ ތަފާތު ރޯދަ މަހެވެ. ދިވެހިންނަށް ވެސް މިއީ ފަހުގެ ތާރީހެއްގައި ތަޖުރިބާކުރަން ޖެހުނު އެންމެ ތަފާތު ރޯދަ މަހެވެ. ކޮވިޑްގެ ބަލިމަޑުކަމާއި ގުޅިގެން ރައްކާތެރިކަމަށްޓަކައި އަޅާފައިވާ ފިޔަވަޅުތަކާއެކު އެންމެން ވެސް މި ރޯދަ މަހު ތިބެންޖެހުނީ ގޭގަ އެވެ. ރޯދަ މަހަކީ އަޅުކަމުގައި ވަރަށް ގިނަ ވަގުތު ހޭދަކުރާ މަހަކަށް ވިޔަސް މި ރޯދަ މަހު ކުރިމަތިވި އެންމެ ހިތްދަތި ކަމަކީ މިސްކިތްތައް ބަންދުކޮށް، ޖަމާއަތް މެދުކަނޑާލާފައި ވުމެވެ.\nމިއީ ރާއްޖެ އިސްލާމްވި ފަހުން ވެސް މިސްކިތުގައި ޖަމާއަތުގައި ތަރާވީހު ނަމާދެއް ކުރުމުގެ ފުރުސަތު ނުލިބި ފާއިތުވެގެން ދިޔަ ފުރަތަމަ ރޯދަ މަހެވެ. މި ނޫންވެސް ރޯދައާއި ގުޅިފައިވާ އެތައް ކަމެއް މި އަހަރު ކުރިއަށް ނުގެންދެވުނެވެ. މީގެ އެތައް އަހަރެއް ކުރިން ފެށިގެން ކުރިޔަށް ގެންދާ ރޯދަމަހުގެ ރޭތައް ދިރުވުމުގެ އިހުޔާ ފޯރަމް ކުރިން ބާއްވަމުން އައި ގޮތަށް މި އަހަރަކު ނުބޭއްވުނެވެ. ނަމަވެސް އިސްލާމިކް މިނިސްޓްރީން އެ ޕްރަގްރާމް ކޮންމެވެސް ސިފައެއްގައި ކުރިއަށް ގެންދިޔައެވެ. މީގެ އިތުުރުން މިއީ ފަހުގެ ތާރީހެއްގައި އެންމެ ގިނަ އިލްމުވެރިން ރައްޔިތުންނަށް ދީނީ މައުލޫމާތު ފޯރުކޮށްދިނުމުގައި ހަރަކާތްތެރިވި ރޯދަ މަހެވެ.\nގޭގައި ތިއްބަވަން ޖެހި ވަޑައިގެންނެވި ނަމަވެސް ސޯޝަލް މީޑިއާގެ އެކި ވަސީލަތްތައް މެދުވެރިކޮށް ދީނުގެ އެކި މައްސަލަތަކާއި ގުޅޭ މައުލޫމާތު އިލްމުވެރިން ވިދާޅުވެ ދެއްވަމުން ގެންދެވި އެވެ. ކޮންމެ ދުވަހަކު ވެސް އެތައް ދަރުހެއް އަޑުއަހާލުމުގެ ފުރުސަތު އެންމެނަށް ލިބުނެވެ.\nސުވާލާ ޖަވާބު ޕްރަގްރާމްތައް ފޭސްބްކް މެދުވެރިކޮށް އިލްމުވެރިން ކުރިއަށް ގެންދެވި އެވެ. މި މަސައްކަތުގައި ރާއްޖޭގައި ތިއްބެވި ވަރަށް ގިނަ އިލްމުވެރިންގެ ބައިވެރިވެވަޑައިގެންނެވި އެވެ. އަދި ރާއްޖެއިން ބޭރުގައި ތިއްބެވި ދިވެހި އިލްމުވެރިން ވެސް ވަރަށް ގިނަ ވަގުތު ހޭދަ ކުރެއްވި އެވެ.\nރޯދަ މަސް އިހުޔާ ކުރުމުގެ މަސައްކަތުގައި މިފަހަރު ތަފާތު ބޮޑުކޮށް އެންމެ ކުރީގައި ހުންނެވީ މަޝްހޫރު ދީނީ އިލްމުވެރިޔާ އަދި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދެވެ.\nމިވަގުތު ސައުދީ އަރަބިއްޔާގައި ދިރިއުޅުއްވާ ޝަހީމް ގެންދެވީ ރޯދައިގެ ކުރިން ވެސް ދީނީ ގޮތުން ރައްޔިތުން ހޭލުންތެރި ކުރުމަށް ހާއްސަ މަސައްކަތްތަކެއް ކުރައްވަމުންނެވެ. ދީނުގެ ޝިއާރުތައް ފާޅުކުރެވޭ ތަފާތު ކަންކަމުގައި ދިވެހިންގެ ބައިވެރިވުން އިތުރު ކުރެއްވުމަށް މަސައްކަތް ކުރައްވަމުންނެވެ. ހާއްސަކޮށް ކީރިތި ގުރުއާނަށް ލޯބި ޖެއްސުމަށް އެމަނިކުފާނު ފެއްޓެވި "ގުރުއާން ޗެލެންޖް" ވެގެން ދިޔައީ މިހާތަނަށް ރާއްޖޭގައި ސޯޝަލް މީޑިއާގައި ކުރިއަށް ގެންދެވުނު އެންމެ ކާމިޔާބު ޗެލެންޖަށެވެ.\nއެތައްހާސް ބަޔަކު އެ ޗެލެންޖްގައި ބައިވެރިވެ ކީރިތި ގުރުއާން ކިޔެވިއެވެ.\nޑރ. މުހައްމަދު ޝަހީމް އަލީ ސައީދު: ރޯދަ މަހު އެންމެ ގިނަ ޕްރަގްރާމްތައް ގެނެސްދެއްވީ ޝަހީމް\nމި ރޯދަ މަހު ޝަހީމް ވަނީ 160 ވުރެ ގިނަ ޕްރާގްރާމް ކުރިއަށް ގެންދަަވާފަ އެވެ. ދީނީ އިލްމު ފެތުުރުއްވުމުހައި އެތައް ގަޑިއިރެއް އޭނާ ވަނީ ހޭދަ ކުރައްވާފަ އެވެ. ރާއްޖޭގެ ވަރަށް ގިނަ އޮންލައިން ނޫސްތަކުގެ ސޯޝަލް މީޑިއާ އެކައުންޓްތައް މެދުވެރިކޮށް ޝަހީމް ވަނީ ދަރުސް ދެއްވާފަ އެވެ. ޝަހީމްގެ ދަރުސެއް ކުރިއަށް ނުގެންދާ އެންމެ ދުވަހެއް ވެސް ދޫކޮށްލައްވާފައި ނުވެ އެވެ.\nދުވާލަކު ތިން ލައިވް ކުރިއަށް ގެންދެވި އެވެ. ހުކުރު ދުވަސްތަކުގައި ހަތަރު ލައިވް ކުރިއަށް ގެންދެވި އެވެ.\nޝަހީމްގެ އެންމެ ފާހަގަ ކޮށްލެވުނީ "ރަމަޒާން ވިތް ޑޮކްޓަރު ޝަހީމް" މި ނަމުގައި ކޮންމެ ދުވަހެއްގެ ހަވީރު ގެނެސްދިން ހާއްސަ ޕްރޮގްރާމެވެ. މިއީ އިލްމީ ތަފާތު މައުލޫމާތުތަކުގެ މައްޗަށް ބިނާކޮށް އޭނާ ގެނެސް ދެއްވި ޕްރޮގްރާމެކެވެ. އެ ފްރަގްރާމްގައި ކޮންމެ ދުވަހަކަށް ހާއްސަ މައުލޫއެއް އޮތީ ކަނޑައަޅާފަ އެވެ. އެގޮތުން މި އުންމަތް ދުށް މަޝްހޫރު ދީނީ އިލްމުވެރިންގެ ތަފާތު ވާހަކަތަކާއި، އިސްލާމީ ޝަރީއަތުގައި ހިމެނޭ މުހިންމު ކަމުގެ މައްޗަށް ޝަހީމްގެ ދަރުސްތައް ބައްޓަން ކުރެއްވި އެވެ. އަދި ހަގީގީ އިސްލާމީ އިގްތިސޯދަކީ ކޮބައިކަން ފަދަ މުހިންމު މައުލޫމާތުތަކަށް ޝަހީމް ވަނީ ދަރުސް ދެއްވާފަ އެވެ.\nމި ރޯދަ މަހު ޝަހީމް ގެނެސްދެއްވި އެންމެ ހާއްސަ ޕްރަގްރާމަކީ "ރަމަޟާން ވިތް ޑޮކްޓަރު ޝަހީމް"\nމި ދަރުސްތަކަށް އާންމުންގެ ވަރަށް ބޮޑު ތަރުހީބެއް ލިބިގެން ދިޔަ އެވެ. ވަގުތުން ދަރުސް ދެމުންދާއިރު އެތައް ސަތޭކަ ބަޔަކު ގެންދިޔައީ ބަލަމުންނެވެ. ބައެއް ޕްރަގްރާމްތައް 60،000 ވުރެ ގިނަ މީހުން ބަލާފައި ވެއެވެ.\nއާންމުންގެ މެދުގައި އެންމެ ބޮޑަށް ސުވާލު ކުރެވޭ މައްސަލަތަކަށް ހާއްސަކޮށް އެކި ވީޑިއޯތައް ޝަހީމް ގެންދެވީ ސޯޝަލް މީޑިއާގައި ހިއްސާ ކުރައްވަމުންނެވެ. އަދި އާންމުން ފޮނުވާ ސުވާލުތަކަށް ވަގުތުން ޖަވާބު ދިނުމަށް ހާއްސަކޮށްގެން ވެސް ޝޯތަކެއް ކުރިއަށް ގެންދިޔަ އެވެ.\nޝަހީމް ވަނީ ރޯދަ މަހު ބައެއް ޓީވީ ޗެނަލްތަކުން ގެނެސްދިން ދީނީ ޕްރަގްރާމްތަކުގައި ވެސް ބައިވެރިވެވަޑައިގެންފަ އެވެ. އެ ޕްރޮގްރާމްތައް މެދުވެރިކޮށް އާންމުންގެ ސުވާލުތަކަށް ޝަހީމް ގެންދެވީ ޖަވާބު ދެއްވަމުންނެވެ. އަދި ޓެލެގްރާމް ޕޭޖެއް ހައްދަވާ އެ ޕޭޖް މެދުވެރިކޮށް ވެސް ޝަހީމް ވަނީ ރައްޔިތުންނަށް ދީނީ މައުލޫމާތު ފޯރު ކޮށްދެއްވާފަ އެވެ.\n"މި މަސައްކަތުގައި ވަރަށް ބޮޑު އެހީތެރިކަމެއް ވެދިން ގިބްލަ ހައްޖު އެންޑް އުމްރާގެ ފަރާތުން. ހާއްސަކޮށް ޓެކްނިކަލް ސަޕޯޓް. މާތްﷲ އަށް ހަމްދު ކުރަން މި ރޯދަ މަހު ރައްޔިތުންނާއި މިހާ ގާތުގައި މަސައްކަތް ކުރުމުގެ ފުރުސަތު މިންވަރު ކުރެއްވީތީ. ކިތަންމެ ދުރުގައި ހުންނަން ޖެހުނު ނަމަވެސް މިއީ ދިވެހި ރައްޔިތުންނާ ވަރަށް ގާތުގައި ހުރުމަށް މެދުވެރިވީ ރޯދަ މަހެއް." ޝަހީމް ވިދާޅުވި އެވެ.\nޝަހީމް އޭނާގެ އަޑުން ކީރިތި ގުރުއާންގެ ސޫރަތްތައް ރެކޯޑް ކުރައްވާ އާންމު ކުރައްވަމުން ވެސް ގެންދެވި އެވެ.\nމައުމޫނުގެ ވެރި ކަމުގައި ޖުލައި 14، 1980 ރޯދަ މަހުގެ ރޭތައް އިހުޔާކޮށް ދިރުވުމުގެ ގޮތުން ދީނީ ހާއްސަ ޕްރަގްރާމްތަކެއް ކުރިއަށް ގެންދަން ފެށި އެވެ. އަދި 2008 ވަނަ އަހަރުގެ ނިޔަލަށް އެ ޕްރަގްރާމްތައް މެދުކެނޑުމެއްނެތި ކުރިއަށް ގެންދިޔަ އެވެ.\nރައީސް މައުމޫން ވެރިކަމުން ވަކިވެވަޑައިގެންނެވި ފަހުންވެސް ރައީސް މައުމޫން ގެންދެވީ އިހްޔާ ފޯރަމްތައް ކުރިއަށް ގެންދަވަމުންނެވެ. އުނދަގުލުގައި ވެސް އެކަން ކުރެއްވި އެވެ. މިއީ އެ ސިލްސިލާއަށް ނިމުން އައި އަހަރަށް ވެގެން ދިޔަ އެވެ.\nނަމަވެސް ރައީސް މައުމޫންވެސް ވަނީ ސޯޝަލް މީޑިއާ މެދުވެރިކޮށް ދީނީ ދަރުސްތަކެއް ކުރިއަށް ގެންދަވާފަ އެވެ. "ދީނާ ދުނިޔެ" މި ނަމުގައި ކޮންމެ ހަފުތާއަކު އެމަނިކުފާނު ގެންދެވީ ޔޫޓިއުބްގައި ވީޑިއޯއެއް ހިއްސާ ކުރައްވަމުންނެވެ.\nއެ ވީޑިއޯތައް މެދުވެރިކޮށް އެމަނިކުފާނު ގެންދެވީ ރޯދަ މަހަށް ހާއްސަ އަޅުކަންކަމާއި ގުޅޭ ތަފާތު މައުލޫމާތުތައް ހިއްސާ ކުރައްވަމުންނެވެ. އަދި ދީނީ ތަފާތު ކަންކަމާއި ގުޅޭ މައުލޫމާތު ވެސް ދެއްވިއެވެ.\nކޮންމެ އަހަރެއްގެ ރޯދަ މަހު ދީނީ އެންމެ ގިނަ ހަރަކާތްތައް އިންތިޒާމް ކުރަނީ ރާއްޖޭގައި އޮތް އެންމެ ހަރަކާތްތެެރި އެއް ޖަމިއްޔާ ކަމަށްވާ ޖަމިއްޔަތުއް ސަލަފްގެ ފަރާތުންނެވެ. މީގެ ކުރިން ކޮންމެ ރޯދަ މަހަކު މާލޭގެ މިސްކިތްތަކުގައި އަސުުރު ނަމާދަށް ފަހު ހާއްސަ ދަރުސްތައް ކުރިއަށް ގެންދެވެ އެވެ. އަދި ރަށްރަށުގައި ދަރުސްތައް އިންތިޒާމްކޮށް ކުރިއަށް ގެންދެ އެވެ.\nމި އަހަރު ލޮކްޑައުންގައި ތިބެން ޖެހުނު ނަމަވެސް ސަލަފަށް ނިސްބަތްވާ އިލްމުވެރިން ތިއްބެވީ ރައްޔިތުންނާ ވަރަށް ގާތުގަ އެވެ. ކޮންމެ ދުވަހަކު އެ ޖަމިއްޔާއިން ވެސް އެތައް އިލްމުވެރިންނެއްގެ ދަރުސްތައް ދިނެވެ.\nއެގޮތުން މަޝްހޫރު ދީނީ އިލްމުވެރިޔާ ޝައިހް ހަސަން މޫސާ ފިކުރީ ވަނީ "ރޯދައިގެ އިރުޝާދު" މި ނަމުގައި ކޮންމެ ދުވަހަކު ހާއްސަ ޕްރަގްރާމެއް ކުރިއަށް ގެންދަވާފަ އެވެ. އަވަސްގައި ރޯދަ މަހު ލިޔުނު ދީނީ އާޓިކަލްތަކަށް ވެސް ބޮޑު އެހީތެރިކަމެއް ދެއްވި އެވެ.\nޝައިހް އަބްދުއްސަލާމް ބިން ދާވޫދު ވަނީ "ކީރިތި ގުރުއާނުގައިވާ ވާހަކަތައް" މި ނަމުގައި އިބްރަތްތެރި ތަފާތު ވާހަކަތައް ގެނެސްދޭ ހާއްސަ ޕްރަގްރާމްތަކެއް ކުރިއަށް ގެންދަވާފަ އެވެ.\nސަލަފްގެ ރައީސް އަބްދުﷲ ބިން އިބްރާހިމް ވަނީ ގުރުއާން ތަފްސީރުގެ ޒޫމް ކްލާސްތަކެއް ބާއްވާފަ އެވެ. ޝައިހް އަހުމަދު ސަމީރު ވަނީ "އަސްބާބް އަލް-ނުޒޫލް" މި ނަމުގައި ކޮންމެ ދުވަަހަކު ދީނީ ޕްރަގްރާމެއް ކުރިއަށް ގެންދަވާފަ އެވެ. އަދި ކޮވިޑްގެ ބަލިމަޑުކަމާއި ގުޅިގެން "މި ހާލަތުގައި" މިނަމުގައި އިލްމުވެރިން ބައިވެރިވެވަޑައިގަންނަވާ ހާއްސަ ޕްރަގްރާމެއް ވެސް ސަލަފުން ކުރިއަށް ގެންދެވި އެވެ.\nސަލަފުން ކުރިއަށް ގެންދިޔަ އޮންލައިން ޕްރޮގްރާމެއްގެ ތެރެއިން\nމި ޕްރޮގްރާމްތައް މެދުވެރިކޮށް ބަލިމަޑުކަމުގެ މި ހާލަތުގައި އަމަލު ކުރާނެ ގޮތުގެ ތަފާތު އިރުޝާދުތައް ވެސް ދިނެވެ.\nހަފުތާގެ އެކި ދުވަސްތަކަށް ބަހާލައިގެން ތަފާތު މައުލޫމާތު އިލްމުވެރިންގެ ދަރުސްތައް ވެސް ސަލަފުގެ ސޯޝަލް މީޑިއާ އެކައުންޓްތަކުން ގެނެސް ދިނެވެ. އަދި އެ ޖަމިއްޔާގެ ވެބްސައިޓް މެދުވެރިކޮށް ހަގީގީ ވާހަކަތަކާއި ތަފާތު ދީނީ ލިޔުންތައް ކޮންމެ ދުވަހަކު ގެނެސްދިނެވެ. އޭގެ ތެރޭގައި މިވަގުތު މަދީނާގަައި ހުންނެވި ޝައިހް މުޖްތަބާ ހަމީދު ގެނެސްދެއްވި ހަގީގީ ވާހަކަތައް ގިނަ ބަޔަކަށް ވަރަަށް ކަމުދިޔަ އެވެ.\nސަލަފުން ވަނީ ސުކޫލް ކުދިންނަށް އިނގިރޭސި ބަހުން ކުއިޒްއެއް އަދި އާންމުންނަށް ބައިވެރިވެވޭ ގޮތަށް ދިވެހި ބަހުން ދީނީ ކުއިޒް މުބާރާތެއް ވެސް ކުރިއަށް ގެންގޮސްފަ އެވެ.\nރާއްޖޭގެ ބައެއް އިލްމުވެރިން: ލޮންޑައުންގެ ހާލަތުގައިވެސް ދީނީ މައުލޫމާތު ފެތުރުމުގައި އިލްމުވެރިން ދެއްކީ ނަމޫނާ އެއް\nދީނީ އިލްމުވެރިޔާ ޝައިހް އިލްޔާސް ހުސައިން ވެސް ސޯޝަލް މީޑިއާ މެދުވެރިކޮށް ތަފާތު ދަރުސްތައް ކޮންމެ ދުވަހަކު ދެއްވި އެވެ. ދިވެހިންގެ މެދުގައި އެންމެ މަގުބޫލް އިލްމުވެރިޔާ ކަމަށްވާ އިލްޔާސް ވަނީ ކޮވިޑްގެ މި ހާލަތުގައި އަމަލުތައް ބަހައްޓަން ޖެހޭ ގޮތާއި، އަދި ދީނީ ގޮތުން ރައްޔިތުންނަށް މުހިންމު ތަފާތު މައުލޫތަކަށް ތަފާތު ދަރުސްތައް ދެއްވާފަ އެވެ.\nމައްކާގައި މިވަގުތު ހުންނެވި ޝައިހް ޝަފީއު އަބްދުﷲ ފާހަގަ ކުރެވިފައި ވަނީ މި ރޯދަ މަހު އެންމެ ހަރަކާތްތެރި އިލްމުވެރިންގެ ތެރޭގަ އެވެ. ޝަފީއު ގެންދެވީ ކޮންމެ ދުވަހަކު ވެސް ރޯދައާ ގުޅޭ ތަފާތު މައުލޫތަކަށް ވީޑިއޯތައް ގެނެސް ދެމުންނެވެ.\nއާންމުން ޝައުގުވެރިވާނެ ތަފާތު ވާހަކަތައް ހިމަނައިގެން ޝަފީއު ގެނެސްދެއްވި ދަރުސްތަކަކީ ވަރަށް ގިނަ ބަޔަކަށް ކަމުދިޔަ ދަރުސްތަކެކެވެ. މީގެ އިތުރުން ގިނަ ބަޔަކު ފޮލޯ ކުރާ އޭނާގެ ޓެލެގްރާމް ޕޭޖް މެދުވެރިކޮށް ކޮންމެ ދުވަހަކު ވެސް ދީނީ ސުވާލުތަކަށް ޖަވާބު ދެއްވި އެވެ.\nޝައިހް ފަޒްލޫން ވެސް ދީނީ މައުލޫތަކަށް މި ރޯދަ މަހު ދަރުސް ދެއްވި އެވެ. އަދި އެކި ނޫސްތަކުން ކުރިއަށް ގެންދިޔަ ދީނީ ޕްރަގްރާމްތަކުގައި ބައިވެރިވެވަޑައިގެންނެވި އެވެ.\nއައްޑު އަތޮޅުގައި ހުންންވައިގެން ޝައިހް އަނިލްވެސް ކޮންމެ ދުވަހަކު ދަރުސް ދެއްވި އެވެ. ޝައިހް ނިމާލް މުހައްމަދުވެސް ވަނީ ކޮންމެ ދުވަަހަކު ފޭސްބުކް މެދުވެރިކޮށް ދަރުހެއް ގެނެސް ދެއްވި އެވެ.\nޝައިހް އިބްރާހިމް ރަޝީދު ހަސަން ކުރިއަށް ގެންދެވި "ރަސޫލު ބޭކަލުންގެ ވާހަކަ" އަކީވެސް ރޯދަ މަހު ދިވެހިންގެ ތެރޭގައި މަގުބޫލް ޕްރަގްރާމަކަށްވި އެވެ. މި ނޫނަސް ވަރަށް ގިނަ އިލްމުވެރިން ގެންދެވީ މި ރޯދަ މަސް އިހުޔާ ކުރުމަށް ގިނަ މަަސައްކަތްތަކެއް ކުރައްވަމުންނެވެ.\nދީނީ އިލްމުވެރިން އިސްލާމިކް މިނިސްޓްރީ ޑރ. މުހައްމަދު ޝަހީމް އަލީ ސައީދު + ސަލަފް ޖަމިއްޔާ


Naibu Raees Addu aai Fuvahmulakah furaa vadaigenfi\nނައިބް ރައީސް އައްޑޫއާއި ފުވައްމުލަކަށް ފުރާވަޑައިގެންފި\nރަސްމީ ދަތުރުފުޅެއްގައި ނައިބު ރައީސް ފުރާވަޑައިގަތުމަށްޓަކައި ވެލާނާ އިންޓަނޭޝަނަލް އެއާޕޯޓުގައި --- ފޮޓޯ: ރައީސް އޮފީސް\nނައިބު ރައީސް ފައިސަލް ނަސީމް، ފުވައްމުލައް ސިޓީ އަދި އައްޑޫ ސިޓީއަށް ރަސްމީ ދަތުރުފުޅެއްގައި މިއަދު ހެނދުނު ފުރާވަޑައިގެންފިއެވެ.\nހަތަރު ދުވަހުގެ ދަތުރުފުޅެއްގައި ނައިބު ރައީސް އެންމެ ފުރަތަމަވަޑައިގަންނަވާނީ ފުވައްމުލަކަށެވެ. ފުވައްމުލައް ސިޓީ ކައުންސިލާއި އެ ސިޓީގެ އިދާރާތަކުގެ އިސްވެރިންނާއި ބައްދަލުކުރެއްވުމަށް ހަމަޖެހިފައިވެ އެވެ.\nނައިބް ރައީސްގެ މިދަތުރުފުޅުގައި ފުވައްމުލަކުގައި ސަރުކާރުން ހިންގާ ތަރައްގީގެ މަޝްރޫއުތައް ވެސް ބަލައިލައްވާނެ އެވެ. މީގެ އިތުރުން ފުވައްމުލަކުގައި ކުރިއަށް ގެންގޮސްފައިވާ ބައެއް މަޝްރޫއުތައް ރަސްމީކޮށް އިފްތިތާހްކުރައްވާ، ބައެއް މަޝްރޫއުތައް ފެށުމަށްޓަކައި ބިންގާ އަޅައިދެއްވުމަށް ވެސް ހަމަޖެހިފައިވެ އެވެ.\nދެވަނަ މަންޒިލެއްގެ ގޮތުން ނައިބު ރައީސް ވަޑައިގަންނަވާނީ އައްޑޫ ސިޓީއަށެވެ. އެ ދަތުރުފުޅުގައި އައްޑޫ ސިޓީ ކައުންސިލާ ބައްދަލުކުރުމާއި ބައެއް އިދާރާތަކުގެ އިސްވެރިންނާއި ނައިބު ރައީސް ބައްދަލު ކުރައްވާނެ އެވެ. މީގެ އިތުރުން އައްޑޫ ސިޓީގައި ޓްރެއިނިން ޕްރޮގްރާމެއް ވެސް ފައްޓަވައިދެއްވުމަށް ހަމަޖެހިފައިވެ އެވެ.\nނައިބު ރައީސް ފުވައްމުލައް އަދި އައްޑޫއަށް ކުރައްވާ ރަސްމީ ދަތުރުފުޅު ނިންމަވާލެއްވުމަށްފަހު މާލެ ވަޑައިގެންނެވުމަށް ހަމަޖެހިފައިވަނީ މި މަހުގެ 29 ވަނަ ދުވަހު އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް އައްޑޫ ސިޓީ + ފުވައްމުލައް ފައިސަލް ނަސީމް


SunOnline: Dhiraagu in Huawei Mate20 adhi 20 plus tha'aaraf koffi\nދިރާގުން ވާވޭ މޭޓް 20 އަދި 20 ޕްރޯ ލޯންޗުކޮށްފި\nއައިޝަތު ފަރީޙާ 07 Dec 2018, 22:19\nދިރާގުން ވާވޭ ޕީ20 ސީރީޒްގެ ފޯނުތައް ތައާރަފު ކުރުން -- ފޮޓޯ: ދިރާގު\nއެންމެ ޒަމާނީ ސްމާޓް ފޯނެއްގައި ހުންނަންޖެހޭ ހުރިހާ ފީޗާ އެއް ހިމަނައިގެން ވާވޭ އިން އެންމެ ފަހުން ތައާރަފު ކުރި މޭޓް20 ސީރީޒްގެ ފޯނުތައް ދިރާގުން ތައާރަފުކޮށްފިއެވެ.\nމިރޭ ބޭއްވި ރަސްމިއްޔާތެއްގައި ދިރާގުން ވަނީ އެކުންފުނި މެދުވެރިކޮށް ވާވޭ މޭޓް20 އަދި 20 ޕްރޯ އަށް ޕްރީ އޯޑަރު ކުރި ކަސްޓަމަރުންނަށް ފޯނު ހަވާލުކޮށްފައެވެ.\nވާވޭ ސްރީލަންކާގެ ޖެނެރަލް މެނޭޖަރު ވިދާޅުވީ ދިރާގާ ގުޅިގެން މި ފޯނު ރާއްޖެއަށް ތައާރަފު ކުރުމަކީ އުފަލެއް ކަމަށެވެ. މި ފޯނުގައި ސްމާޓު ފޯނަކަށް އަލަށް ތައާރަފުކުރެވޭ ގިނަ ފީޗާތައް ހިމެނޭ ކަމަށް ވެސް އޭނާ ވިދާޅުވިއެވެ.\nދިރާގުން ބުނީ ފަހުގެ ފޯނުތަކާއި ޓެކްނޮލަޖީތައް ދިވެހިންނާ ހަމައަށް ގެނައުމަކީ އެކުންފުނީގެ އަމާޒު ކަމަށެވެ.\nވާވޭ މޭޓް 20 ސީރީޒްގައި ދުނިޔޭގެ އެންމެ ފުރަތަމަ 7އެންއެމް މޮބައިލް އޭއައި ޗިޕްސެޓް ހިމަނާފައިވާއިރު މި ފޯނުގައި އަލްޓްރާ ވައިޑް ތިން ކެމެރާ ލެންސް ހިމެނެއެވެ.\nމީގެ އިތުރުން މިއީ ފުރަތަމަ އޭއައި ސިނަމޮޓޯގްރަފީ ފޯނެވެ. ފާސްޓް ޗާޖިން އާއެކު މި ފޯނު ރީތި ކުލަތަކަކުން ގަންނަން ލިބޭނެއެވެ.\nވާވޭ އަކީ ސްމާޓްފޯނުގެ ބާޒާރުގައި މިހާރު ދެވަނައަށް އެންމެ ބޮޑު ކުންފުންޏެވެ.\nރޯދަމަހުގެ އެކި މަންޒަރުތައް ޝެއާކޮށްގެން ސެމްސަންގް ފޯނެއް\nކޮޒޯގެ ނަމުގައި ކޮލެޓީ ތަކެތި ލިބޭ ފިހާރައެއް ހުޅުވައިިފި


Dho?! STORY: Aniyaage badhalu. Ep 31\n"މަންމާ! އަހަންނަށް ވަރަށް ބޮޑު ގޯހެއް ހެދިއްޖެ." ޔޫޝައު ފުރަތަމަ ފަހަރަށް މަންމައަށް ހަޤީޤަތް ކިޔައިދޭން ތައްޔާރުވި އެވެ.\nދިހައެއްޖެހިއިރު ވެސް ކޮޓަރިތެރެ އަނދިރިކަމުން ހީވަނީ މެންދަމުގެ ވަގުތެއް ހެންނެވެ. ޖޫޒަން ފޯނު ދިއްލާލައިފައި ގަޑި ބަލާލުމަށްފަހު ފުންމައިގެން ތެދުވި އެވެ. ކުޑަހިނދުކޮޅަކަށް ހީވީ އަމިއްލަ ގޭގައި އޮވެވުނު ހެންނެވެ. ބިރުގަތީ އެހާ ލަހުން ހޭލައިގެން ބޭރަށް ނިކުތުމުން މަންމަ އެތިވަރު ގޮވަންފަށާފާނެތީ އެވެ. ވަށައިގެންވި މާހައުލާއިމެދު ވިސްނައިލެވުނީ އަދި އޭގެފަހުންނެވެ. މަޑުމަޑުން ހުރިހާ ކަމެއް އައިސް ހަނދާނާ ގުޅިލާމެހިގެން ދިޔައެވެ. ހަމައެއާއެކު އިންތިހާއަށް ބަނޑުހައިކަން އިހްސާސްވި އެވެ. އަތް ވެސް އެބަ ތުރުތުރުއަޅައެވެ.\nޖޫޒަން ކޮޓަރިން ނިކުންނަންވެގެން އެނދުން ފޭބިވަގުތު މުށިގަނޑުގައި ފައިޖެހިފައި ފިނިކަމުން ގަނޑުނުވީ ކިރިޔާ އެވެ. ވަށައިގެން ހޯދާލިއިރު ތަންކޮޅެއް ދުރުގައި ކައިދަން ކޮޓަރިތެރޭ އަރަން ގެންގުޅޭ މަޑު ފައިވާން ހުއްޓެވެ. އޭނާ އެފައިވާނަށް ދެފައި މަހާލައިގެން ސިއްރު ސިއްރުން ބޭރަށް ބޯދިއްކޮށްލި އެވެ. ބަނޑުހައިކަމުން ގޮހޮރު ވަޔާ ތެޅެނީ އެވެ. ފެންވަރާލެވޭނީ ވެސް ބަނޑަށް އެއްޗެއް ލައިގެންނެވެ. ހުރި ސިފައާމެދު ވިސްނާނީ ފަހުންނެވެ.\nބަދިގެތެރެއަށް ނުވަދެވެނީސް ކައިދަން ވާހަކަދައްކާ އަޑު ކަންފަތުގައި ޖެހުނެވެ. ޖޫޒަންގެ ދެފައި ހަރުލީ އެތެރޭގައި ކައިދަންއާއި އެކު އަޒީމް އުޅެނީއޭ ހީވެފަ އެވެ. ދެމީހުން ތިއްބާ އެހުރިސިފައަށް ވަންނަން ޖެހިލުންވީ އެވެ. ހަމައެކަނި ތުނި ޓީޝާޓަކާއި ހަރުވާޅެއްގައި އިމޭޖިނޭޝަންއަށް ދޫކޮށްލެވިފައިވަނީ ކުޑަމިންވަރެކެވެ. އެކަމަކު އެނބުރި ދާވަރަށްވުރެ ކާއެއްޗަކަށް އެހަށިގަނޑު ބޭނުންޖެހިފައިވާ މިންވަރު އިތުރެވެ. އެހެންނޫނަސް ކައިވެނީގެ ފުރަތަމަ ހެނދުނު ގެއަށް އެކުވެރިން ގެންނަނީ ކޮންބައެއް ހެއްޔެވެ؟ ރަނގަޅަށް ވިއްޔާ އަޒީމް އަދިވެސް އެ އެޕާޓްމެންޓް ދޫކޮށްފައި ނުދަނީ އެވެ.\nފުން ނޭވައެއް ދޫކޮށްލާފައި ޖޫޒަން ގޮތެއް ނިންމައިފި އެވެ. މޭމަތި ނިވާވާނެހެން ދެއަތް ހުރަސްކޮށްލައިގެން ހުރެ ބަދިގެއަށް ވަންއިރު ނަސީބަކުން ކައިދަން އިނީ އެކަންޏެވެ. އަޅި ސްވެޓްޕޭންޓަކާއެކު މަތިން ލައިގެން ހުރި ހުދު ޓީޝާޓް ދެއަތާއި މޭމަތިން ވާންވެލާފައި ހުރީ ލޮލުގައި އެންމެ އަޅައިގަންނަ ގޮތަށެވެ. ހާވާލެވިފައިވާ އިސްތަށިގަނޑުގައި ތެތތްކަމެއް ހުރިހެން ހީވެ އެވެ. ކުރިމަތީ ލެޕްޓޮޕް ހުޅުވާފައި ބަހައްޓާފައި ހުރިއިރު ދާދި ކައިރީގައި ކިރާއި ސީރިއަލް އަޅާފައިވާ ބޯތައްޓެއް ހުއްޓެވެ. ޖޫޒަންގެ ނުތަނަވަސްކަން ކުޑަވި އެވެ. އޭނަ ވަދެގެން ދާ އަޑު އިވިގެން ކައިދަން ވެސް އެދިމާއަށް މޫނު އަނބުރާލައިފި އެވެ. އޭނަ ދެއަތްތިރިކޮށްލުމާއެކު ކައިދަންގެ ލޮލުގެ ވިދުން ގަދަވީހެން ހީވި އެވެ. ޖޫޒަން ޔަޤީންކުރާކަށް ގަސްތެއް ނުކުރެ އެވެ.\nޖޫޒަން ހުޅުވީ ފްރިޖެވެ. ގެރިކިރު އަޅާފައި ބަންދުކޮށްފައި ހުރި ބިއްލޫރި ފުޅިއެއް ފެނިގެން އަވަހަށް ނަގައިގެން މޭޒުދޮށުގައި ޖައްސާލި އެވެ. ސަމުސާ އަޅާ އެއްޗަކުން ސަމުސަލެއް ނަގައި ބައިސަމުސާ ގެރިކިރު ނަގައި ބޯލާފައި ފުޅި މޭޒުމަތީ ބެހެއްޓުނީ ތަންކޮޅެއް ބާރަށެވެ. އަތުގައި ހުރި ތުރުތުރުގެ ސަބަބުން ކޮންޓްރޯލް ނުވީ އެވެ. ނިތްކުރީގައި ވެސް ދާތިކިތައް ބަބުޅަނީ އެވެ.\n"ޔޫ އޯކޭ؟" ކައިދަންގެ އަޑުގައި ނުތަނަވަސްކަން އެކުލެވުނު ކަހަލަ އެވެ. ކައިދަން އޭނަގެ ހުރިހާ ހަރަކާތަކަށް ބަލަން ކައިރީގައި އިން ކަންވެސް ޖޫޒަން ހަނދާންވީ ވާހަކަދެއްކީމަ އެވެ. ލޯމަރައިގެން އިނދެފައި އޭނައަށް ލޯ ހުޅުވައިލެވުނެވެ.\n"އައި ވިލް ބީ..." ތެދުވެވޭވަރު ވުމުން އޭނަ ޖަވާބު ދީފައި އެތަނުން ނިކުންނަން ދިޔަ އެވެ.\nމުޅިން ހަމައަކަށް އެޅެން ވިއްސަކަށް މިނިޓް ނަގާނެތީވެ ޖޫޒަން ނިންމީ އެވަގުތުކޮޅު ބަބްލް ބާތެއް ނަގާށެވެ. ހޫނު ފެނުން ޓަބް ފުރާލުމަށްފަހު ކައިވެނީގައި ލިބުނު ގިފްޓްޕެކްތަކު ތެރެއިން ޕެކަކުން އެންމެ ގަޔާވި ކަހަލަ ބާތު ބޮމްއެއް ވައްޓައިލުމުން ރީތި އެތައް ކުލަތަކެއް ފާއްދަމުން ބޮކިން ފުރާލި އެވެ. އެހާމެ މީރުވަސް ދުވަ އެވެ. އަދި އެވަރުން ނިންމައިލީއެއް ނޫނެވެ. އެންމެ މީރު ވަސް ދުވާ އެސެންޝަލް އޮއިލް ފުޅިން ތިންތިކި ވައްޓައިލި އެވެ. ފެންގަނޑުގެ ހޫނުމިން އެންމެ ހެއުވަރުވުމުން އިންސިއުލިން ޕަންޕާއި އަންނައުނުތައް ގަޔާއި ވަކިކޮށްލާފައި ޓަބަށް އެރި އިށީނދެއްޖެ އެވެ. ދެން ހީވީ އެހެން ދުނިޔެއަކަށް ދެވުނު ހެންނެވެ. ދެއަރިމަތީ އަތް އަޅުވާލައިފައި ބޮލާއި ދިމާގައި ކަނދުރާ އަޅުވާލައިގެން އޮވެ ލޯމަރައިލލުމުން އިރުކޮޅަކަށް ނިދިޖެހުނުހެންވެސް ހީވި އެވެ. އޭނަ ޓަބުން އެރީ ފެންގަނޑު ހޫނުކަން މުޅިން ކެނޑި މާބޮޑަށް ފިނިވާން ފެށީމަ އެވެ.\nފެންވަރާލައިގެން ނިކުމެ ބާތްރޯބްއާއެކު އިނދެ ފުރަތަމަ ކަމަކަށް ހަކުރު ޓެސްޓްކުރި އެވެ. ބޭނުންވި ނަތީޖާ ލިބުމުން ހެދުން ލައިގެން ނިކުތީ ނާސްތާ ކުރަން ވެގެންނެވެ. އިސްތަށިގަނޑު ރަނގަޅަށް ނުހިއްކާ ހުރުމުން ބުރަކަށީގައި އިސްތަށިގަނޑު ޖެހޭތަން އިސާހިތަކު ތެމިއްޖެ އެވެ. ބަދިގެއަށް ވަންއިރު ކައިދަން ފެންނާކަށް ނެތެވެ. އޭނަ ފްރިޖް ހާވައިގގެން ނާސްތާ ތައްޔާރުކުރަން ބޭނުންވާނެ އެއްޗެހި ހޯދައިގެން ސޭންޑްވިޗެއް ހަދައިގެން ޖައްސައިލި އެވެ. ކައިދަން ފެންނަން ނެތުމުން އޭނަ ދިޔަ ތަނަކާއިމެދު ޖޫޒަންއަށް ވިސްނުނެވެ. އެގޮތަށް ގޭގައި އޭނަ އެކަނި ބަހައްޓާފައި ދާނެހެން ހާދަ ހީނުވެ އެވެ.\nއިރުކޮޅެއް ފަހެވެ. ކޮންމެވެސް ދޮރެއް ހުޅުވިފައި ލެއްޕުނު އަޑު އިވިފައި އިރުކޮޅަކުން ކައިދަން އައއިސް ބަދިގެ ދޮރުމައްޗަށް ހުއްޓުނެވެ.\n"އަވަހަކަށް މަރެއްވެސް ނުވާނެ ތޯއްޗެ!" ޖޫޒަންއަށް ހިތާހިތުން ބުނެލެވުނެވެ.\n"ކޮންތާކަށް ހަނީމޫނަށް ދާން ބޭނުމީ؟" ކައިދަން ވާހަކަދެއްކިއިރު އަތުގައި އޮތް ފޯނުން ނަޒަރު ވަކިކޮށެއްނުލަ އެވެ.\nޖޫޒަންއަށް ލިބުނު ސިހުމުގައި އަނގައިގައި އޮތް ކާއެތިކޮޅު ކުއްލިއަކަށް ދިރުވައިލެވިއްޖެ އެވެ. ކޮށިނޭރީ ކިރިޔާ އެވެ. އޭނަގެ ޖަވާބު ނައުމުން ކައިދަން އިސްއުފުލައިލި އެވެ. ދެން ފޯނު ޖީބަށް ލައިފައި ބުމަ އަރުވާލައިފި އެވެ. ޖޫޒަންގެ ހަނދާނަށް އައީ އޭނަ ޔޫޝައުއާ މޮޔަވެގެން އުޅުނު ދުވަސްވަރު ޕެރިސްއަށް ދާން ހުވަފެން ދެކުނު ކަމެވެ. އެކަމަކު އެވާހަކަ އޭނަ ކައިދަން ކައިރީ ދުވަހަކުވެސް ނުބުނާނެ އެވެ.\n"ނެތް ވަކި ހާއްސަކޮށް ދާން ބޭނުންވާ ތަނެއް...." ވިސްނަން އިނދެފައި ޖޫޒަން ބުނެލި އެވެ.\n"ޕަރފެކްޓް. ވީއާ ސްޓޭއިން ހޯމް..." ކައިދަން "ތަމްބްސް އަޕް" އެއް ދައްކާލައިފައި ގޮސް ލޯމަތިން ގެއްލުނެވެ.\nކައިދަންއާއެކު އެއްހަފްތާ ގޭގައި ތާށިވެފައި ހުރުމުގެ ހިޔާލުން ހިތް ނުތަނަސްވީވަރުން ޖޫޒަންއަށް އިތުރަށް އެންމެ އެތިކޮޅެއްވެސް އަރުން އެތެރެއެއް ނުކުރެވުނެވެ. އެދެމީހުން އެކަކު އަނެކަކާއި ގަޔާވާކަން އެއީ އެއިން އެކަކަށްވެސް ދެބަސް ވެވެން ނެތް ހަޤީޤަތެވެ. އެކަމަކު އެއީ ދެޖިސްމުގެ ގުޅުމެކެވެ. ހިތާއި ރޫޚުގެ ގުޅުމެއް ނޫނެވެ. ޖޫޒަން ބިރުގަންނަނީ އޭނަ ނުވިސްނާ ހުއްޓާ އެޖިސްމުގެ ގުޅުން ހިތާއި ހަމައަށް ވާސިލްވެދާނެތީ އެވެ. އޭނަ ބިރުނުގަންނަވަރެއް ނޫނެވެ. ރޭ ކައިދަންގެ އަތުތެރޭ ހޭދަވި ކޮންމެ މިނިޓެއް އަދި ސިކުންތެއް އޭނަ "އެންޖޯއި" ކުރި އެވެ. އަދި އެއިން އެންމެ ވަގުތުކކޮޅަކާއިމެދު ވެސް ފަހުން ހިތާމައެއް ނުކުރެ އެވެ. އަދި އެވަރުން ނިމުނީއެއް ނޫނެވެ. ކައިދަން ފެނިލާއިރަށްވެސް ހަށިގަނޑަށް އެނގުންވެ އެވެ. އެހަށިގަނޑު އޭގެ އަމިއްލަ ޒާތުގައި މަސައްކަތް ކުރަން ފަށަ އެވެ. އަދި އެއީ ޔޫޝައުއަށްޓަކައިވެސް އެހަށިގަނޑު ނުދައްކާ މުޅިން އާކުލައެކެވެ. މިވަރުން ދަންޏާ ކުޅިގަނޑު ރަނގަޅަށް ނުފެށެނީސް އޭނަ ބަލިވެދާނެ އެވެ. ފުރަތަމަ ކަމަކަށް ކައިދަންގެ ވަކި ހާއްސަ ޕްލޭންއެއް އޮތްކަން ނުވަތަ ނޫންކަން އޮޅުންފިލުވަން ޖެހެއެވެ. ނޫނީ އޭނަގެ ހަމައެކަނި މަޤްސަދަކީ ބާރުގެ ދަށަށް ގެނެސްގެން ނަފްސާނީ އަނިޔާ ދިނުން ހެއްޔެވެ؟ މައިނާގެ ހަޤީޤަތް އޭނައަށް އެނގިއްޖެކަން އެނގުނީމަވެސް އެހުންނަނީ ނޭނގޭކަމަށް ހެދިގެން ވާހަކަ އޮއްބާލައިގެންނެވެ.\nޑިއުޓީ ނިންމާފައި ރަމްޝާ އައިސް ގެއަށް ވަންއިރު ގޭގެ ސިޓިންރޫމްގައި ގުލްނާރު އިންދާ ފެނުމުން ސިއްސައިގެންދިޔަ އެވެ. އެވަގުތު ގުލްނާރުވެސް ކޮޅަށް ތެދުވެއްޖެ އެވެ. ފީރޯޒާ ތަބަކެއްގައި ކާއެއްޗެހި ތަކެއް އަތުރައިގެން ނިކުމެފައި ރަމްޝާ ފެނިގެން ލޯހަނިކޮށްލައިފި އެވެ.\n"މަންމަ ކިހިނެއް؟" ރަމްޝާ ހިނިތުންވުމެއް ވެރިކޮށްލާފައި ގޮސް ގުލްނާރު ގާތަށް ހުއްޓުނެވެ.\n"ރަނގަޅު. މަންމަ މި އައީ ރަމްޝާއާ މުހިންމު ވާހަކައެއް ދައްކައިލަން..." ގުލްނާރު ޖަވާބުދީފައި ދެވަނަ ޖުމްލަ ބުނުމުގެ ކުރިން ފީރޯޒާއަށް ނަޒަރެއްދިނެވެ. އެ އިޝާރާތުން ރަމްޝާއަށް އެއްޗެއް ވިސްނުނެވެ.\nއޭނަ ގުލްނާރު އަތުގައި ހިފައިގެން ގެންގޮސް ކޮޓަރިއަށް ވެއްދި އެވެ. ކުރެވުނު ކަންތަކާއިމެދު ކަންބޮޑުވީ ކޮޓަރިއަށް ވަންފަހުންނެވެ. ގުލްނާރު ކަހަލަ މީހަކަށް އޭނަގެ ކުޑަ ކޮޓަރިގަނޑު ފެނުމުން ލަދުގަންނަގޮތްވެއްޖެ އެވެ. ނަސީބަކުން ގުލްނާރު އެކަމާއި ބެހޭގޮތުން އެއްވެސް އެއްޗެއް ނުބުނެ އެވެ. ވަށައިގެން ލޯ ހިންގާލައިފައި ގޮސް ބަންކް ބެޑްގެ ތިރީ އެނދުގައި އިށީނދެފައި ކައިރީ އޮތް ހުސްތަނުގައި އަތުން ޖަހާލީ ރަމްޝާ އެތާ އިށީންނަން ކޮށްލި އިޝާރާތެއްގެ ގޮތުގަ އެވެ. މައިދައިތަ އެދުނުފަދައިން ރަމްޝާ ކައިރީގައި އިށީނދެލި އެވެ.\n"މަންމައަކަށް ނޭނގެ ރަމްޝާ ކައިރީ މިވާހަކަ ދައްކާނެ ގޮތެއްވެސް. މަންމަ ބުނަން އޮތްހާވެސް އެއްޗަކީ ޔޫޝައުގެ ވާހަކަ އަހާފައި މަންމަ މިއިނީ ވަރަށް ލަދުގެންފައޭ..." ގުލްނާރު ރަމްޝާގެ އަތްތިލައިގައި ހިފާލައިފައި ވާހަކަދައްކަމުން އިސްޖަހައިލި އެވެ.\nއެވާހަކަ އަހާފައި ރަމްޝާގެ ހިތް ތެޅިގަތެވެ. ޔޫޝައު ގުލްނާރުއަށް ކިޔައިދިނީ ކިހާ މިންވަރަކަށް ހެއްޔެވެ؟\n"މަންމަ ނުބުނާނަން ޔޫޝައުއަށް މާފުކުރާކަށް. އޭގެ ބަދަލުގަ މަންމަ ބުނާނީ ރަމްޝާ ކަންތައް ތިކުރީ ހަމަ ރަނގަޅަށޭ. ޔޫޝައު އަދި ދެރަވާނެ ތިކަހަލަ ކުއްޖަކު ގެއްލުނީމަ. ޖަވާހިރެއްގެ އަގު އެނގޭނީ ގެއްލުނީމައޭ ބުނެއެއްނު...." ގުލްނާރުއަށް އަސަރުކޮށްފައިވާ ވަރު ލޮލުން ހާމަވި އެވެ. ރަމްޝާއަށް އިނދެވުނީ ޤަބޫލުކުރަން ދަތިވެފަ އެވެ. އެވަރުންވެސް އޭނަގެ ދޫ ހަރަކާތެއް ނުކުރި އެވެ. ޔޫޝައު ކިޔައިދީފައި ވަނީ ކިހާ މިންވަރަކަށްކަން ނޭނގި އަނގަހުޅުވާކަށް ބޭނުމެއްވެސް ނުވި އެވެ.\nއޮފީސް ނިންމާލައިފައި އައިމަގުމަތީގައި އަނބިމީހާގެ ގެ ހުންނަ މަގަށް ނިކުތް ޔޫޝައުއަށް ފެނުނީ މަންމަ އެގެއިން ނިކުމެގެން އަންނަތަނެވެ. ވަގުތުން އޭނަގެ ހިތް އަވަސްވި އެވެ. މަންމަ އެންމެ އިރުކޮޅަކުވެސް މަޑުކުރުމެއްނެތި ، އެތަނަށް އައިސް ކައިރިކުރި ކާރަށް އަރައިފި އެވެ. ޔޫޝައު ފޯން ނަގައިގެން ރަމްޝާގެ ނަންބަރަށް ގުޅާފައި ގެނެސް ކަންފަތުގައި ޖެހި އެވެ. ރޭ އޭނަ މަންމައަށް ހަޤީޤަތް ކިޔައިދިނުމުން ނިކުމެގެން ދިޔައީ ނުހަނު ހިތްހަމަނުޖެހުމާއި މޮޅިވެރިކަމާއެކުގަ އެވެ. ދުވަހަކު މަންމަ އޭނައާ މުޚާތަބުނުކުރާފަދައިން މުޚާތަބުކުރި އެވެ. އޭނަގެ ސަބަބުން ޚާންދާނަށްވެސް ހުތުރުވެއްޖެ ކަމުގައި ބުނެލި އެވެ.\nރަމްޝާ ފޯނު ނުނެގުމުން އެގެއަށް ވަންނާނެ ހިތްވަރު ނުލިބިގެން ޔޫޝައު އެނބުރި އައީ ގެއަށެވެ. ރޫބީ ފެނިގެން މަންމަ ކޮބައިތޯ އެހުމުން އިޝާރާތްކުރީ މައްޗަށެވެ. ހެދުން ބަދަލުކުރުމެއްނެތި އޭނަ ގޮސް މަންމަގެ ކޮޓަރި ދޮރުގައއި ޓަކި ޖަހާލައިފައި އިރުކޮޅަކު މަޑުކޮށްލުމަށްފަހު ހުޅުވާލައިފި އެވެ.\n"ޔޫޝައު ވަދެބަލަ އެތެރެއަށް!" ބައްޕަގެ ބަރު އަޑު އިވިފައި ޔޫޝައުގެ އަތްފައި ފިނިކޮށްލައިފި އެވެ.\nކުށެއް ކޮށްފައި އަތުލައިގަނެވިފައިވާ ކުށްވެރިއަކު ފަދައިން އޭނަ ގޮސް ސޯފާކައިރިއަށް ހުއްޓުނެވެ.. ގުލްނާރު އިސްޖަހައިގެން އިންއިރު ދާދި ގާތުގައި ޖަލާލު އިނެވެ. އޭނަ އައުމުގެ ކުރިންވެސް ދެމީހުން ތިބީ ސީރިއަސް ވާހަކައެއްގައިކަން ދޭހަކޮށްދިނެވެ. އިސްއުފުލާލައިފައިވެސް ބައްޕައާ ހަތަރުކަޅި ހަމަވުމުން ޔޫޝައުއަށް ޖެހުނީ އިސްއޮބައިލާށެވެ. އޭނަ މިއަދު އެހުރީ އެކަކާއިވެސް ހަތަރުކަޅި ހަމަކުރަން ކެރޭފަދަ ހާލަތެއްގައެއް ނޫނެވެ.\n"މަންމަ އެކިޔަނީ ތެދުވާހަކައެއްތަ؟" ޖަލާލު ބޭނުންވީ ޔޫޝައުގެ ދުލުން ބުނާ އަޑު އަހައިގެން އިތުރަށް ޔަޤީންކުރާށެވެ.\nއެމޫނަށް ހުއްޓިފައިވާ ބައްޕަގެ ތޫނު ނަޒަރުން އޭނަގެ މޫނުގައި އަންދައިލަފާނެ ކަހަލަ އެވެ. ބައްޕަ މިހާ ނުރުހުންވެފައި އިންދާ މުޅި ހަޔާތުގައިވެސް ދެކުނު ހަނދާނެއް ނުވި އެވެ. ކުޑަކޮށް އިސްއުފުލައިލުމަށްފަހު އެހާމެ އަވަހަށް އިސްއޮބާލައިފައި ޔޫޝައު ބޯޖަހައިލީ އާއެކޭ ބުނުމުގެ ގޮތުންނެވެ. ވާހަކަދައްކާނެ ހިތްވަރެއް އޭނަގެ ކިބައަކު ނުވި އެވެ.\n"ކައިވެންޏަކީ ކުޅޭ ކުޅިވަރެއްތަ؟" ބައްޕަގެ އަޑު ކުއްލިއަކަށް ބާރުވިގޮތުން ޔޫޝައުގެ މޭގަނޑަށްވެސް ގުޑުން އެރި އެވެ. ކައިރީގައި އިން ގުލްނާރުވެސް ސިހިފައި ތެޅިގަތެވެ.\n"ވާވަރު ވެއްޖެ މިހާރު. ދެން ތިކުޅިގަނޑު ހުއްޓާލާ! އެމަންޖެ ވަރިއަށް އެދެންޏާ ވަރިކޮށްދީ! އެހުންނަނީކީ ގަދަކަމުން ދެމެހެއްޓޭނެ ގުޅުންތަކެއް ނޫން.. ފަހުން އާއިލާ ބަދުނާމުކުރަން ފުރުސަތު ނުދީ ބުނާ އަދަދަކަށް ފައިސާދީފަ އަނގަބަންދުކުރަން ހަނދާންކުރާތި!" ޖަލާލު ފަހު ބަސް އިއްވާފައި ތެދުވެގެން ހިނގައިގެންފި އެވެ. އޭނަ އެތަނުން ނިކުތުމުގެ ހުއްދަ ލިބުނީކަން އެނގުމާއެކު ޔޫޝައު ނިކުންނަންވެގެން އެނބުރުނެވެ. ގުލްނާރު އަނގަމަތީ އަތް އަޅައިގެން އިނީ ރޮވިފަ އެވެ..\nފިނިވެފައިވާ ދެފައިން ހިނގާލައިފައި ގޮސް ކޮޓަރިއަށް ވަދެވުމާއެކު ވާގި ހުސްވާހެން ހީވެގެން ޔޫޝައުއަށް ސޯފާއަށް ވެއްޓިގަނެވުނެވެ. އޭނަގެ ސިކުނޑީގައި ގުގުމަން ފެށީ ބައްޕަގެ ފަހު ބަސްކޮޅެވެ. ރަމްޝާގެ ދޫކޮށްލުމުގެ ހިޔާލުން އޭނަގެ މޭގައި ރިހުމެއް އުފެދިއްޖެ އެވެ. ބައްޕަގެ އެ ލަފައާއި ހިތް އެއްބަހެއް ނުވި އެވެ ކައިވެންޏެއް ކޮށްފައި ވަރިކޮށް އެއްލައިލުމަކީ ހަމަ އެހާ ފަސޭހަކަމެއް ހެއްޔެވެ؟ އެކައިވެނީގައި އެކުގައި ހޭދަކުރެވުނު ދުވަސްތަކުގެ އެއްވެސް މާނައެއް ނުވަނީ ހެއްޔެވެ؟ އެކަމަކު އޭނަފަދަ މީހަކު އެފަދައިން ހިޔާލު ކުރުމަކަށްވެސް ކުފޫ ހަމައެއްނުވެ އެވެ. އޭނަ އެއީ ކައިވެންޏަކީ ކުޅި ކުޅިވަރަށް ހެދި މީހެކެވެ. ރަމްޝާއަކީ ހަމައެކަނި ހަތިޔާރެކެވެ. އަދި އޭނަގެ މަންޒިލަކީ ޖޫޒަން އެވެ. އެކަމަކު ރަމްޝާއާ އޭނަ ގަޔާނުވެއޭ ބުނެފިނަމަ އެވާނީ ދޮގަކަށެވެ. އަދި އެކުގައި ހޭދަކުރެވުނު ވަގުތުތަކަކީ ބޭކާރުވެގެން ދިޔަ ވަގުތުތަކެއްކަމުގައެއް އޭނައަށް ޤަބޫލެއް ނުކުރެވެ އެވެ.\nމެންދުރުވާން ކައިރިވެފައި ގެއަށް މީހަކު އައި އަޑު އިވުނެވެ. ޖޫޒަން އަވަސް އަވަހަށް ދުވެލާފައި ގޮސް ކޮޓަރި ހުޅުވައިގެން ބޯދިއްކޮށްލީއިރު ގެއަށް ވަނީ މެދު އުމުރަށްދާ އަންހެނެކެވެ. ހަމަ ފެނިފައި ބިދޭސީއެއްކަން އެނގުނެވެ. ޖޫޒަންއަށް ވައްތަރުވީ ޔޫޝައުމެން ގޭގައި ކައްކަން އުޅޭ މީހާ އާއެވެ. އެމީހާގެ ދައްތައެއް ނޫނީ ކޮއްކޮއެއް ކަމަށް ވެދާނެކަމުގައއި ޤަބޫލުކުރެވުނެވެ. އަތުގައިގައި ހުރި ކޮތަޅުތައް ހިފައިގެން އަންހެންމީހާ ވަނީ ބަދިގެއަށެވެ. ޖޫޒަން ފަހަތުން ދިޔައިރު ފފްރިޖަށް އެއެއެއްޗެހި އަޅަނީ އެވެ. އޭނަ ފެނުމުން ސަލާމް ގޮވާލައިފައި އިސްވެ ވާހަކަދައްކަން ފެށި އެވެ. ގެއަށް ބޭނުންވާ އެއްޗެހީގެ ލިސްޓެއް ތައްޔާރުކޮށްފައި ފްރިޖް ދޮރުގައި ހަރުކޮށްފައި ބެހެއްޓުމުން އޭނަ ގަނެގެން ގެނެސްދޭނެ ވާހަކަ ބުންޏެވެ. މެންދުރަށް ކައްކަން ވީ އެއްޗަކާއި ބެހޭގޮތުން އެހުމުން ޖޫޒަންއަށް ފުރަތަމަ ފާޑަކަށް ބަލަން ހުރެވުނީ އެވެ. އަންހެންމީހާ އަނގަ ހުއްޓާނުލާ ވާހަކަ ކުރިއަށް ގެންދިޔަ އެވެ. ކައިދަން ގެއިން ކާނީ ވަރަށް މަދު ދުވަހަކު ކަމަށާއި ގެއިން ކާން ބޭނުންވެއްޖެނަމަ ކުރީގައި ބުނާނެ ކަމަށެވެ. އެކަމަކު އޭނަ އައުމުން ކޮންމެ ވަގުތެއްގެ ކެއުން ގޭގައި ތައްޔާރުކުރަން އިރުޝާދު ދީފައިވާ ކަމަށެވެ.\nކައްކާނެ އެއްޗެހި ކިޔައިދީފައި ނިކުމެ ސޯފާގައި އޭނަ އިނީ ކުރާނެ ވަކި ކަމެއް ނެތިފަ އެވެ. ފޫހިވެގެން ދާނެ ތަނެއް އޭނަގެ ހިތަކަށް ނައެވެ. ބައްދަލުކުރާނެ އެކުވެރިއަކު ނެތެވެ. މަޤްސަދު ހާސިލްވުމުން ނަދާމަތިން އޭނަ ހަނދާން ވެސް ވަނީ މަދުފަހަރެއްގަ އެވެ. ޓީވީ އަޅުވާފައި ހުރި ނަމަވެސް އެއިން ފެންނަ އެއްޗަކަށް ސަމާލުކަމެއް ނެތެވެ. ސިކުނޑީގައި ވީ އެންމެ ސުވާލެކެވެ. ކުއްލިއަކަށް އޭނަގެ ދިރިއުޅުމަށް މިވީ ކިހިނެތް ހެއްޔެވެ؟ އޮއެއް ވައެއް ނެތް މާސިންގާ ކަނޑުގައި އޮތް ލަކުނޑިގަނޑެއްގެ މަތީ އޮވެވޭފަދަ އެވެ. ވައިރޯޅި ހިނދިފައި ވުމުން އޭގެ މިސްރާބު ވަނީ ހުއްޓިފަ އެވެ. އަދި ދުރުދުރަށް ދަންދެންވެސް އެއްވެސް މަންޒިލެއް ފެންނާކަށް ނެތެވެ. ހުރިހާ ކަމެއްވެސް މިވީ ކައިދަންގެ ސަބަބުންނެވެ. އޭނަ އެހާ ރީތިކޮށް އަޒީމް ހިމަނައިގެން ތައްޔާރުކުރި ޕްލޭންގެ މެދަށް ކައިދަން އައިސް ފުންމައިލީ އެވެ.\nވިސްނަން އިނދެގެން ޖޫޒަން އެނބުރި ގެސްޓްރޫމާއި ދިމާއަށް ބަލައިލި އެވެ. ކައިދަން ރޭވެސް ހިތް ފުރުމުން ނިދަންވުމުން އޭނަ އެކަނިކޮށްލާފައި ކޮޓަރިން ނިކުމެގެން އައިސް ނިދީ އެތާގައިކަން އޭނައަށް ޔަޤީނެވެ. އެހެން ހިތަށްއަރާފައި އޭނަ އިންތަނުން ތެދުވެގެން އެދިމާއަށް ހިނގައިގަތެވެ. ތަޅުގައި ހިފާލިއިރު ތަޅުލާފައެއް ނޫނެވެ.\nޖޫޒަން މަޑުމަޑުން ދޮރު ހުޅުވާލައިފައި ކޮޓަރިތެރެއަށް ނަޒަރު ހިންގައިލި އެވެ. އެއީ އޮފީހެއްގެ ގޮތުގައި ކައިދަން ބޭނުންކުރާ ތަނނެކެވެ. ލަކުޑިކުލައިގެ ފުޅާ ޑެސްކެއްގެ ފުރަގަހުގައި ހައިބަތު ހުރި ބޮޑު ގޮނޑިއެއް ހުއްޓެވެ. އެއްބިތުގައި ޖައްސާފައިވާ ހަރެއްގގައި ފައިލްތަކާއި ފޮތްތައް ޖަހާފަ އެވެ. ތަންކޮޅެއް ދުރުގައި އަރާމު ސޯފާސެޓަކާއި އޭގެމެދުގައި ކުޑަ މޭޒެކެވެ. ބެލްކަނީގެ ބަދަލުގައި ބޭރު ފެންނަން ހުރީ ބިއްލޫރި ފާރަކުންނެވެ. ފޮތިގަނޑު ކުޑަކޮށް ކަހާލައިފައި ހުރުމުން ބޭރުން އެޅިފައިވާ އަލިފިޔަވައި އިތުރު އައްޔެއްނުވެ އެވެ. ސޯފާގައި ނިދާލައިފައި އޮތް ކައިދަން އޭނަގެ ލޮލުގައި ފުރަތަމަ އަޅައިނުގަތީ އެހެންވެ އެވެ.\nއޭނައަށް ކައިދަން ފެނުނީ ވަދެގެން ތަންކޮޅަކަށް ދިޔަފަހުންނެވެ. ކުޑަކޮށް ސިހުމާއެކު ފަހަތަށް ފިޔަވަޅެއް އަޅައިލެވުނެވެ. އެކަމަކު ކައިދަން އޮތީ ނިދާފައިކަން އެނގުމުން ހަމަޖެހިލެވުނެވެ. ހަށަން ބަނދެލައިގެން އުއްޑުން އޮތްއިރރު ދުނިޔޭގެ ހިޔާލެއް ފިކުރެއް ނެތްފަދަ އެވެ. ޖޫޒަންއަށް ފަރުވާވެ ބަލަން ހުރެވުނެވެ. ނިދާފައި އޮންނައިރު ޑެވިލް ވެސް މައުސޫމު ކުލަ ޖަހަނީތާއޭ ހިތަށްއެރި އެވެ. ހޭލާހުންނައިރު އެމޫނަށް ބަލަން ގިނައިރު ހުރެއްޖެނަމަ ފިއްސާލަފާނެ ކަމުގެ ބިރުން ނަޒަރު ވަކިކޮށްލަންޖެހެ އެވެ.\n"ކޯއްޗެއް ތިބަލަނީ؟" ކައިދަންގެ އަޑުން ޖޫޒަންގެ މޭގަނޑު އަނގައަށް އައިކަހަލަ އެވެ.\nލޯ ހުޅުވާލައިލިތަން ފެނުމުން ކުރިއަށްވުރެ ބިރުގަތެވެ. ފަހަތަށް ޖެހިލިވަގުތު ޖެހުނީ ކައިރީގައި ހުރި މޭޒުގަ އެވެ. ފަޔަށް ތަދުވީ ވަރުން އާހެއްގެ އަޑު އިއްވައިލެވުނެވެ. ކައިދަންގެ ނަޒަރު އޭނަގެ ފަޔަށް ދަތުރުކޮށްލާފައި ދާދި އަވަހަށް މޫނަށް ހުއްޓުނެވެ.\n"ވެން އާ ވީ ގޯއިން ޓު ޓޯކް އެބައުޓް ދަ އެލެފެންޓް އިން ދަ ރޫމް؟" ޖޫޒަން ހަށަން ބަނދެލާފައި ސާބިތުކަމާއެކު އެހި އެވެ.\nކައިދަން ބުމަ ކައިރިކޮށްލީ އޭނަ އެކިޔާ އެއްޗެއް ނޭނގިގެން އުޅެނީއޭ އޭނައަށް ވިސްނަދޭން ކަހަލަ އެވެ. ނޫނީ ނުރުހިގެންނެވެ. އޭނައަށް އެނގޭ އެއްޗަކީ ކައިދަންއަށް އޭނަ އެކިޔާ އެއްޗެއް ނޭނގި ނުހުންނާނެ ކަމެވެ. އަދިވެސް އެއުޅެނީ ނޭނގޭކަމަށް ހެދިގެން ހުންނަން ހެއްޔެވެ؟\n"އަދިވެސް ވާހަކަ އޮއްބާލައިގެން ހުންނަންތަ ގަސްތުކުރަނީ؟ އަހަރެން މިދައްކަނީ ކައިދަންގެ ލިޓްލް ސިސްޓަރ މައިނާގެ ވާހަކަ.." ޖޫޒަންގެ ޖުމްލަ ނިމުނުއިރު ކައިދަން ތެދުވެ ހުރީ ކޮޅަށެވެ. އެމޫނުގެ ކުލަވަރު ބަދަލުވީގޮތުން ޖޫޒަން ކުޑަކޮށް ޖެހިލުންވިއެވެ. ކައިދަން އަތް އިސްކުރިއަސް އޭނަ ސަލާމަތް ކުރާނެ މީހަކު ނާންނާނެ އެވެ. އެވަގުތު ކައިދަން ރައްދު ދިނުމެއްނެތި ދޮރާއި ދިމާއަށް ހިނގައިގަތުމުން އޭނައަށް އިތުރަށް ވާހަކަދައްކަން ހިތްވަރު ލިބުނެވެ.\n"މައިނާ ވޯޒް ނޯ ސެއިންޓް. އަހަރެން މީ ނުބައި މީހެއްވިއްޔާ މައިނާ އަކީ ވެސް ވަކި ސަހަލު އަންހެންކުއްޖެކޭ ނުބުނެވޭނެ. އެހެންމީހުންނާއި ދިމާއަށް އިނގިލި ދިއްކުރުމުގެ ކުރިން ފުރަތަމަ އަމިއްލަ ކޮއްކޮގެ ކްލޯސެޓް ހުޅުވާފަ ސްކެލެޓަން ހުރިވަރެއް ބެލިއްޔާ ރަނގަޅުވާނެ..." އަޑަށް ބާރުލާފައި ޖޫޒަން ގޮވި އެވެ.\nދޮރާ ހަމައިން ކައިދަން ހުއްޓުމުން އަނެއްކާވެސް ހިތް އަވަސްވެލައިފި އެވެ. ދެން ފެނުނީ ދޮރު ލައްޕާލައިފައި ތަޅުލީތަނެވެ. ޖޫޒަންގެ މޭގަނޑު އެކީ ފިނިވެގެން އައެވެ. ކައިދަން އެނބުރިލާފައި ގާތަށް އަންނަން ފެށުމުން ހަށަން މޮހާލައިފައި ބިރެއް ފެނިގެން ބަލާމީހަކު ފަދައިން ބަލަން ހުރެވިއްޖެ އެވެ. -- ނުނިމޭ --


Vaahaka: Equator Village- 9\nމެންދުރުގެ ކެއުމަށްފަހު އިމްޖާދު އޭނާގެ ރޫމަށް ގޮސް ކުޑަކޮށް ޖައްސާލިއެވެ. އޭނާ ކިއާރާގާތުގައި ވައުދުވީ ހަވީރު4ޖަހާއިރަށް ކުޑަކޮށް ރަށުތެރެ ބަލާލުމަށް ބޭރަށް ދިއުމަށެވެ. އެހެންކަމުން މިވަގުތު އެކަނި އައިސް ރޫމުގައި މަޑުކޮށްލީއެވެ.\nއެނދުގައި އޮށޯވެ ތަނުގެ ހަމަހިމޭންކަމުގެ ތެރެއިން ގަޑީގެ ޓިކްޓިކް އަޑު އަހަމުން ދިޔައިރު އިމްޖާދުގެ ހިތަށް އަރަމުންދިޔައީ ކުއްލިއަކަށް އޭނާގެ ޙަޔާތަށް މިއައި ބަދަލާމެދުގައެވެ. އޭނާ އައްޑޫއަށް އައީ ޙަޔާތުގެ ކުޅިފަސްގެއްލި ކުޅިވަރަކުން ބަލިވެފައިވާ ކުޅުންތެރިއެއް ފަދައިންނެވެ. ހިތާއި މޭ ޒަޚަމްވެފައިވާ ހަނގުރާމަވެރިއެއްފަދައިންނެވެ. ނަމަވެސް އޭނާގެ ޒަޚަމްތަކުގައި މަލަން އަޅައިދިނީ ކިއާރާއެވެ. ކިއާރާގެ ދުލުން އޭނާ ދެކެ ލޯބިވެއޭ އަދި އޭނާގެ ޙަޔާތަށް އަންނާނަމޭ ބުނެ އެއްބަސް އަދި ނުވިޔަސް އެއީ ކިއާރާވެސް އެދޭގޮތްކަން އޭނާގެ އަމަލުތަކުން ސާފުކޮށް އެނގެއެވެ. މިރޭ އޭނާ ކިއާރާ ލައްވާ އެކަމަށް އެއްބަސް ކުރުވާނެއެވެ. އައްޑޫ އިން ފުރާއިރު އެ ޔަގީން ކަން އޭނާއަށް ވަރަށް މުހިއްމެވެ. އައިޝާގެ ކުރިމައްޗަށް ކާމިޔާބީގެ ހިނިތުންވުމާއެކު މަތިހަށިނަގައިގެން އޭނާއަށް ދެވޭނީ އޭރުންނެވެ. ކިއާރާ ކަހަލަ ކިޔަވައިގެން އިން ރީތި އަދި ވިސްނުންތެރި އަންހެނަކު އޭނާގެ ޙަޔާތަށް މިވަގުތު ވަރަށް މުހިއްމެވެ. ނަމަވެސް ދެތިން ދުވަހެއްގެ ބައްދަލުވުންތަކަކަށް ފަހު އޭނާ ބޭނުންވާ ގޮތަކީ ކިއާރާވެސް ބޭނުންވާ ގޮތްކަމަށް ނިންމަން އަދި މާ އަވަހެވެ. މިޒަމާނުގެ އަންހެންކުދިންގެ ގޮތެއް ނޭނގޭނެއެވެ. އައިޝާއަށް ވެސް އޭނާ އިތުބާރުކުރިއެވެ. ހިތާ ރޫހުން ލޯބިވިއެވެ. ޖިސްމާއި ނަފްސު އައިޝާއަށް ހަދިޔާކުރިއެވެ. ނަމަވެސް އޭނާއަށް ދުވެވުނީ ހަމަ މުޅިން އަވާމެންދުރެއްގެ ފަހަތުންނެވެ!\nބަރާބަރު ގަޑިއަށް ކިއާރާ ހުރީ ތައްޔާރުވެގެން އިމްޖާދުގެ އިންތިޒާރުގައެވެ. އޭނާގެ ދޮން މޫނުމަތިން ފެންނަނީ އުފާވެރިކަމެވެ. ވަށްވަށްކޮށް ހުރި ބޮޑު ދެލޮލުގެ ވިދުން ގަދައެވެ. ތުންފަތް މަތީގައި އޭނާގެ ޚާއްޞަ ހިނިތުންވުން ފެންނަން ހުއްޓެވެ. ހަވީރީ ހެދުމެއްގައި އޭނާ ފެންނަގޮތް ވަރަށް ރީއްޗެވެ. އިމްޖާދު ކަޅިޖަހައި ނުލައި މިރީތި އަންހެންކުއްޖާއަށް ބަލަން ހުއްޓެވެ. އޭނާއަށް ވާނެ ނަމަ މިހާރުވެސް މި ކުއްޖާ އޭނާގެ އަންބަކަށް ހެދީހެވެ. ނަމަވެސް އެކަމަށް ގިނަ ހުރަސްތަކެއް އެބަހުއްޓެވެ.\nކިއާރާއާއި އިމްޖާދު އައްޑޫ ލިންކު ރޯޑުގައި ޚިޔާލެއް ފިކުރެއް ނެތި ސައިކަލް ދުއްވަމުން ދިޔައެވެ. އެމީހުން އައްޑޫއަށް އައީ ބަރު ހިތަކާާއި ހިތްދަތިކަމާއި މާޔޫސް ކަމާއެކުގައި ނަމަވެސް އައްޑޫގެ ވައިފެން އެމީހުންގެ މިސްރާބު ބަދަލުކޮށްދީފިއެވެ. އީކުއޭޓަރ ވިލެޖްގެ ހިތްގައިމު މާހައުލުގައި ތިބެ އެމީހުންގެ އަތުގެ ޗާޓުގެ ކުރެހުން ބަދަލުކޮށްފިއެވެ. ފުރާވަރުގެ ހުސްހަށިބައި ދެކުދިންނެކޭ އެއްފަދައިން އެމީހުން މަޖާކުރަމުން ދިޔައެވެ. އުފަލުގައި ތިބެ އައްޑޫގެ ގުދުރަތީ ރީތިކަމުގެ އުފާލިބިގަންނަމުން ދިޔައެވެ. ލިންކުރޯޑުގައި ސައިކަލުގައި ދުއްވުމުން އެލިބޭ އުފާ މާލޭގައި ދިރިއުޅޭ ބަޔަކަށް އިޙްސާސްކުރަން އުނދަގޫވާނެ ކަން އެމީހުންނަށް އެނގުނީ މި ތަޖްރިބާކުރުމަށް ފަހުގައެވެ. އައްޑޫގެ އީދިގަލި ކިޅީގެ ރީތިމަންޒަރުތަކުގެ ތެރޭގައި ތިބެގެން ފޯނު ފުރެންދެން ސެލްފީނެގިއެވެ. ބަލައި ފޫހި ނުވާނޭ ރީތި ގިނަ މަންޒަރުތަކެވެ. އެމަންޒަރުތަކަށް އިތުރު ކުލައާއި ދިރުން ގެނެސްދިނީ އެ ދެ ހިތުގައި އުފެދިފައިވާ އަލަތު ލޯތްބެވެ.\nއެމީހުން އެނބުރި އީކުއޭޓަރ ވިލެޖަށް އައީ އިރުއޮއްސުނު ފަހުންނެވެ. އިމްޖާދު ބޭނުންވީ ފެންވަރާ ތައްޔާރުވެލައިގެން ރޭގެ ޑިނާރ އަށް ދިއުމަށެވެ. ގަޑި ކިއުމަށް ފަހު އެމީހަކު އެމީހެއްގެ ރޫމަށް ދިޔައީ ޑިނާރ ގަޑީގައި ބައްދަލު ކުރުމަށް ވައުދުވަމުންނެވެ.\nލޯގަނޑުގެ ކުރިމަތީގައި ހުރެގެން އިމްޖާދު ތައްޔާރުވަމުން ދިޔައިރު އޭނާގެ ހިތް ތެޅެމުން ދިޔައެވެ. މިރޭގެ ޑިނާރ އޭނާވަނީ ކިއާރާއަށް ޚާއްޞަކޮށްފައެވެ. އެއީ ކިއާރާއަށް ސަޕްރައިޒެކެވެ. މިރޭ އޭނާ ކިއާރާއަށް ރަސްމީކޮށް ލޯބިހުށަހަޅާނެއެވެ. ކިއާރާ ހަދާނެ ގޮތެއް އޭނާއަށް މުޅިން ޔަގީނެއް ނޫނެވެ. ކިތަންމެ ގާތްކޮށް އުޅުނު ކަމުގައި ވިޔަސް އަންހެންކުދިންގެ މިފަދަ ކަންކަމުގައި އިމްޖާދުގެ މައުލޫމާތު ވަރަށް މަދެވެ.\nގަދަ ނޫކުލައިގެ އަތްކުރު ޓީޝާޓެއް ލުމަށްފަހު އޭނާގެ ބޯ ރީތި ގޮތަކަށް ސްޓައިލް ކޮށްލިއެވެ. ތުނިތުނިކޮށް ތަރުތީބު ކޮށްފައިވާ އޭނާގެ ތުނބުޅީގެ ސަބަބުން އެ ދޮން މޫނަށް އިތުރު ފުރިހަމަ ކަމެއް ގެނެސްދެއެވެ. ޑްރެސިންގ ޓޭބަލް މަތީގައި ހުރި ޖޯޖް އަރުމާނީ ސެންޓުފުޅިން ވަސް މީރުކޮށްލަމުން އެންމެ ފަހު ފަހަރަށް ލޯގަނޑުން އޭނާގެ ސިފައަށް ބަލައިލިއެވެ. ވަރަށް ގިނަ އަންހެންކުދިން އޭނާ ރީއްޗޭ ބުނެއެވެ. ބައެއްފަހަރު އެކަމަށްޓަކައި ފަޚުރުވެރިވީ ނަމަވެސް އެ ރީތި ކަމުން އޭނާގެ ޙަޔާތަށް ލިބުނު ވަކި އިތުރު މޮޅެއް ނެތޭ އިމްޖާދުގެ ހިތަށް އެރިއެވެ.\nއިމްޖާދު އޭނާގެ ރޫމުން ބޭރަށް ނިކުތްއިރު ކިއާރާވެސް ތައްޔާރުވެގެން ނިކުންނަނީއެވެ.\n"ހަމަ ބަރާބަރު އޮން ޓައިމް ދޯ" އިމްޖާދު ކިއާރާއާއި ދިމާއަށް ބަލާލަމުން ބުންޏެވެ.\n"އާން..ދޯ..ތީ ވަރަށް ސަޅި ޓީޝާޓެއް. ވަރަށް ގުޅޭ" ފުރަތަމަ ފަހަރަށް ކިއާރާ އޭނާގެ ސިފައަށް ކޮމެންޓެއް ކޮށްލިއެވެ.\n"ޓީޝާޓްތަ؟ ނޫނީ ޓީޝާޓް ލައިގެން ހުރި މީހާތަ؟ " ލާނެތް ގޮތަކަށް އިމްޖާދު ބުނެލިއެވެ.\n"މިހާވެސް ރީތިވީމަތާ ޓީޝާޓްގެ ވެސް ރީތިކަން ފެންނާނީ" ނުސީދާގޮތަކަށް ކިއާރާ ޖަވާބުދިނެވެ.\n"އޯހް..އޭގެ މާނައަކީ އަހަރެންވެސް ރީތީއޭ ދޯ" ލާނެތް ހިނިތުންވެލުމަކާއެކު ސީދާ ކިއާރާގެ ދެލޮލަށް ބަލަމުން އިމްޖާދު ސުވާލުކޮށްލިއެވެ.\n"އާނ. މީހަކު ބުނީތަ ހުތުރޭ. ދެން އެހާ ފޮނިވާނީއެއްނޫން އިނގޭ" ކިއާރާ އިމްޖާދުގެ ސުވާލަށް މަޖާވެފައި ހުރެ ޖަވާބު ދިނެވެ.\n"އެހެންވިއްޔާ ތި ކޮމެންޓަށް ޓަކައި މިރޭ އަހަރެން ޚާއްޞަ ޑިނަރ އެއް ކިއާރާގެ ޝަރަފްގައި ދޭނަން" ކިއާރާގެ އަތުގައި ފުރަތަމަ ފަހަރަށް ހިފާލަމުން އިމްޖާދު ބުނެލިއެވެ.\n"ކުޑަ ކުޑަ ކޮމެންޓަކަށް މިހާވަރުވާނެ ކަން ކުރިން އެނގުނުނަމަ ކޮންމެ ދުވަހަކު ކޮމެންޓް ކުރީމުސް" ހީނލަމުން އޭނާގެ އަތް އިމްޖާދުގެ އަތުގެ ތެރެއަށް ދޫކޮށްލިއިރު އެބީހުމުގައި އުފެދުނު ކަރަންޓް ރާޅުބާނިގެ އަސަރު އޭނަގެ ފައިން ފެށިގެން މޫނާހަމައަށް ކުރިއެވެ.\n"އަހަރެން ބުނާ ދިމާއަކަށް މިރޭ ދާންވާނީ. މިރޭގެ ޑިނާރ އަހަރެމެން ނަގާނީ ރެސްޓޯރެންޓްގައެއްނޫން" ކިއާރާގެ އަތުގައި ހިފައިގެން ހިނގައިގަންނަމުން އިމްޖާދު ބުންޏެވެ.\n"އާދެ މަސާހިބު" ހެމުންހެމުން ކިއާރާ ޖަވާބު ދިނެވެ.\nއިމްޖާދުގެ މިސްރާބު ހުރީ ރެސްޓޯރެންޓާވީ ފަޅި ނޫން އަނެއް ދިމާއަށެވެ. ފަނޑު އަލިކަމުގެ ތެރެގައި ކިއާރާގެ އަތުގައި ބާރަށް ހިފަހައްޓައިގެން ހުރެ އިމްޖާދު ހިނގަމުން ދިޔައެވެ.\n"ކޮންތާކަށް މިދަނީ" އަދިރިކަމުގެ ތެރެއިން ވަށައިގެން ހޯދާލަމުން ކިއާރާ އަހާލިއެވެ.\n"އަހަރެން ބޭނުން ތަނަކަށް" ކިއާރާގެ އަތަށް ފިތާލަމުން އިމްޖާދު ޖަވާބު ދިނެވެ.\nހިނގަމުން ހިނގަމުން ގޮސް އެމީހުން ނިކުތީ އަނެއް ފަރާތުގައި އުނދޯލި ބަހައްޓާފައި ހުރި ސަރަހައްދަށެވެ. މިތަނުގައި4ވަރަކަށް ދުވަސް ހޭދަވީއިރުވެސް ކިއާރާއަކަށް އަދި މިތަން ނޭނގެއެވެ.\n"މިއީ ހާދަ ސަޅިތަނެކޭ. ކުރިން ނުހުންނަތަނެއް ދޯ މިއީ" ކިއާރާ ވަށައިގެން ހޯދާލިއެވެ.\n"އާނ. މިއީ މިރެއަށް ޚާއްޞަކޮށް ގެން އަހަރެން ހެދިތަނެއް" ކިއާރާގެ ކަންފަތްދޮށުގައި ސިއްރުން އިމްޖާދު ބުނެލިއެވެ.\n"ފޮނިކަނޑަން ވެސް ވަރަށް މޮޅު ދޯ.." އިމްޖާދާއި ދިމާއަށް ބަލަމުން ކިއާރާ ބުންޏެވެ.\n"ވާއު...މީ..މީ ކޮންކަމެއް" އަނގަމަތީގައި ދެއަތް އަޅަމުން ހައިރާން ވެފައި ހުރެ ކިއާރާ އިމްޖާދަށް ބަލާލއެވެ.\nއަތިރިމަތީގައި ރާޅުތަކުގެ ނާނާގެ އަޑުއިވޭހައި ކައިރީގައި ތައްޔާރުކޮށްފައި ހުރި ރީތި އުނދޯލި ގޭގެ އެތެރޭގައި އޮތީ ރަތްކުލައިގެ ހާޓް ފުއްޕާހަމުން ޒީނަތްތެރިކޮށްފައެވެ. އުނދޯލިގޭގެ ކުޑަތަންކޮޅެއް ދުރުގައި ހިތެއްގެ ސިފައިގައި ދޮންވެލިން ހަދާފައިވާ ތަނުގައި ކާތަކެތި ބަހައްޓާފައި ހުރި މޭޒެއް ހުއްޓެވެ. މޭޒުގެ ދެފަރާތުގައި ދެ ގޮނޑި ބަހައްޓާފައި ހުރި އިރު މުޅިތަނަށް ވެރިވެފައިވަނީ މަޑުމަޑު އިނގިރޭސި ލަވައެއްގެ އަޑެވެ. އެއަޑާއެކު އައްސޭރިފަށަށް ބީއްސާލާ ރާޅުތަކުގެ މިޔުޒިކްގެ އަޑު އެކުވުމުން މާހައުލު ނުހަނު ރޮމޭންޓިކްއެވެ.\n"މީ ހަމަ ކިއާރާގެ ޝަރަފްގައި" އުނދޯއްޔާއި ދިމާއަށް ހިނގައިގަންނަމުން އިމްޖާދު ބުނެލިއެވެ.\n"ތޭންސް" ކިއާރާ އުފަލުން ހުރެ ބުންޏެވެ.\n"އަހަރެން ކިއާރާގެ ލޯބި ބޭނުން...ވިލް ޔޫ ބީ މައިގާލް؟" އުނދޯލި މަތީގައި އޮތް ރަތްކުލައިގެ ތާޒާ ފިނިފެންމަލެއް ކިއާރާއަށް ދިއްކޮށްލަމުން އިމްޖާދު ކިއާރާގެ ލޯތްބަށް ރަސްމީކޮށް އެދުނެވެ.\nބަސްހުއްޓިފައި ބުނަންވާ އެއްޗެއް ނޭނގިފައި ކިއާރާ ހުއްޓެވެ. އޭނާއަކީ މީހަކު މިހާވަރަށް ލޯބިވާން ކާކުބާވައޭ ހިތަށް އެރިއެވެ. އިމްޖާދު ފަދަ ރީތި ފިރިހެނަކު އޭނާގެ ލޯތްބަށް މިފަދައިން އެދުމުން އަމިއްލަ ނަފްސަށް ފަޚުރުވެރިވެވުނެވެ.\n"ހިތާއި ރޫހުން...ތިޔަފަދަ ޝަރަފެއް އަހަރެން ކަހަލަ މީހަކަށް ލިބިދާނެ ކަމަކަށް ހިއްޔެއްވެސް ނުކުރަން" އިމްޖާދުގެ އަތުގައި އޮތް ފިނިފެންމަލާއެކު އިމްޖާދުގެ އަތުގެ މުލައްދަނޑީގައި ކިއާރާ ހިފާލިއެވެ. އެ މުލައްދަނޑީގެ ޙިމާޔަތް މިވަގުތު އޭނަށް ވަރަށް މުހިއްމެވެ. އެވަގުތު ގޮނޑުދޮށަށް ބީއްސާލި ތަންކޮޅެއް ބިޔަ ރާޅެއްގެ އަޑު މާހައުލުގެ ހަމަހިމޭންކަން ނަގާލިއެވެ. އެ ރާޅުވެސް އެމީހުންގެ ލޯބީގެ ފެށުން ފާހަގަކުރުމުގައި ބައިވެރިވީކަހަލައެވެ.\n"ތޭންކްސް...! " ފުންނޭވާއެއް ދޫކޮށްލަމުން ހެވި ދިލިފައި ހުރެ އިމްޖާދު ކިއާރާއޭނަގެ ގަޔާ ކާރިކޮށްލިއެވެ.\n"އަހަރެން ބަނޑުހައިވެެއްޖެ" މި މާހައުލުގައި އެގޮތަށް އޮޔާބެހިގެން ދިއުމަށް ކިއާރާ ބޭނުންނުވާތީ އަވަސް އަވަހަށް މައުޟޫ ބަދަލުކޮށްލިއެވެ. ކޮންމެ ގޮތަކަށް ވިޔަސް އޭނާއަކީ މީހެއްގެ އިއްދައިގައި ހުރި އެހެން މީހެއްގެ މިލެކެކެވެ. އެކަން އޭނާ ދަންނަން ޖެހޭނެއެވެ. ޖަޒްބާތުގައި ޖެހި ކުށެއް ކުރެވުމަކަށް އޭނާގެ ޒަމީރު ގަބޫލެއް ނުވާނެއެވެ.


އާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 27 ސިކުންތު\nއެމްއޭ ޔުނައިޓެޑް ބަލިކޮށް ސައިނޯސާ އިން ލެވިސްތާ ކަޕް ފުޓްބޯޅަ މުބާރާތް ކާމިޔާބުކޮށްފިއެވެ.\nބ. އޭދަފުށި ވެލާ ސްޕޯޓްސް ކްލަބުން އިންތިޒާމުކޮށްގެން ބޭއްވި މި މުބާރާތް އެޓީމުން ކާމިޔާބުކުރީ ޢަލީ އަޝްފާގް (ދަގަނޑޭ) ގެ އެހީތެރިކަމާ 4-2 އިންނެވެ.\nމި މެޗު ސައިނޯސާއިން ކާމިޔާބުކުރީ މަޝްހޫރު ގިނަ ކުޅުންތެރިންތަކެއް ހިމެނުނު އެމްއޭ ޔުނައިޓެޑުން ދެ ގޯލު ޖަހާފައި ވަނިކޮށް މެޗުގެ ފަހު 20 މިނެޓުގައި ފަހަތުން އަރައި ހަތަރު ގޯލު ޖަހައިގެންނެވެ.\nދެ ޓީމުގައިވެސް އެއްވަނަ ޑިވިޜަނުގެ ގިނަ ކުޅުންތެރިންތަކެއް ހިމެނުނު މެޗުގެ ފުރަތަމަ ގޯލު އެމްއޭ ޔުނައިޓެޑުން ޖެހީ އަލީ ފާސިރު (ސެންޓޭ) އެވެ. ދެ ވަނަ ހާފުގައި އެމްއޭ ޔުނައިޓެޑުން ލީޑު ފުޅާކުރީ ސެންޓޭގެ ބޭބެ މުހައްމަދު ފާސިރު ޖެހި ގޯލުންނެވެ.\nސައިނޯސާ ޓީމުން މެޗު ތެރެއަށް ވަނީ އެމްއޭ ޔުނައިޓެޑްގެ ސާމީ އިބްރާހީމް އަތުން ބައިކޮޅަށް ވަތް ގޯލުންނެވެ. އޭގެ ފަހުން އެޓީމުން ވަނީ ގާތްގާތުގައި ގިނަ ހަމަލާތަކެއް އުފައްދައި ޕްރެޝަރު ބޮޑުކޮށްފައެވެ.\nސައިނޯސާއިން މެޗުގެ ނަތީޖާ ހަމަހަމަ ކުރީ ދަގަނޑޭ ނަގައިދިން ހުރަހަކުން ހަމްދާން އަބްދުއްސައްތާރު ބޮލުން ޖެހި ގޯލުންނެވެ. މެޗުގެ ނަތީޖާ ހަމަހަމަ ކުރުމަށް ފަހު އިރުކޮޅެއް ތެރޭ ސައިނޯސާއިން މެޗުގައި ލީޑު ނެގީ ދަގަނޑޭ ހޯދައިދިން ޕެނަލްޓީއަކުން މުހައްމަދު އުމެއިރު އެވެ.\nއޭގެ ފަހުން ސައިނޯސާއަށް ތަށި ޔަގީންކޮށްދިން ގޯލު މެޗު ނިމެން އުޅެނިކޮށް ކާމިޔާބުކޮށްދިނީ ރާއްޖޭގައި އުފެދުނު އެންމެ މޮޅު ކުޅުންތެރިޔާ ދަގަނޑޭ އެވެ.\nމުބާރާތުގެ އެންމެ މޮޅު ކުޅުންތެރިޔާގެ މަގާމާއި އެންމެ މޮޅު މިޑްފީލްޑަރުގެ މަގާމް ހޯދީ ސައިނޯސާ ޓީމަށް ކުޅުނު ކްލަބް ގްރީން ސްޓްރީޓްސްގެ އުމެއިރު އެވެ. އެންމެ މޮޅު ފޯވަރޑުގެ މަގާމާއި އެންމެ ގިނަ ގޯލު ޖެހި ކުޅުންތެރިޔާގެ މަގާމް ހޯދީ ދަގަނޑޭ އެވެ. ދަގަނޑޭ ވަނީ މުބާރާތުގައި ހަ ގޯލު ޖަހާފައެވެ.\nއެންމެ މޮޅު ޑިފެންޑަރަކަށް އެމްއޭ ޔުނައިޓެޑަށް ކުޅުނު ގްރީން ސްޓްރީޓްސްގެ އަލް ސައީދު ހޮވުނުއިރު 21 އަހަރުން ދަށުގެ އެންމެ މޮޅު ކުޅުންތެރިޔާގެ މަގާމް ހޯދީ އެޓީމުގެ އަނޫސް މުހައްމަދު އެވެ.\nމުބާރާތުގެ އެންމެ މޮޅު ގޯލްކީޕަރުގެ މަގާމް ހޯދީ އެއްވަނަ ޑިވިޝަނުގެ ގިނަ ޓީމުތަކަށް ކުޅުނު މުހައްމަދު އިމްރާން އެވެ.\nމިއީ ކޮންމެ އަހަރަކު އޭދަފުށީގައި ބާއްވާ ބޮޑު އީދުގެ ފުޓްބޯޅަ މުބާރާތުގެ ޗެމްޕިއަންކަން ސައިނޯސާ ޓީމުން ހޯދި ފަސް ވަނަ ފަހަރެވެ.\nއެންމެ ފަހުން މި މުބާރާތުގެ ޗެމްޕިއަންކަން ސައިނޯސާ ޓީމުން ހޯދީ 2000 ވަނަ އަހަރު އެވެ. އޭގެ ކުރިން އެޓީމުން ވަނީ 1997 ވަނަ އަހަރުން ފެށިގެން ޖެހިޖެހިގެން ހަތަރު އަހަރު މި މުބާރާތުގެ ތަށި ހޯދާފަ އެވެ.\nމިފަހަރު އެޓީމަށް ޗެމްޕިއަންކަން ލިބުނީ 18 އަހަރުގެ ދިގު އިންތިޒާރަކަށް ފަހު އެވެ. އެޓީމުން އެންމެ ފަހުން މި މުބާރާތް ކާމިޔާބުކުރީ 2000 ވަނަ އަހަރު އެވެ. މި ކާމިޔާބީއާ އެކު އެޓީމު ވެފައިވަނީ އެމްއޭ ޔުނައިޓެޑާ އެކު މި މުބާރާތުގެ އެންމެ ކާމިޔާބު ޓީމަށެވެ.


Foakaidhoo in positive vi adhadhu 103 ah araifi\nފޯކައިދޫން ޕޮޒިޓިވްވި އަދަދު 103 އަށް އަރައިފި\nށ. ފޯކައިދޫން ކޮވިޑް-19ގެ ހާލަތު ގޯސްވެ އެބައްޔަށް ޕޮޒިޓިވްވީ މީހުންގެ އަދަދު 103އަށް އަރައިފި އެވެ. ފޯކައިދޫން އެންމެ ފުރަތަމަ ކޮވިޑް ކޭސްއެއް ފެނިފައިވަނީ މިމަހު 12 ވަނަ ދުވަހު އެރަށު މަރުކަޒަށް ދެއްކި 61 އަހަރުގެ އަންހެނެއްގެ ފަރާތުންނެވެ.\nއެ މީހާ ކޮވިޑަށް ޕޮޒިޓިވްކަން އެނގުނީ ކުޅުދުއްފުށީގައި ހުންނަ ސަރަހައްދީ ހޮސްޕިޓަލަށް ދެއްކުމުންނެވެ. ހިތުގެ މައްސަލަތަކެއް ހުންނަ އެ މީހާ އިތުރު ފަރުވާއަށް ވަނީ ބ އަތޮޅުގައި ހުންނަ ކޮވިޑް ފެސިލިޓީއަށް ފޮނުވާލާފަ އެވެ. ހެލްތު ސެންޓަރަށް ދެއްކިއިރު ބަލީގެ އަލާމަތްތައް ހުރިނަމަވެސް އެ މީހާއަށް ފަރުވާދިނީ ކޮވިޑް ބަލި މީހެއްގެ ގޮތުގައި ބަލައިގެން ނޫނެވެ. އެހެން ދިމާވީ މި ދުވަސްވަރު އެރަށުގައި އަރިދަފުސް ރޯގާ ފެންނަލެއް އިތުރުވެފައިވާ ދުވަސްވަރެއް ކަމުންނެވެ.\nފޯކައިދޫ ހެލްތު ސެންޓަރުން އާންމުކުރި ތަފާސްހިސާބުތަކަށް ބަލާއިރު އެރަށުން މިހާތަނަށް 103 މީހުންނަށް ވަނީ ބަލިޖެހިފަ އެވެ. އަދި އިއްޔެ އެކަނިވެސް ހަ މީހުން ޕޮޒިޓިވްވި އެވެ.\nއެރަށުގެ ގިނަ ބަޔަކު ޕޮޒިޓިވް ވަމުންދާއިރު ކޮވިޑް ވެކްސިންގެ ފުރަތަމަ ޑޯޒް އެރަށުގެ އާބާދީގެ 67 ޕަސެންޓް އަދި ދެވަނަ ޑޯޒް އާބާދީގެ 43 ޕަސެންޓް މީހުން ފުރިހަމަކޮށްފައިވެ އެވެ.\nކޮވިޑް ކޮންޓްރޯލް ކުރަން އަޅާފައިވާ ރައްކާތެރިކަމުގެ ފިޔަވަޅެއްގެ ގޮތުން އެރަށުގައި ޖަމާއަތުގައި ނަމާދު ކުރުން ހުއްޓާލައިފައިވާ އިރު ހޮޓާ ތައް ބަންދުކޮށް ފިހާރަތަކުން ވެސް މިހާރު ހަމައެކަނީ ކުރެވެނީ ޑެލިވަރީ އެވެ.\nފޯކައިދޫއަށް ކޮވިޑް ރާޅެއް، ދެ ބައިކުޅަ އެއްބައި ގޭބިސީ ކަރަންޓީނުގައި


Mahloof ge isthiunaaf massalaige hukum buraasfathi dhuvahu | Mihaaru\nމަހްލޫފްގެ ހުކުމް ތަންފީޒުކޮށް ނިމުނުތާ ހަތަރު މަސް ފަހުން އިސްތިއުނާފް ހުކުމް ބުރާސްފަތި ދުވަހު\nމަހްލޫފް: އަންނަ ހުކުރު ދުވަހު މިނިވަންވާނެ --ފޮޓޯ/މިހާރު\n05 ޖޫން 2017 - 13:33\nރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް ހަ މަހަށް ޖަލަށް ލާން ކުރި ހުކުމް ތަންފީޒުކޮށް ނިމުނުތާ ހަތަރު މަސް ފަހުން އެ މައްސަލައިގެ އިސްތިއުނާފް ޝަރީއަތުގެ ހުކުމް އަންނަ ބުރާސްފަތި ދުވަހު އިއްވަން ހައި ކޯޓުން ހަމަޖައްސައިފި އެވެ.\nފުލުހުންނަށް ހުރަސް އެޅިކަން ސާބިތުވެ މަހްލޫފް ހަ މަހަށް ޖަލަށް ލާން ކުރި ހުކުމުގެ އިސްތިއުނާފް މައްސަލަ ބުރާސްފަތި ދުވަހު އިއްވާއިރު، މިދިޔަ ޖެނުއަރީ މަހު އެ ހުކުމް ތަންފީޒުކޮށް ވަނީ ނިމިފަ އެވެ. އޭނާ މިހާރު ތަންފީޒު ކުރަމުން ގެންދަވާ ހަތަރު މަހުގެ ޖަލު ހުކުމް އަންނަ އަންނަ ހުކުރު ދުވަހު ނިމި މިނިވަން ވާނެ އެވެ.\nމަހްލޫފަށް ހަ މަހުގެ ޖަލު ހުކުމް އިއްވީ މާޗް، 2015 ގައި ފުލުހުން ބަންދުކޮށްފައިވާ ސަރަހައްދަކަށް ވެންނެވި ކަން ސާބިތުވެގެންނެވެ. އެ ހުކުމް އިސްތިއުނާފް ކުރަން މަހްލޫފުގެ ފަރާތުން ހުށަހެޅުއްވުމުން އެ މައްސަލައިގެ ޝަރީއަތް ހައި ކޯޓުން ފެށީ ވެސް އެ ހުކުމް ތަންފީޒުކޮށް ނިމުނު ފަހުން މިދިޔަ މަހު އެވެ.\nމިހާރު މަހްލޫފް ތަންފީޒު ކުރަމުން ގެންދަވަނީ ފުލުހުންގެ ބަންދުގައި ހުއްޓާ ފިއްލަވަން އުޅުއްވި ކަން ސާބިތުވެގެން އައިސްފައިވާ ހަތަރު މަހާއި 24 ދުވަހުގެ ހުކުމެވެ.\nކުށްކުރުން އިދިކޮޅު ފަރާތްތައް ހައި ކޯޓް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު\nމަހަމަ ހިތަށްއަރަނީ ބުރާސްފަތި ދުވަހު އަނެއްކާ އަނެއް ހުކުމް މަހުލޫފުގެ މައްޗަށް ނުކުރާނެބާއޭ.. ދުނިޔޭގެ އެދުމަށް އަނެއްކާވެސް ހުކުމެއް އައުމަކީ ހަމަ ވެދާނެކަމެއް. ދީނާ ގައުމަށްޓަކާ ...\nހާދަ ހީވެޔޭ މިއަންނަ ހުކުރުގެ ކުރިން އަދި އެއްފަހަރު މަހުލޫފު ފިލަން އުޅޭނެހެން....\nހުކުމް ތަންފީޒުވެ ނިމޭއިރުވެސް އިސްތިއުނާފު ނުކުރެވޭ. ވަރަށް ރީއްޗެއްނުން...\nއިންސާފު ލިބިދެވޭނީ ދެން މިހާކަންހާވަރަށް ދެއްތޯ؟\nއިސްތިއުނާފު ހުކުމުން އަނެއްކާ ޖަލަށްވެސް ދާނެޖެހިދާނެދޯ؟؟ ދަށުކޯޓުން ހުކުމްކުރީ މަދުންނޭވެސް ބުނެފާނެދޯ؟؟\nސުބުހާނަﷲ ހަމްދު ކުރަނީ ﷲ އަށް\nފިކުރެއްނެތި ކުރުމުން މިތުރުންގެ ހިއްތައް ބިރުވެތިވެފައި،\nއަދުލު އިންސާފު ގޮސް އޮތް ހިސާބާ މިންވަރު ؟ މިދައްކުވައިދެނީ .....\nއިންސާފް މިޤައުމުގައި އޮތްމިންވަރު މި ކަމުންވެސް މިހާމަވަނީ.. ގާތްގަނޑަކަށް9މަސްދުވަހުގެ ހުކުމުހެ މުއްދަތު ނިމެން މަދު ދުވަސް ކޮޅަކަށް މިހާރުވެފައިވީއިރުވެސް އިސްތިއުނާފް މަރުހަލާ ނުނިމޭ! ތިއިސްތިއުނާފް ހުކުމްވެސް އަންނާނެ ގޮތް ރައްޔިތުންނަށް ތަސައްވަރު ކުރެވޭ. އިންސާފެއް ލިބޭނެކަމުގެ އުއްމީދެއް ނެތް.. އިންސާފް ލިބުން ލަސް ވުމަކީ އިންސާފް ހޯދައިނުދެވުމެވެ.


Iraq ge Bodu Vazeeru ge isthiufaa Parliament in gabool koffi | Mihaaru\nއިރާގުގެ ބޮޑު ވަޒީރު އާދިލް އަބްދުލް މަހްދީ. --ފޮޓޯ:އޭއެފްޕީ\nބޮޑުވަޒީރުގެ އިސްތިއުފާ އިރާގުގެ ޕާލަމެންޓުން ގަބޫލްކޮށްފި\n02 ޑިސެމްބަރ 2019 - 12:11\nބަޣުދާދު (ޑިސެމްބަރު 2) - ސަރުކާރާ ދެކޮޅު މުޒާހަރާތައް ވަރުގަދަކުރިތާ އެތައް ދުވަހެއް ފަހުން އިރާގުގެ ބޮޑު ވަޒީރު އާދިލް އަބްދުލް މަހުދީ ހުށަހެޅުއްވި އިސްތިއުފާ އެ ގައުމުގެ ޕާލަމެންޓުން އިއްޔެ ގަބޫލްކޮށްފި އެވެ.\nމަހުދީގެ ބަދަލުގައި ބޮޑު ވަޒީރުކަމާ ދެން ހަވާލުވާނީ ކާކު ކަމެއް އަދި ނޭނގެ އެވެ. ޕާލަމެންޓުގެ ރައީސް ވިދާޅުވީ އާ ބޮޑު ވަޒީރެއް ހަމަޖައްސާނީ ރައީސް ބަރުހަމް ސޯލިހު ކަމަށެވެ.\nބޮޑު ވަޒީރުގެ އިސްތިއުފާއާ މެދު ނިންމާނެ ގޮތެއް އިރާގުގެ މިހާރުގެ ގާނޫނުތަކުގައި ބަޔާންކޮށްފައެއް ނުވެ އެވެ. ނަމަވެސް ޕާލަމެންޓުގެ ކުއްލި ބައްދަލުވުމެއް އިއްޔެ ބާއްވާފައި ވަނީ ސުޕްރީމް ކޯޓުގެ ލަފާ ހޯދުމަށް ފަހު އެވެ. އިރާގުގެ ގާނޫނު އަސާސީގައި ބަޔާންކޮށްފައިވާ ގޮތުން ބޮޑު ވަޒީރުގެ މަގާމަށް ބޭފުޅެއްގެ ނަން ހުށަހެޅުމުގެ ފުރުސަތު ރައީސް ދެއްވަން ޖެހޭނީ ޕާލަމެންޓުގެ އެންމެ ބޮޑު ޕާޓީއަށެވެ. އާ ބޮޑު ވަޒީރަކު ހަމަޖައްސަން މަހުދީގެ ސަރުކާރު ވަގުތީ ކެބިނެޓެއްގެ ގޮތުގައި ދެމިއޮންނާނެ އެވެ.\nއިރާގުގެ ހަމަނުޖެހުންތައް ވަނީ ވެރިރަށް ބަޣުދާދާއި އެހެން ސިޓީތަކަށް ފެތުރިފައި. --ފޮޓޯ: އީޕީއޭ\nމުޒާހަރާގައި މީހުން މެރި މައްސަލާގައި ސަރުކާރާ މެދު ހިތްހަމަނުޖެހި، ޝިއައީންގެ އިސް ލީޑަރު ވަނީ ސަރުކާރަށް ކުރި ތާއީދު އަނބުރާ ގެންދިޔަކަން ވެސް އިއުލާނުކޮށްފަ އެވެ.\nސަރުކާރުގެ އެކި ކަންކަން އިސްލާހުކުރުމަށް ގޮވާލައި އޮކްޓޫބަރު 1 އިން ފެށިގެން މުޒާހަރާކުރަމުން އަންނަ އިރު ހަމަނުޖެހުންތަކުގައި މިހާތަނަށް މަރުވި މީހުންގެ އަދަދު ވަނީ 450 އަށް އަރައިފަ އެވެ. މުޒާހަރާކުރާ މީހުން އަންނަނީ ސަރުކާރުގައި ކޮރަޕްޝަން އާންމުވެފައި އޮތުމާއި ހިދުމަތްތައް ދޯދިޔާ ވުމާއި ވަޒީފާ ނުލިބުމުގެ މައްސަލަތައް ވެސް ހައްލުކުރުމަށް ގޮވާލަމުންނެވެ. މުޒާހަރާކުރާ މީހުން ކޮންޓްރޯލްކުރުމަށް ސަލާމަތީ ބާރުތަކުން އަންނަނީ ބަޑި އާއި ކަރުނަ ގޭސް ބޭނުންކުރަމުންނެވެ.\nމީގެ އަހަރެއްހާ ދުވަސްކުރިން މަހުދީ ބޮޑު ވަޒީރުކަމާ ހަވާލުވެވަޑައިގެންނެވީ ކަންކަން އިސްލާހު ކުރާނެކަމުގެ ވައުދާ އެކު އެވެ. ނަމަވެސް އެއިން އެއްވެސް ކަމެއް ހަގީގަތަކަށްވެފައެއް ނުވެ އެވެ.\nއިތުރު ލިޔުންތައް އިރާގު


Real Madrid dhandugai fahathun arai Manchester City molhuvejje | Mihaaru\nރެެއާލް ދަނޑުގައި ފަހަތުން އަރައި ސިޓީ މޮޅުވެއްޖެ\nސިޓީގެ ޑިބްރޭނާ (ވ) އަތުން ބޯޅަ ހޯދަން ރެއާލްގެ ރާމޯސް މަސައްކަތްކުރަނީ.-- ފޮޓޯ: އޭއެފްޕީ\n27 ފެބުރުއަރީ 2020 - 08:42\nމެޑްރިޑް (ފެބްރުއަރީ 27) - ޗެމްޕިއަންސް ލީގުގެ ދެ ވަނަ ބުރުގެ ފުރަތަމަ ލެގުގައި ރޭ ސްޕެއިނުގެ ރެއާލް މެޑްރިޑް ދަނޑުގައި ކުޅުނު މެޗުން އެ ޓީމު އަތުން ފަހަތުން އަރައި 2-1 އިން އިނގިރޭސި ޗެމްޕިއަން މެންޗެސްޓާ ސިޓީ މޮޅުވެއްޖެ އެވެ.\nމިއީ ޗެމްޕިއަންސް ލީގުގައި މިހާތަނަށް މި ދެ ޓީމުގެ ކުރިމަތިލުންތަކުގެ ތެރެއިން ސިޓީ އަށް ލިބުނު ފުރަތަމަ މޮޅެވެ. އަދި މިއީ އިނގިރޭސި ޓީމެއް އަތުން އެންމެ ފަހުން ކުޅުނު ފަސް މެޗުގެ ތެރެއިން ރެއާލް ބަލިވި ފުރަތަމަ ފަހަރު ވެސް މެ އެވެ.\nފުރަތަމަ ލެގުން ސިޓީ މޮޅުވުމާ އެކު މުބާރާތުގެ ކުއާޓާ ފައިނަލަށް ދިއުމަށް އެ ޓީމަށް ވަނީ ފަސޭހަތަކެއް ކުރިމަތިވެފަ އެވެ. އެ ގޮތުން އަންނަ މަހު 17 ވަނަ ދުވަހު ސިޓީ ދަނޑުގައި ކުޅޭ މެޗު އެއްވަރުކޮށްލައިގެން ވެސް އެ ޓީމަށް ކުއާޓާގެ ފުރުސަތު ހޯދޭނެ އެވެ.\nރޭގެ މެޗުގައި ރެއާލަށް ލީޑުނަގައިދޭން ކަރީމް ބެންޒެމާ އާއި ވިނީޝިއުސް ޖޫނިއާ އަށް ލިބުނު ފުރުސަތުތަކުގެ ބޭނުން ނުހިފުނެވެ. އަނެއްކޮޅުން ސިޓީގެ އެންމެ ކުރިއަށް ކުޅެމުންދިޔަ ގަބްރިއެލް ޖީސޫސް ޖެހި ބޯޅަ ރެއާލްގެ ކީޕަރު ތިބައު ކޯޓުއާ ވަނީ މަތަކޮށްފަ އެވެ. ރެއާލުން ލީޑުނަގަން ކުރި މަސައްކަތް ކާމިޔާބުވީ ދެ ވަނަ ހާފުގަ އެވެ. މެޗުގެ 60 ވަނަ މިނިޓްގައި ވިނީޝިއުސް ދިން ބޯޅައަކުން މި ގޯލު ޖެހީ އިސްކޯ އެވެ.\nސިޓީން އެ ޓީމު ކޮޅަށް ނަތީޖާ އަނބުރާލީ ފަހު 12 މިނިޓް ތެރޭގަ އެވެ. ފުރަތަމަ ގޯލު މެޗުގެ 78 ވަަނަ މިނިޓްގައި ޖެހީ ޖީސޫސް އެވެ. އޭނާ މި ގޯލު ޖެހިއިރު ރެއާލްގެ ކެޕްޓަން ސާޖިއޯ ރާމޯސް އަށް ފައުލުކުރި ކަމަށް ބުނެ އެ ޓީމުގެ ކުޅުންތެރިން އެޕީލްކުރި އެވެ. އޭގެ ފަސް މިނިޓް ފަހުން ސިޓީ އަށް ލީޑުނަގައިދިން ގޯލު ޕެނަލްޓީ އަކުން ޖެހީ ރޭގެ މެޗުގައި އެ ޓީމުގެ ކެޕްޓަން ބޭންޑް އަޅައިގެން ކުޅުނު ކެވިން ޑިބްރޭނާ އެވެ. މިއީ ސިޓީގެ ރަހީމް ސްޓާލިން އަށް އޭރިއާތެރެއިން ޑެނީ ކާވަހާލް ކުރި ފައުލަކަށް ރެފްރީ ދިން ޕެނަލްޓީ އެކެވެ.\nދެ ވަނަ ލެގަށް ނުކުންނައިރު މި މެޗުން ބަލިވުމުގެ އިތުރުން ރެއާލަށް އޮތް އަނެއް މާޔޫސްކަމަކީ ރާމޯސް ސަސްޕެންޑްވުމެވެ. ރޭގެ މެޗުގައި ރާމޯސް އަށް ދެއްކި ރަތް ކާޑާ އެކު އޭނާ އަށް ސިޓީ ދަނޑުގައި އޮންނަ މެޗު ނުކުޅެވޭނެ އެވެ.\nކޯޗިން ކެރިއަރުގައި ރެއާލްގެ ކޯޗު ޒިނެދިން ޒިދާންއާ ދެކޮޅަށް ނުކުތް ފުރަތަމަ މެޗުން ސިޓީގެ ކޯޗު ޕެޕް ގާޑިއޯލާ މި ވަނީ ކުރިހޯދައިފަ އެވެ. ގާޑިއޯލާ ބުނީ މެޗަށް ނުކުތީ ރަނގަޅު ރޭވުމަކާ އެކު މޮޅުވުމަށް ކަމަށާއި އެކަން ހާސިލްވުމުން ހިތްހަމަ ޖެހޭ ކަމަށެވެ. އަދި މި މެޗުން ސިޓީ މޮޅުވި ނަމަވެސް އެ ޓީމަށް ކުއާޓާގެ ޖާގަ ލިބުނުކަން ޔަގީންނުވާކަން ގާޑިއޯލާ ފާހަގަކުރި އެވެ.\nރެއާލްގެ ކޯޗު ޒިދާން ބުނީ މިހާރު އޮތް ހާލަތުން ދެން ކަންތައް ކުރަން ޖެހޭ ގޮތް ވަރަށް ސާފު ކަމަށާއި ސިޓީ ދަނޑުގައި މޮޅުވުން ނޫން ގޮތެއް ނެތް ކަމަށެވެ. އަދި އެކަން ހާސިލްކުރެވޭނެ ފެންވަރު ރެއާލްގައި އެބަހުރި ކަމަށާއި އެހެން ނަމަވެސް އެއީ ވަރަށް ބުރަކޮށް މަސައްކަތްކޮށްގެން ނޫނީ ހާސިލްނުވާނެ ކަމެއް ކަމަށް ޒިދާން ބުންޏެވެ.\n22 ކޮމެންޓް, 24 ރިއެކްޝަންސް\nސިޓީ އަކާ ނުކުޅެވޭނެ. ވަރަށް ސާފު\nވަރަށް އުފާވި ރެއާލް ބަލިވީމަ\nއެންމެ ފަހުން ކުޅުނު ލީގު މެޗުން ބަލިވުމުން ލީގުގެ 1 ވަނަ މަގާމު ގެއްލިއްޖެ. އަމިއްލަ ދަނޑުގަ ކުޅެ ޗެންޕިއަންސް ލީގު ފުރަތަމަ ލެގްގެ މެޗު ގެއްލިއްޖެ، ދެން އޮތީ މިއަންނަ ހަފުތާގަ އެލްކްލެސްކޯ. އެމެޗުން ބާސާ އަތުން ބަލިވެއްޖެއްޔާ ޒިދާން ތަންމަތި ބަނދެގެން ހުރުން ކަންނޭގޭ ރަގަޅީ؟\nކޮބާ ފެނޭތަ؟ ގާޑިޔާބެ ރުޅިއަރުވަންޏާ ވަރައް ގޯސްވާނެ. މިފަހަރު ތަށިނަގާނެ ހެން ވީހަނީ\nރޭގަ ފެނުނީ ފޯރި ގަދަ، ހަމަހަމަ ކުޅުމެއް ފެނުނު މެޗެއް. ބާރސާއާ ޚިލާފަށް ދެ ޓީމުންވެސް ފާސްޓް ގޭމެއް އެޓޭކަށް ކުޅެ މޮޅުވާން ކުޅުނުތަން ފެނުނު. އަމިއްލަ ހާފުގައި ސްލޯކޮށް ޕާސް ކޮށްކޮށް ތިބެ ވަގުތު ދުއްވާލާތަނެއް ނުފެނޭ. މިއީ ބަލަން ބޭނުންވާ ފުޓްބޯޅައަކީ. ދެވަނަ ލެގުގައި ގިނަ ގޯލްތަކެއް ފެންނާނެ ކަމަށް އުއްމީދުކުރަން. މިދިޔަ އަހަރު ސިޓީ ޓޮޓެންހަމާ ކުޅުނު ދެވަނަ ލެގުގައިވެސް ފެނުނުކަހަލަ، ގިނަ ގޯލް ޖަހާ މެޗެއް ފެންނާނެ ކަމަށް އުއްމީދުކުރަން.\nތިބޭފުޅާއަށް އެނގޭ ހަމައެކަނި ކްލަބަކީ ބާސާ ތަ؟ ޖުމްލައެއް ލިޔުނަސް ބާސާ ބާާސާ ނުހިނަމާ ނުލިޔެވޭކަން ފާހަގަކުރެވޭ.\nރޭގެ ތަފާތަކީ ބަސް ޕާކުކުރުމާއި އޯޕަން ގޭމް. މިއީ ފުޓްބޯޅަ ކުޅެންޖެހޭ ގޮތަކީ. ކޮންމެހެން ނުޖެހޭ 11 ކުޅުންތެރިން ގޯލް ކުރިމަތީގައި އަޅާފައި ބާއްވާކަށް. ފުޓްބޯޅަ ބަލާހިތްވެސްވާނީ ބަސް ޕާކުނުކޮށް އެޓޭކްކުރަން މަސައްކަތްކޮށް އަދި އޯޕަން ގޭމެއް ކުޅުމުން. އަނެއްކޮޅުން ގާޑިޔޯލާ ޔަޤީންކަން ދޭނެ އެންޓަޓެއިމެންޓް.\nއޭގެން ވެސް އެނގެނީ ބާސާދެކެ އޭނާ ލޯބިވާކަން\nކޮބާ ލެއްގި ކޮމިޝަނަރު؟ ވަރުގަދަ ލަލީގާގެ2ވަނައިގަ އޮތް ރެއާލް ދަނޑުގަ އެއްކަލަ ކައްޕަޅި އިނގިރޭސި ލީގުގެ2ވަނައިގަ އޮތް ސިޓީއިން ބޭނުން ގޮތެއް ހަދާލުމުން ލީގުގެ ފެންވަރު ވަޒަން ނުވޭތޯ؟\nމޔަހުޔާ ކާޅުވެސްހިފާދޯ؟ ކަޅުފައިސާދޮންނަ ލީގުގެ ހަތަރު ޓީމުންކުރެއް އެއްޓީމްދޯ އަދިމޯޅުވީ. ތިންޓީމް ބަލިވިއިރު 1 ވަނާގަ 22 ޕޮއިންޓް ލީޑުގައޮތް ވީއޭއާރުޕޫލް ބަލިކުރީ ސްޕެނިޝްލީގުގެ ކިތައްވަނާގަ އޮތް ޓީމުތޯ ވެސް ބުނެލިނަމަ. ޝަހުސު އޮޅުވާލައިގެން ކޮމެންޓް ކުރިޔަސް ކަމަކުނުދާނެ\nލަލީގާގެ ކިތައް ޓީމު ބާ މޮޅުވީ؟ އެންމެ ޓީމެއް!\nލެއްގި ކޮމިޝަނަރ..ވީއޭއާރުޕޫލްއިން އެންފީލްޑް ގަ ތި ބުނާ އެތްލެޓިކޯ ފުޑާލާ ތަން ބަލަން އިންނާތި.\nމަރުހަބާ ސިޓީ. ރެއާލުން ކުރި ހިތްވަރަށް ސާބަސް.އެހެން ދުވަސްދުވަހު ވާދަވެރި ޓީމްތައް ބަލިވީމަ މަލާމާތުގެ ކޮމެންޓްކުރަން ތިބޭ މީހުން މިއަދު ކޮބާ؟؟ ހޮރުގަ ބާ؟! #ޕުތަމެޑްރިޑް\nކޮން ހޮރެކޭ ކިޔާކަށް. ރަދީފްގެ އެއްވަނަ ކްލަބް ޔުވެންޓަސް އެއްކަލަ ފާރމާސް ލީގުގެ 7ވަނައިގަ އޮތް ލިޔޯން އަތުން ބަލިވި ވާހަކަ ދައްކަބަލަ. ރެއާލް ބަލިވީމަ ފޯރިއެއް އެބަ ހުއްޓެއްނު. ރަދީފްގެ 3ވަނަ ކްލަބް ބާރސާ އިޓަލީ ލީގުގެ 6ވަނައިގަ އޮތް ނަޕޯލީއާ ކުޅެ ގޯލަށް އެންމެ ޝޮޓެއް ހަދާ، ނަސީބު ރަނގަޅުކަމުން ބަލި ނުވެ ސަލާމަތްވި ވާހަކަ ދައްކަބަލަ. މިހިރީ އީޒީ ފިކްސްޗަރސް ލިބުނީމަ ވާ ވަރު. ސިޓީ ނޫނީ ބަޔާރން ކަހަލަ ޓީމަކާ ޖެހުނީމަ ކިހާ ވަރަކުން ދާނެބާ؟\n@ލެއްގިކޮމިޝަނަރާ.ތިބުނި މެޗްތަކުގަ ހަބަރުތަކުގަ ހުރި ކޮމެންޓްސް ކިޔާލަބަލަ.ބަލިވިޔަސް / މޮޅުވިޔަސް އަހަރެން ކޮމެންޓްކުރާނެ.ފާމާސް ލީގޭ ކޮމާންޑޭ ކިޔާނެކަމެއް ނެތް.ވ.ވެދުން\nބާސާ އަތެއް ނުވާނެ... އެވަރެއްނެތް ???\nޕީއެސްޖީ ލީގު ނެގީމަ އެއީ ފާމާސް ލީގު. އެކަމް ފާމާސް ލީގު7ވަނަ ޓީމުއަތުން ވެސް އެއްކަލަ މޮޅެތި ލީގު ތަކުގަ ކުޅޭ ޓީމު ވަނީ ބަލި. ލަދު.\nޜިއާލް ކަޑައޭ މިހާރު\nއިޓަލީގެ ރެފްރީ މެންޗެސްޓާރ ސިޓީން ހުރީ ގަނެފަތަ؟ ސިޓީ ފޯވަޑު ލަނޑުޖެހީ ރިއަލްގެ ޑިފެންޑަރު ބްރަކަށީ އަތްއަޅާ ކޮށްޕާލުމަށްފަހު؛ ދަންޑުގަ ހުންނަ މޮނީޓަރުން ރިޕުލޭވެސް ބަލަން ނުއުޅުނު.\nލޮލް. އެއީ ފައުލެއްނަމަ ދެން ފުޓްބޯޅަ ކުޅޭނެކަމެއްނެތް. އަހަރެންވެސް ރިޕްލޭ ބެލިން. އެއްވެސް މައްސަލައެއްނެތް.\nދެއައް ވިއްދާ ކޮއްޕުން އެެއީ ފުޓްބޯޅައިގް ހަމަ ފައުލެއް. ރަގްބީ ގޮތެއް ނޭގެ މަށަކައް.


Joorimanaa vumuge kurin faisaa fonuvin - Hali News\nޖޫރިމަނާ ވުމުގެ ކުރިން ފައިސާ ފެެކްސް ކުރިން\n07 February 2021, 07:59\nދުވަސް ވަރަކީ މާލޭގައި އަތޮޅުފިހާރަތަކުގެ ވިޔަފާރި އެންމެ ފޯރީގައި ކުރިޔަށް ދިޔަ ދުވަސްވަރެވެ. ބުނެވޭ ގޮތުގައި ކޮންމެ އަތޮޅުފިހާރައެއްވެސް ހިންގަނީ އެ އަތޮޅެއްގެ އަތޮޅު އޮފީހުންނެވެ. ފިހާރަ ހުންނަ ބިމަށް ކުލި ދެއްކުމާއި އެހެނިހެން ކަންކަމުގެ ޒިންމާ ނަގަނީ އަތޮޅުއޮފީހުންނެވެ.\nމި ދުވަސްވަރަކީ އަތޮޅު އޮފީސްތަކުގައި އަލަށް ފެކްސް މެޝިން ބެހެއްޓި ދުވަސްވަރެވެ. އެހެންކަމުން މަސައްކަތްތައް އަވަސްވެ ހަލުވި ބާރު މިނުގައި ކަންކަން ނިންމާލެވެއެވެ. އެހެން ނުވާންވީ ސަބަބެއް ނެތެވެ. ޕޯސްޓުން ދެ ހަފުތާއިން ފޮނުވާ ސިޓީ ކުޑަ ސިކުންތުކޮޅެއްގެ ތެރޭގައި އޮފީސް ތަކަށް ފޮނުވާލެވެއެވެ.\nމިދުވަސްވަރު އަތޮޅެއްގެ އަތޮޅުވެރިޔަކު ސެކެއްޓެރީ ގެންނަވައި ސުވާލު ކުރެއްވިއެވެ. މި މަހު ނުދެއްކި ހުރީ ކޮން ބިލު ތަކެއް ހެއްޔެވެ؟ ސެކެއްޓެރީ ޖަވާބުގައި ދެންނެވިއެވެ. އަތޮޅު ފިހާރައިގެ ބިލު ނުދެއްކިއްޖެނަމަ ޖެހިގެން އަންނަ ދުވަހު ޖޫރިމަނާ ވާނެއެވެ. އަތޮޅުވެރިން ޖޫރިމަނާ ވުމުގެ ކުރިން ކުލި ދައްކަން ވާނޭ ވިދާޅުވުމުން ސެކެއްޓެރީ ދެންނެވީ އަތޮޅު ދޯނިވެސް މާލެ ދާން އޮތީ އަންނަ ހަފުތާގައި ކަމަށެވެ. އެހެނަސް ޖޫރިމަނާވުމުގެ ކުރިން އަޅުގަނޑު ތިޔަ ލާރި ދައްކާނަމޭ ސެކެއްޓެރީ ދެންނެވިއެވެ. އެ ހިސާބުން އަތޮޅުވެރީން އެންމެ ރަނގަޅޭ ވިދާޅުވެ ސެކެއްޓެރީ ފޮނުވައި ލެއްވިއެވެ.\nއަނެއް ހަފުތާ އަތޮޅު ދޯނި މާލެ ގޮސް ޓްރޭޑް މިނިސްޓްރީއަށް ލާރި ދައްކަން ދިޔުމުން ލާރި ބަލައި ގަނެވޭނީ ޖޫރިމަނާ އާއެކުގައި ކަމުގައި އެންގި އެވެ. އަތޮޅު ދޯނި ކެޕްޓަން މިކަން އަތޮޅު ވެރިޔާ އަށް އެންގުމުން އަނެއްކާ ވެސް ސެކެއްޓެރީ ގެނެސް ސުވާލު ކުރިއެވެ. އަތޮޅު ފިހާރައިގެ ކުލި ދައްކާނަމޭ ބުނީމެއް ނޫން ހެއްޔެވެ؟ ސެކެއްޓެރީ ދެންނެވެވިއެވެ. ލައްބައެވެ. އަޅުގަނޑު 500 ރުފިޔާ ފޮނުވީމެވެ. އަތޮޅުވެރިޔާ ވިދާޅުވިޔެވެ. ދެން ޖޫރިމަނާ ވީ ކީއްވެ ހެއްޔެވެ؟ ފައިސާ ފޮނުވީ ކިހިނެއް ކާކު އަތުގައި ހެއްޔެވެ؟ ސެކެއްޓެރީ ދެންނެވިއެވެ. އަޅުގނޑު 500 ރުފިޔާ ޓްރޭޑް މިނިސްޓްރީ އަށް ފެކްސް ކޮށްލީއެވެ. އަދި ނޯޓެއްވެސް ފޮނުވީމެވެ. އޮރިޖިނަލް ފަހުން ފަނުވާނެ ވާހަކަ ލިޔެފައެވެ. އަތޮޅުވެރިޔާ ވިދާޅުވާނެ އެއްޗެއް ނޭނގި އިސްޖެއްސެވިއެވެ.


SunOnline: Copa America 2019: Venezuela in varugadha Brazil hifahattaifi\nޢަބްދުﷲ އައިމަން 19 Jun 2019, 10:36\nރޭ ކޮޕާ އެމެރިކާގައި ވެނެޒުއެލާއާ ދެކޮޅަށް ކުޅުނު މެޗުގެ ތެރެއިން ބްރެޒިލްގެ ފޯވާޑް ގެބްރިއަލް ޖީސުސް --- ފޮޓޯ/ސަޗާ ޕިސަނީ\nމިހާރު ބްރެޒިލްގައި ކުރިއަށްދާ ކޮޕާ އެމެރިކާގެ ދެވަނަ މެޗުތައް ރޭ ފަށާފައިވާ އިރު ވެނެޒުއެލާއިން ވަރުގަދަ ބްރެޒިލްއަށް ގޯލެއް ޖެހިޔަ ނުދީ ހިފަހައްޓައިފި އެވެ.\nރޭ ބްރެޒިލްގެ އެރީނާ ފޮންޓޭ ނޯވާގައި ކުޅުނު އެ މެޗު އެއްވެސް ޓީމަކަށް ގޯލެއް ނުޖެހި ނިމުން ނަމަވެސް ބްރެޒިލްގެ ސަޕޯޓަރުން ވަނީ މެޗުގައި ހިނގައި ދިޔަ ކަންތައްތަކުގެ ސަބަބުން ވަރަށް ބޮޑަށް ރުޅި އައިސްފަ އެވެ. ކުޅުމުގެ ތެރެއިން ބްރެޒިލް ޖެހި ދެ ގޯލު ވެސް ރަނގަޅު ނޫން ކަމަށް ރެފްރީ ނިންމުމާ އެކު މެޗު ވަނީ ވަރަށް ބޮޑަށް ހޫނު ވެފަ އެވެ.\nފުރަތަމަ މެޗުން ފަސޭހަކަމާ އެކު ބޮލިވިއާ ބަލިކޮށް ބްރެޒިލްއިން ރަނގަޅު ފޯމަކާ އެކު މުބާރާތް ފެށި އިރު ވެނެޒުއެލާ ކުޅުނު ފުރަތަމަ މެޗު ވެސް ވަނީ އެއްވަރު ވެފަ އެވެ.\nރޭގެ މެޗު ފެށިގެން ގިނަ ވަގުތު ބޯޅަ ހިފަހައްޓައި މޮޅަށް ކުޅެމުން ދިޔައީ ބްރެޒިލްއިންނެވެ. އެ ޓީމުން ވަނީ ވެނެޒުއެލާގެ ގޯލަށް ނުރައްކާތެރި އެތައް ހަމަލާތަކެއް އުފައްދާފަ އެވެ. ނަމަވެސް ވެނެޒުއެލާގެ ކީޕަރާއި ޑިފެންޑަރުންގެ ހުށިޔާރު ކަމާ އެކު ބްރެޒިލްގެ ހަމަލާތައް ވަނީ ދިފާއު ކޮށްފަ އެވެ.\nމި ގުރޫޕުގައި ބާކީ އޮތް ދެ ޓީމު ކަމަށްވާ ޕެރޫއާއި ބޮލީވިއާގެ ދެވަނަ މެޗު ވެސް ރޭ ވަނީ ކުޅެފަ އެވެ. އެ މެޗު 1-3 ގެ ނަތީޖާއަކުން ކާމިޔާބު ކުރީ ޕެރޫ އެވެ.\nއެ މެޗުގެ ނަތީޖާއާ އެކު މި ދެ ޓީމު ނިސްބަތްވާ ގުރޫޕު އޭ ގެ ފޯރި ވަނީ އިތުރަށް ބޮޑުވެފަ އެވެ. ބްރެޒިލް އަދި ޕެރޫއަށް ހަތަރު ޕޮއިންޓް ލިބިފައިވާ އިރު ވެނެޒުއެލާއަށް ލިބެނީ ދެ ޕޮއިންޓެވެ.\nނަމަވެސް ކުރިއަށް އޮތް މެޗުތަކުން ނަތީޖާ މުޅިން ބަދަލު ވެދާނެ އެވެ. ވެނެޒުއެލާއާއި ބޮލީވިއާ ބައްދަލު ކުރާ މެޗުން ވެނެޒުއެލާ މޮޅު ވެއްޖެ ނަމަ އެ ޓީމަށް މުބާރާތުގެ ކުއާޓާ ފައިނަލަށް ދިއުމުގެ ފުރުސަތު ބޮޑުވާ އިރު ބްރެޒިލް އަދި ޕެރޫ ބައްދަލު ކުރާ މެޗުން ބަލިވާ ޓީމެއް ކަޓާނެ އެވެ.\nމެސީ އެނބުރި އައިސް އާޖެންޓީނާ މޮޅުކޮށްދީފި\nއެމެޒޯން ރައްކާތެރި ކުރަމުންދިޔަ ގާޑެއް މަރާލައިފި


Dhekunu Ge Rasheggai 14 Aharu Ge Kuhjjakah Jinsee Goana Kuri Massala Eh Balanee ދެކުނުގެ ރަށެއްގައި 14 އަހަރުގެ ކުއްޖަކަށް ޖިންސި ގޯނާ ކުރި މައްސަލައެއް ބަލަނީ – Huvadhoo News Dhekunu Ge Rasheggai 14 Aharu Ge Kuhjjakah Jinsee Goana Kuri Massala Eh Balanee Huvadhoo News\nރާއްޖޭގެ ދެކުނުގެ ރަށެއްގައި އުމުރުން އެންމެ 14 އަހަރުގެ އަންހެން ކުއްޖަކަށް ޖިންސީ ގޯނާ ކުރި މައްސަލައެއް ޖެންޑާ މިނިސްޓްރީން ބަލަން ފަށައިފިއެވެ.\nޖެންޑާ މިނިސްޓްރީގެ މީޑިއާ އޮފިޝަލަކު ބުނީ، ކުޑަ އަންހެން ކުއްޖަކަށް ޖިންސީ ގޯނާ ކުރި މައްސަލައެއް މިދިޔަ އަންގާރަ ދުވަހު މިނިސްޓްރީއަށް ހުށަހަޅާފައިވާ ކަމަށާއި މިހާރު އެކަން ތަހުގީގު ކުރަމުން އަންނަ ކަމަށެވެ.\nކުއްޖާ އަށް ޖިންސީގޯނާ ކޮށްފައިވަނީ ކުއްޖާގެ ކާކުކަން ހާމަކޮށްފައި ނުވި ނަމަވެސް، “ހުވަދޫ ނިއުސް” އަށް މައުލޫމާތޫ ލިބިފައިވާ ގޮތުގައި އެކުއްޖާ އަށް ޖިންސީ ގޯނާ ކުރި ކަމުގެ ތުހުމަތު ކުރަނީ އެ ރަށު ކައުންސިލްގެ ނައިބްރައީސް އެވެ. އަދި އޭނާ އެކުއްޖާ އަށް ޖިންސީ ގޯނާ ކުރާތާ މިހާރު3އަހަރު ވެއްޖެ ކަމަށްވެސް މި ނޫހަށް ވަނީ މައުލޫމާތު ލިބިފައެވެ. އެހެން ނަމަވެސް މި މައްސަލައިގާ ފުލުހުން އަދި ޖެންޑާއިންވެސް މިހާތަނަށް އެއްވެސް ފިޔަވަޅެއް އަޅާފައިވާ ކަމުގެ މައުލޫމާތެއް ލިބިފައި ނެތެވެ.\nރާއްޖޭގައި ކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ދުވަހުން ދުވަހަށް އިތުރުވަމުން ދާއިރު، ރާއްޖޭގައި ހަދާފައިވާ ދިރާސާތަކުން ދައްކާ ގޮތުގައި ފުރާވަރު އުމުރުފުރައިގެ 15 ޕަސެންޓު ކުދިންނަކީ ކޮންމެވެސް އެއްގޮތަކުން ޖިންސީ އަނިޔާ ލިބިފައިވާ ކުދިންނެވެ.


Furabandhugawi Ufandhuhuge Certificate Online Koh Hahdhaidhenee - Vaguthu\nފުރަބަންދުގައި އުފަން ދުވަހުގެ ސެޓްފިކެޓް އޮންލައިންކޮށް ހައްދައިދެނީ\nކޮވިޑް-19 އާ ގުޅިގެން މާލެ ފުރަބަންދު ކޮށްފައި އޮތް ނަމަވެސް އޮންލައިންކޮށް އަލަށް އުފަންވާ ކުދިންގެ އުފަން ދުވަހުގެ ސެޓްފިކެޓު ހައްދައިދޭނެ ކަމަށް މާލެ ސިޓީ ކައުންސިލުން ވިދާޅުވެއްޖެއެވެ.\nމާލެ ސިޓީ ކައުންސިލުން ނެރުނު ބަޔާނެއްގައި ވިދާޅުވެފައި ވަނީ، ލޮކްޑައުންގެ ހާލަތުގައި މާލެ ސިޓީގައި އުފަންވާ ކުދިންގެ އުފަން ދުވަހުގެ ސެޓްފިކެޓް ހެއްދުމަށް އެދި އެ ކައުންސިލުގެ ވެބްސައިޓު މެދުވެރިކޮށް މިހާރު ހުށައެޅޭނެ ކަމަށެވެ.\nއެގޮތުން މި ވެބްސައިޓު މެދުވެރިކޮށް ދޫކުރާނީ ވަގުތީ ސެޓްފިކެޓުތަކެއް ކަމަށާއި މިހާރު ރާއްޖޭގައި އޮތް ލޮކްޑައުންގެ ހާލަތު އުވާލައި އާންމު ހާލަތަށް ރުޖޫއަވުމުން ކުރިން ދޫކުރަމުން ދިޔަ ގޮތަށް ދާއިމީ ސެޓްފިކެޓެއް އެ ކައުންސިލުން ދޫކުރާނެ ކަމަށް ބަޔާނުގައިވެއެވެ. މިހާރު ދޫކުރާ ސެޓްފިކެޓް ލޮކްޑައުން އުވާލުމުން މުއްދަތު ހަމަވާނެ ކަމަށް އެ ކައުންސިލުން ނެރުނު ބަޔާނުގައިވެއެވެ.\nދާއިމީ އުފަންދުވަހުގެ ސެޓްފިކެޓު ހޯދުމަށް އެދި ހުށަހަޅާ ފަރާތްތަކުން ވަގުތީ ގޮތުން ދޫކޮށްފައިވާ ސެޓްފިކެޓާއެކު، އުފަންދުވަހުގެ ސެޓްފިކެޓު ހެއްދުމަށް ހުށަހަޅަންޖެހޭ އެހެނިހެން ލިޔެކިޔުންތައް ވެސް ހުށަހަޅަން ޖެހޭނެ ކަމަށް އެ ކައުންސިލުގެ ބަޔާނުގައިވެއެވެ.\nމިހާރު ފެތުރެމުން އަންނަ ކޮވިޑް-19 އާ ގުޅިގެން އާ އާންމު ހާލަތުގެ ދަށުން ވަނީ މީގެ ކުރިން ތަންތަނަށް ގޮސްގެން ހޯދަންޖެހޭ ލިއެކިއުންތައް ހޯދުމުގައި އާއި، ބޭންކުތަކުން ހިދުމަތް ދިނުން އަދި ފައިސާ ދެއްކުން ފަދަ ކަންކަން އޮންލައިންކޮށް ކުރެވޭ ގޮތަށް ހަމަޖައްސައިފައެވެ.\nމިފަދައިން ސަރުކާރުން ކަންކަން ކުރަމުން ދަނީ މި ދަނޑިވަޅުގައި ވެސް ދިރިއުމޅުމުގެ މުހިންމު ކަންކަން ކުރަން މަޖުބޫރުވާތީ ކަމަށް ކަމާބެހޭ އިދާރާތަކުން ބުނެއެވެ.\nކަށު ނަމާދުގެ ޖަމާއަތް ހަދާއިރު ދުރުމިން ބަހައްޓަން އަންގައިފި\nލޮނުޒިޔާރަތްކޮޅު ޕާކުގެ މަސައްކަތް ނިންމާ ހުޅުވަން ތައްޔާރުވަނީ\nއެތައް ބައެއްގެ އާމްދަނީ ހުއްޓުވަން ސިޓީ ކައުންސިލް ނިކުތުމުން ބޮޑެތި ކަންބޮޑުވުންތަކެއް!\nމެއި 23, 2020 14:07\nއަސްލު މިޒަމާނުގެ ހުރިހާކަމެއް ފޯންމެދުވެރިކޮށް ވާންވާނެ. ރާއްޖެ މިއުޅެނީ އަދިވެސް 18ވަނަ ގަރުނުގައި.\nމެއި 23, 2020 14:16\nކޮބައިތޯ ލޮނުޒިޔާރަތްކޮޅު ޕާކު ޕުރޮޖެކުޓުން ދަވާލި ރުފިޔާތަށް..\nމެއި 23, 2020 15:55\nމމިކަހަލަ ފެންނުވަރާ މީހުންނަށް ކޮން މޭޔރު ކަމެއް ކުރެވޭނީ.\nމެއި 24, 2020 09:46\nއަދި މާ އަވަހެއްނު ފުރަބަންދުގައި ތިޔަ ޚިދްމަތް ތައާރަފްކުރަން.4ދުވަސް ދެން އޮތީ ފުރަބަންދު ނިމެން.


ކޮވިޑް-19: ރާއްޖެއިން ބޭރުން އައި އިތުރު ތިން ދިވެއްސަކު ޓެސްޓު ކުރަނީ – Dhen.mv\nކޮވިޑް-19: ރާއްޖެއިން ބޭރުން އައި އިތުރު ތިން ދިވެއްސަކު ޓެސްޓު ކުރަނީ\nMarch 18, 2020 - 3:07 pm\nރާއްޖެއިން ބޭރުން އައި އިތުރު ތިން ދިވެއްސަކު ކޮވިޑް-19 އަށް ޓެސްޓު ކުރުމަށް ސާމަޕްލަ ނަގާފައިވާ ކަމަށް ސަރުކާރުން ބުނެފިއެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ކޮވިޑް-19އާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު ވިދާޅުވީ ރާއްޖެއިން ބޭރަށް ދަތުރުކޮށްފައިވާ އިތުރު ތިން މީހެއްގެ ސާމްޕަލް މިހާރު ނަގާފައިވާ ކަމަށެވެ. އެއީ އައްޑޫ ސިޓީ މަރަދޫގެ ދެ މީހަކާއި ތ. ގުރައިދޫގެ މީހެކެވެ.\nއެ ތިން މީހުންގެ ދެ މީހުން ރާއްޖެ އައިސްފައިވަނީ އިންޑިޔާ އިންނެވެ. އަނެއް މީހާ ރާއްޖެ އައިސްފައިވަނީ މެލޭޝިޔާ އިންނެވެ. އޭނާ މެލޭޝިޔާ އިން ރާއްޖެ އައިސްފައިވަނީ އެގައުމުން މީހުން އައުން މަނާކުރުމުގެ ކުރިން ކަމަށް މަބްރޫކް ވިދާޅުވިއެވެ.\nކޮވިޑް-19 އަށް ޓެސްޓު ކުރުން ރާއްޖޭގައި ހަރުދަނާކޮށްފައިވާއިރު، ކިރިޔާވެސް އަލާމާތެއް ފެނިއްޖެނަމަ މިހާރު އެ ބައްޔަށް ޓެސްޓު ކުރަން ވަނީ ނިންމާފައެވެ.\nއެގޮތުން ރާއްޖެއިން ބޭރުން އައި އިތުރު ނުވަ ދިވެއްސެއްގެ ސާމްޕަލް މިހާތަނަށް ނެގިފައިވާއިރު، އެ ޓެސްޓުތަކުގެ ނަތީޖާތައް މިރޭ ލިބޭނެ ކަމަށް މަބްރޫކް ވިދާޅުވިއެވެ.


November 05, 2018 3\nNovember 01, 2018 7\nސުޕްރީމް ކޯޓުން މިދިޔަ ފެބްރުއަރީ މަހު ނެރުނު އަމުރާ ގުޅިގެން ދައުލަތުން އުފުލި ރިޝްވަތުގެ ދައުވާތައް ކްރިމިނަލް ކޯޓުން ބާތިލްކުރި މައްސަލަ އިސްތިއުނާފް ނުކުރަން ނިންމާފައިވާ ޕްރޮސެކިއުޓާ ޖެނެރަލްގެ އޮފީހުން މިއަދު ބުނެފި އެވެ.\nޖުމްހޫރީ ޕާޓީގެ ފައުންޑަރުު ގާސިމް އިބްރާހިމް ތިން އަހަރާއި ދެ މަހާއި 12 ދުވަހަށް ޖަލަށްލާން ކްރިމިނަލް ކޯޓުން ކުރި ހުކުމް ހައި ކޯޓުން މިއަދު ބާތިލް ކުރުމާ އެކު، އެ ހުކުމުން އޭނާ ސަލާމަތް ވެއްޖެ އެވެ.\n"ޣައިރު ހާޒިރުގައި ހުކުމްކުރެވޭނެ ކަމަށް ނުދެކެން"\nޖުމްހޫރީ ޕާޓީގެ ފައުންޑަރު ގާސިމް އިބްރާހިމް ޖަލަށް ލުމަށް، އޭނާގެ ޣައިރު ހާޒިރުގައި މިދިޔަ އަހަރު ކްރިމިނަލް ކޯޓުން ކުރި ހުކުމަކީ، ޣައިރު ހާޒިރުގައި ކުރެވޭނެ ހުކުމެއް ކަމަށް...\nއިދިކޮޅު ވެރިކަމެއްގައި ވައްކަމާއި ކޮރަޕްޝަނަށް އަރައިގަންނަ މީހުންނަށް ދެވަނަ ފުރުސަތެއް ނުދީ ފިޔަވަޅު އަޅުއްވާނެ ކަމަށް އިދިކޮޅު ކޯލިޝަންގެ ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) ގއ. ކޮނޑޭ ގައި މިއަދު ވިދާޅުވެއްޖެ އެވެ.\nAugust 26, 2018 148\nހިޔާނާތު ފައިސާ ހުރި ތަން އެނގޭނީ އިދިކޮޅަށް:ރައީސް\nފުރަތަމަ ވެސް އުފެދުނު ސުވާލަކީ، "ރިޝްވަތު"، މި ނަމުގެ ދަށުން ގާނޫނުލްއުގޫބާތުގައި ހިމަނާފައި އޮތް 510 ވަނަ މާއްދާ އުވާލެވޭ ގޮތަށް ސަރުކާރުގެ ފަރާތުން ބިލެއް ހުށަހެޅުމެވެ. ދައުލަތުގެ...\nރިޝްވަތަކީ އާންމު އެއްޗަކަށް ހެދުން ގަބޫލެއް ނުކުރަން\nރިޝްވަތަކީ އާންމު އެއްޗަކަށް ހަދަން ސަރުކާރުން މަސައްކަތް ކުރުމަކީ ގަބޫލު ކުރެއްވޭނެ ކަމެއް ނޫން ކަމަށް އިދިކޮޅު ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ...


ދެގަޑި ތިރީސް6– Esfiya\n“އެހެންތަ! އެހެންވިއްޔާ އަހަރެން އިންނަން ބޭނުމީ އަހަރެންގެ އާ މަމް އާ…. މައި ހޮޓް މަމް…. ހީން…. ރަޔާހީން ދެކެ އަހަރެން ލޯބިވަނީ. އަހަރެންނަށް ހީން ލިބުނުނަމަ އަހަރެންގެ ކަރުދަށުން ކަންފަތް ދަށުން މިކަހަލަ ނިޝާންތަކެއް ނުފެންނާނެ” މާކިލް ރަޔާހީންގެ އަތުގައި ހިފާ ދަމައިގަތުމާއެކު ރަޔާހީން ލުއި ފަތެއްހެން ގޮސް ތަތްލީ މާކިލްގެ މޭމަތީގައެވެ. ކިތަންމެ ގަޓުވެފައި ހުއްޓަސް ރަޔާހީންގެ ހިތުގައި ބިރުވެރިކަމެއް ހިނގާލިއެވެ. ރަޔާހީން ހިތް އެދެން ފެށީ އޭނާގެ އެހީތެރިޔާ އަވަހަށް އެތަނަށް ފާޅުވުމަށެވެ.\n“ކިހިނެއްވީ މަމް. ކޮބާ އެ އަނގަ” މާލާމާތުގެ ހިނިގަނޑަކާއި އެކު މާކިލް ބުނި އަޑު އިވުނެވެ. ރަޔާހީން ދެލޯ މަރާލިއެވެ.\n“އަނހާ ނޯޓީބޯއީ…. ސަން ހަޑިކަމެއް އެނގޭ… ދެން އެކަހަލަ ވާހަކަ ނުދައްކައްޗެ… އެނގެއެއްނު މަމް ގެ އަތުގައި ހިިފާ ތިހެން ކަންތައް ކުރުމުން ވާނެ ގޮތް” ރަޔާހީން ކުރިން ވާހަކަދެއްކި ރާގުގައި މާކިލްގެ އަތުން ވީއްލިގަނެގެން ތަންކޮޅެއް ދުރުގައި ހުއްޓިލަމުން ބުންޏެވެ. އޭނާ ހުރީ އެކޮޓަރިން ނިކުންނަން ބޭނުންވެފައެވެ. މާކިލް އޭނާ އަށް ކަމެއް ކޮށްފާނެތީ ބިރު ގަންނަނީއެވެ.\n“އެހެންތަ މަމް…. މިފަހަރު މަމް އަށް މި ރޫމުން ނިކުމެވޭނީ މަމްގެ ދަރިފުޅަށް ހަދިޔާއެއް ދީފައި….” މާކިލް ރަޔާހީނާއި ގާތަށް ފިޔަވަޅު އަޅަން ފެށުމުން ބޭއިޚްތިޔާރުގައި ރަޔާހީނަށް ވެސް ފަހަތަށް ފިޔަވަޅު އެޅެން ފެށިއެވެ.\n“ހަނދާންނެތުނީތަ އެއްކަލަ ރޭ. މިއަދު ވެސް އެކަހަލަ ބޮނޑިއެއް ބޭނުންވީތަ. ނޭނގޭތަ މަމް މީ އާދައިގެ އިންސާނެއް ނޫން އެނގޭ… ކުރިން މިބުނަނީ. ކައިރިއަށް ނައިސް ތިހުރި ތަނުގައި ހުއްޓޭ….. އެހެންނޫނީ…..”\n“އެހެންނޫނީ….މަމް ކީއްކުރާނީ…. ހެހެހެ… މަމް ޅަ ވީމަ ދޯ އުމުރުން ފަންސަވީސް އަހަރުވެފައި ހުރި މީހަކަށް ޖިންނި ވާހަކަ ކިޔާދެނީތި. ހެހެހެ…” ކުއްލިއަކަށް މާކިލް ގޮސް ދުރުގައި ހުރި ރަޔާހީން އުރާލިއެވެ. އަދި އެންމެ މިނެއްޓެއް ވެސް ލަސްނުކޮށް އެނދުމައްޗަށް ވައްޓާލިއެވެ. ރަޔާހީން ބިރުން ރޫރުއަޅަން ފެށިއެވެ. ހުސް ބޮކްސާ ކޮޅުގައި ހުރި މާކިލް ނުލަފާ ފާޑަކަށް ހެމުން ގޮސް ކޮޓަރީ ދޮރު ތަޅުލިއެވެ.\nރަޔާހީން ބިރުން އެނދުގައި އިނދެ ފަހަތަށް ޖެހެން ފެށިއެވެ. އޭނާގެ ހިތުން މީހަކަށް އެދި ގޮވަނީއެވެ. ސަލާމަތަށެވެ. އޭނާގެ ހަށިގަނޑަކީ މީހެއްގެ އަމާނާތެކެވެ. މާކިލް އައިސް ރަޔާހީންގެ ދެފައިގާ ހިފާ އޭނާ އާއި ކައިރިއަށް ދަމާލިއެވެ. އަދި އެދޮން ތުނި ފައިތިލައިގާ އޭނާގެ ތުންފަތުން ބޮސްދޭން ފެށިއެވެ. ކުއްލިއަކަށް ރަޔާހީން ސަލާމަތުން އޮތް ފައިން މާކިލްގެ ބޮލުގައި ބާރަކަށް ޖެހިއެވެ. އެވަގުތު މާކިލް ބުރައިގެން ގޮސް ޖެހުނީ ކޮޓަރީ ދޮރު ބުޑުގައެވެ.\nރަޔާހީން ބިރުގަތެވެ. އެއީ އޭނާ ގަސްދުގައި ކުރި ކަމެއް ނޫނެވެ. ދޮރު ބުޑުގައި ހުރަހަށް ގުޅައަކަށް ޖެހިފައި އޮތް މާކިލް އޮތީ ސީދާ ނުވެވިފައެވެ. އޭނާ ރަޔާހީނަށް ބަލާލީ ރުޅިވެރި ލޮލަކުންނެވެ.\nރަޔާހީން ހަމަޖެހިލާފައި އެނދުން ތެދުވިއެވެ. އަދި ދެއަތް ދެއަތާއި ފޮޅާލުމަށްފަހު މާކިލް ކައިރިއަށް ގޮސް ހުއްޓުނެވެ.\n“ކޮބާ މަމް ބުނީމެއްނު…ދެން ތެދުވޭ… ދެން އެކަހަލަ ކަންތަކަށް ވިސްނައިގެން އުޅެއްޗެ… އާދޭ ސައިބޯން ފެންވަރައިގެން. މިހާރު އެނގިޖެއްނު މާކިލް ބޭނުން ގޮތެއް ރަޔާހީނަށް ނުހެދޭނެކަން ދޯ” ރަޔާހީން އަށް ބަލަން ބަލިވެފައި އޮތް މާކިލް ވެސް ރައްދުގައި އެއްޗެއް ބުނެވޭތޯ އަނގަ ތަޅުވަން ފެށިއެވެ.\n“ކޮންމެ ފަހަރަކު ރަޔާހީނަކަށް ކުރިއެރުމެއް ނުލިބޭނެ ދޯ… އެއްދުވަހަކުން އަހަރެން ތިހަށިގަނޑު ނޮޅާ ކާނަން. އެހާތަނަށް އުފާ ކުރޭ…. އަދި ބުނެފިއެއްނުން މަމް އޭ… ” އެހާލުގައި އޮތް އިރު ވެސް މާކިލް އޮތީ ގޮތް ދޫކުރާ ގޮތަކަށް ނޫނެވެ. މާކިލް އަށް ދެލޯ އަޅާލުމަށްފަހު ރަޔާހީން އެކޮޓަރިން ނިކުންނަމުން އެއްފަރާތަކަށް ބަލާލާފައި ހިނިތުންވެލިއެވެ. ހީވަނީ ކައިރީގައި ހުރި ނުފެންނަ ފަރާތަކަށް އޭނާ ޝުކުރުއަދާކުރަނީ ހެންނެވެ.\nހަފްތާއެއްވީއިރު ވިކްޔަންގެ ހުން ވިހެލާ އޭނާ ގެ ތަބީޢަތަށް ލުޔެއް ލިބިފައިވެއެވެ. މައިސަރާ އަށް އޭނާގެ ދަރިފުޅަށް ބަދަލުތަކެއް އައިސްގެން އުޅެނީ ކޮންއިރަކު ކޮންކަމަކާއި ގުޅިގެން ކަން ވިސްނާލުމުން އެނގިގެން ދިޔައެވެ. ވިކްޔަންގެ ހާލަތަށް ރަނގަޅު ބަދަލެއް އަންނަން ދެން އޭނާ ނުބުނެ ލަސްކުރިޔަސް މިހާރު އޭނާ އެދަނީ ވިކްޔަން އާއި ސުވާލު ކުރާށެވެ. ވިކްޔަން އަކީ މިހާތަނަށް ވެސް އޭނާގެ ހުރިހާ ސިއްރުތަކެއް މަންމަ އަށް ކިޔާދީފައިވާ މަޑުމައިތިރި ދަރިއެކެވެ. އޭނާގެ ހަޔާތަށް އަންހެންކުއްޖަކު އައި ވާހަކަ އާއި އެކުއްޖާގެ ނަން ވެސް ބުންޏެވެ. އޭނާ މިހާރު އެކުއްޖާގެ ނަން ހަނދާން ނެތްއިރު އެކުއްޖާގެ ވާހަކަ ވެސް ނުދައްކާތާ ދުވަސްތަކެއް ފާއިތު ވެއްޖެއެވެ. އޭނާގެ ދަރިފުޅުގެ ބައްޔާއި އަންހެންކުއްޖަކާއި ގުޅުމެއް ވެޔޭ ހިތް ބުނަނީއެވެ. އަދި މިހާރު ވަކިން ބޮޑަށް ކަމަކަށް ޝައްކު ވަނީއެވެ.\nއޭނާ ވިކްޔަންގެ ކޮޓަރީ ދޮރުހުޅުވާލިއިރު އެނދުގައި އިން ވިކްޔަން ފޯނު ކުރުކޮށްލަނީއެވެ. މައިސަރާ ފެނުމާއެކު ވިކްޔަން ހީލިއެވެ.\n“ދަރިފުޅާ! ހެނދުނު ވެސް ސައި ރަނގަޅަކަށް ނުބޮމެއްނު. މެންދުރު ވާނެ ރަނގަޅަށް ކާން. ބަލާލަބަލަ މިވީ ކުޑަ ދުވަސްކޮޅުގެ ތެރޭގައި ދަރިފުޅުގެ ހަށިގަނޑު ދެމިލި ވަރު” ވިކްޔަންގެ ހަށިގަނޑަށް އިޝާރާތް ކޮށްލަމުން މައިސަރާ ބުންޏެވެ. އޭނާ ބެލީ ވީހާ ވެސް ދުރުން ވާހަކަދެއްކޭތޯއެވެ.\n“ކާން ބޭނުން މަންމާ. އެކަމު އަނގަ ހިތިވެފައި ހުންނާތީ ނުކެވެނީ…. އެކަމު މަންމަ ދެރަނުވައްޗެ. ކާނަން މެންދުރު” ވިކްޔަން އޭނާގެ މަންމަ ހިތްހަމަޖައްސާ ދިނެވެ.\n“މަންމާ ހަވީރު އެބޮތް ދަތުރެއް. އަޅުގަނޑު މިއަދު ނިކުންނަން ބޭނުން. މިރޭ ދަންވަރު ގެއަށް އާދެވޭވަރު ވާނެ. މަންމަ އާއި މާއްކޮ ކައިގެން ތިބެއްޗެ” ވިކްޔަން އޭނާގެ މަންމަ ކައިރިއަށް އައިސް މައިސަރާގެ ކޮނޑުގައި އަތް ބާއްވާލަމުން ބުންޏެވެ. ވިކްޔަން އަކީ ޕައިލެޓަކަށް ވުމުން އޭނާ އެގޮތަށް ދަތުރަކަށް ދަންޏާ އެއީ އަބަދުގެވެސް އާދައެވެ. މަންމަ އާއި ހުރި ހަމައެކަނި ކޮއްކޮ އަކީ އޭނާގެ ހުރިހާ ވެސް ހިތްވަރެވެ.\n“މަންމަ ހީކުރީ އަދި ދެތިން ދުވަސް މަޑުކޮށްލާފައި ކަމަށް ދަރިފުޅު ޖޮބަށް ނިކުންނާނީ” މައިސަރާ މަސައްކަތްކުރީ އޭނާ ވާހަކަގެންދަން ބޭނުންވާ ހިސާބަށް ދިޔުމަށް މަގު ކޮށާށެވެ.\n“ހަގީގަތަށް ބުނަންޏާ ބޭނުމީ ވީހާ ވެސް ގިނަވަގުތު ވަޒީފާއިގާ ހޭދަކުރަން. ގޭގައި މިހެން އޮންނަން ވެއްޖިއްޔާ އަޅުގަނޑުގެ ދުވަސް ގޮސްދާނެ މަންމާ. ވިސްނަން ބޭނުންނުވާ ކިތަންމެ ކަމެއް ބޮލަށް އުނދަގުކުރޭ” ވިކްޔަން ބުންޏެވެ.\n“އާނ… އަދި މަންމަ ހަނދާންނެތިފައޭ މިހުރީ. މިރެއިން ފެށިގެން ކޮންމެރެޔަކު މާއްކޮ އަށް ކިޔަވާދިނުމަށް ހީން އަންނާނެ އެނގޭ ދަރިފުޅާ. މާއްކޮ އެއްގޮތަކަށް ވެސް މާކް ގެންނާކަށް އެއްބަހެއް ނުވި” މައިސަރާ ވިކްޔަންގެ އަތުގައި ފިރުމާލަމުން ބުންޏެވެ. ވިކްޔަންގެ މޫނު މައްޗަށް އައި ބަދަލު ކިތަންމެހާ ވެސް ރީއްޗަކަށް މައިސަރާ އަށް ފެނުނެވެ. ހީންގެ ނަން އިވުމުން ވިކްޔަން އަށް މިވަނީ ކީއްހެއްޔެވެ؟ ހީން އާއި ވިކްޔަން އާއި ދެމެދުގައި އޮތީ ކޮންކަހަލަ ގުޅުމެއް ހެއްޔޭ މައިސަރާ ހިތަށް އަރަމުން ދިޔައެވެ.\n“ނޫން. އޭނަ ގެންނާނެ ކަމެއް ނެތް. މާއްކޮ އަށް ހުރިހާ ކަމެއްގައި ވެސް އެހީ ވާނީ އަޅުގަނޑު. ކުރިއަށް އޮތް ތަނުގައި ވެސް” ވަގުތުން ވިކްޔަން ދެކޮޅު ހެދިއެވެ.\n“ދަރިފުޅު ކީއްވެތަ ހީން ދެކެ ތިހާ ރުޅި އަންނަނީ. ދަރިފުޅު މިހާރު ވީ އޭނާ އާއި ގާތްވާކަށް ނޫންތަ. ހީން މިހާރު އެހުރީ ދަރިފުޅުގެ ބޮޑުބޭބެއެއް ފަދަ މީހެއްގެ އަންބަކަށް ވެގެން މި އާއިލާ އަށް އައިސް. މަންމަ އަށް ފާހަގަކުރެވޭ ދަރިފުޅާއި މާކް ވެސް އެމަންޖެ ދެކެ ވަރަށް ރުޅި އަންނަ ކަން. ކޮބާތަ މައްސަލައަކީ. އެއީ ވަރަށް ރަނގަޅު ހިތްހެޔޮ ކުއްޖެއް” މައިސަރާގެ ވާހަކަތައް އެހާ ހިސާބަށް ދިޔުމުން ވިކްޔަން އަށް އިންތަނުން ތެދުވެވުނެވެ. އޭނާގެ މަންމަ ދައްކަމުން އެދަނީ އޭނާ އަޑުއަހަން ބޭނުންވާ ވާހަކަތަކެއް ނޫނެވެ.\n“މަންމާ ހެޔޮނުވާނެ ހުއްޓާލާ… މަންމަ ތިއުޅެނީ އަޅުގަނޑު އަނެއްކާ ބަލިކޮށްލަންތަ. ބޮލުގަ އެބަ ރިއްސާ. ނެތްތަ ބޭސްގުޅައެއް” ވިކްޔަން މޮޔައެއްހެން ބޮލުގައި އަތްއަޅާ ކޮޓަރީގައި ހުރި އަލަމާރީގެ ކަބަޑުތައް ހުޅުވަން ފެށިއެވެ.\n“ދަރިފުޅާ ވިކީ… މަންމަ އަށް މިދެއްކުނީ ހަމަ އެހާ ދަރިފުޅު ހިތްހަމަނުޖެހޭ ވާހަކަތަކެއްތަ؟ ދަރިފުޅު ބުނެބަލަ. މަންމަ މިދެއްކީ ތެދު ވާހަކައެއް ނޫންތަ. ހީން އަކީ ރަނގަޅު ކުއްޖެއް ނޫންތަ؟ މައިސަރާ ބޭނުންވަނީ އޭނާގެ ހިތުގައި އުފެދިފައިވާ ސުވާލުތަކުގެ ޖަވާބު ހޯދާށެވެ. ދެވަނަ ފަހަރަށް ދަރިފުޅު ބަލިކޮށްލަން ޖެހުނަސް އެސުވާލުތަކުގެ ޖަވާބު މިރޭ އޭނާ ބޭނުމެވެ. އެސުވާލު ތަކުގެ ޖަވާބު ދެވޭނެ ހަމައެކަނި އިންސާނަކީ ހަމައެކަނި ވިކްޔަން އެވެ.\n“އާނ މަންމާ އެއީ ބޮޑު ކެހިވެރިއެއް. މަކަރުވެރިއެއް. ދޮގުވެރިއެއް. މަންމަ އަށް ތިއުޅެނީ އޭނާގެ ހިތްހެޔޮކަން ފެނިގެނެއްނު. އަޅުގަނޑަށް ވަނީ އެރީތި ސޫރައިގެ ނިވަލުގައިވާ މަކަރުވެރިކަމާއި ކެހިވެރިކަން ފެނިފައި. އަޅުގނޑު ބޭނުމެއްނޫން އޭނަގެ ވާހަކަދައްކާކަށް” ވިކްޔަން ނުރުހުންވެފައި އެނދުގައި އިށީނެވެ. މައިސަރާ އަށް ކުރެވުނު ޝައްކު ގާތްގަނޑަކަށް ޔަގީނަށް ބަދަލުވުމުން އޭނާ ބޭނުންވީ އޭނާގެ ހިތުގައި އުފެދުނު ޝައްކު އެއްކޮށް ފިލުވާށެވެ.\n“ދަރިފުޅު ކީކޭ ތިކިޔަނީ. ދަރިފުޅު ކުރިން ވެސް ހީން ދަންނަންތަ؟ އެއީތަ އަނެއްކާ އެކުއްޖަކީ. އެކަމަކު އެ ނަމެއް ނޫން ބުނީކީ. ކީކޭތަ ބުނީ…. އަމްމްމ…..” ވިކްޔަން ކައިރީގައި އިށީންނަމުން މައިސަރާ ވާހަކަދެއްކީ މަޑުމައިތިރި ކަމާއެކުގައެވެ.\n“އަޅުގަނޑު ބުނީ ރާޔަން އޭ… އެއީ އެންމެން އޭނަ އަށް ހީން ކިޔާތީ އަޅުގަނޑު ތަފާތު ނަމެއް ކިޔަން ބޭނުންވީ… އާނ މަންމާ ރަޔާހީނަކީ އަޅުގަނޑުގެ ލޯބިވެރިޔާ. އޭނާ އަޅުގަނޑާއި އެކު ނުލާހިކު ލޯބިން އުޅެފައި ނޭނގޭ ކުއްލިއަކަށް ބަދަލުވީ ކީއްވެ ކަމެއް؟ ނޭނގެ އޭނާގެ ހަޔާތުގެ ބައިވެރިޔަކަށް ދޮންބެ އިޚްތިޔާރުކުރީ ކީއްވެ ކަމެއް. އޭނާ އަށް ވުރެ ދޮންބެ އެތައް ތަނެއް ޢުމުރުން ބޮޑުއިރު ވެސް…..” ވިކްޔަން ވާހަކަދެއްކުން ހުއްޓާލީ އޭނާ އަށް ރޮވިދާނެތީއެވެ. ރަޔާހީން އޭނާ އަށް ބޭވަފާތެރިވިޔަސް އެލޯތްބަށްޓަކައި ވިކްޔަން އިންތިޒާރު ކުރިއެވެ. ނަމަވެސް އޭނާގެ ހިތަށް ދެވަނަ ފަހަރަށް ރަޔާހީން ހަންޖަރެއް ހަރާލީ އޭނާގެ ބޮޑުބޭބެއާއި އިނދެގެން އެގެއަށް އައުމަށްފަހުގައެވެ. އޭގެ ފަހުން އޭނާގެ ހިތުގައި ވަނީ ރަޔާހިނާއި މެދު ފޫހިކަމެއް އުފެދިފައެވެ.\n“ޔާރައްބީ….ދަރިފުޅާ ތީ ހަމަ ތެދެއްތަ؟ މަންމަ ހިތަކަށް ވެސް ނާރާ…..” ވިކްޔަންގެ ބުރަކަށީގައި ފިރުމާލަމުން މައިސަރާ ބުންޏެވެ. އެވަގުތު ވިކްޔަންގެ ކަރުނުން ފުރިފައިވި ދެލޯ އޭނާގެ މަންމަ އާއި އަމާޒުކޮށްލިއެވެ. އޭނާގެ ދަރިފުޅަށް މިއައި ކުއްލި ބަލިތަކުގެ އަސްލަކީ މަކަރުވެރި ރަޔާހީން ކަން އެނގުނު ހިނދު މައިސަރާގެ ހިތުގައި ރަޔާހީނާއި މެދު ނަފްރަތުގެ އޮއިވަރެއް ހިނގާލިއެވެ.\n“ދަރިފުޅު އެކަމާއި ކަންބޮޑުނުވޭ. ދަރިފުޅަށް ތިގެއްލުނީ ދަރިފުޅު ދެކެ ހަގީގީ ލޯބިވާ ފަރާތެއް ނޫން. އެކަމަކު އޭނާ އަށް ގެއްލިގެން އެދިިޔައީ އޭނާ ދެކެ ހިތާއި ފުރާނައިން ލޯބިވި ފަރާތެއް. ކޮންމެ ކަމެއް ވެސް ވާނީ ރަނގަޅަކަށް” މައިސަރާގެ ވާހަކަތަކުން ވިކްޔަންގެ ހިތަށް އިތުރަށް އުނދަގުވިއެވެ. މަންމަގެ ކޮނޑުގައި ބޯއަޅާލީ މިވަގުތު އޭނާ ބޭނުމީ މަންމަގެ އެހީ އޭ ބުނާ ފަދައަކުންނެވެ.\n“މަންމަ މިއަދު ދައްތަ އަށް ހުރިހާ އެއްޗެއް ކިޔާ ދޭނަން. ރަޔާހީނަށް ލާހިކެއް ނޫން މިއާއިލާ އާއި ކުޅޭކަށް. ދަރިފުޅާއި މެދު އަމަލުތައް ބެހެއްޓި އުސޫލުން އޭނާ އިރުފާން ކޮއްކޮ އާއި މެދު ވެސް ކަންތައް ކުރާނީ” މައިސަރާ އިނީ އިވުނު ހަބަރަކުން ނުރުހިފައެވެ. އޭނާ ކިތަންމެ މަސައްކަތެއް ކުރި ކަމުގައި ވިޔަސް އޭނާގެ ހިތް ދެން ރަޔާހީނަކަށް ހެވެއް ނުވާނެއެވެ. އެހެނީ ރަޔާހީން ވަނީ އޭނާގެ މޭގެ އެތިކޮޅާއި ކުޅެލާފައެވެ. ރަޔާހީނަށް މާފު ހައްގެއް ނޫނެވެ.\n“ނޫން މަންމާ… އެކަކު ކައިރީގަ ވެސް މިވާހަކަތައް ނުދައްކާތި. އަޅުގަނޑު ބޭނުމެއްނޫން އެވާހަކަ މިކޮޓަރީ ހަތަރުފާރުން ބޭރުވާކަށް. އެހެންނޫނަސް ހީން ބަދުނާމުވާން އަޅުގަނޑު ނޭދެން” ވިކްޔަން އޭނާގެ މަންމަ އަތުގައި ހިފާ ތަޅުވާލަމުން ބުންޏެވެ. މައިސަރާ އެގޮތާއި ގަބޫލުވިއެވެ. ރަޔާހީން އޭނާގެ ދަރިފުޅު ހިތް ފުނޑުފުނޑު ކޮށްލާފައި ވިޔަސް އެދަރިފުޅު ހިތުގައި އަދިވެސް ލޯބިވާކަން މިއަދު މައިސަރާ އަށް އެނގިއްޖެއެވެ. އެހެނީ މީހަކު ދެކެ ހަގީގީ ލޯބި ވެއްވިއްޖެނަމަ އެހާ ފަސޭހައިން އެމީހަކަށް ނަފްރަތު ކުރުމަކީ ވުމަށް ވުރެ ނުވުން ގާތް ކަމެކެވެ.\nމެންދުރުގެ އެންމެ ގަދަ ހޫނުގައި ބޭރުގޯތީގައި ހުރި ބޮޑު ޖަނބުރޯލު ގަސްދޮށުގައި އެލުވާފައި ހުރި ޖޯއްޔެއްގައި އިރުފާން އޮތީ ވިސްނުމެއްގައެވެ. މިހާރަކަށް އައިސް އެއީ އަބަދުގެ ވެސް ހާލެވެ. އެކަނި ވެއްޖިއްޔާ އޭނާގެ ސިކުނޑި އަބަދުވެސް އެދި ގޮވަނީ އޭނާގެ މާޒީ މަތިން ހަނދުމާކުރާށެވެ.\nގަހުގައި އަޅާފައިވާ ހުދާއި ރަތްކުލައިގެ ޖަނބުރޯލުތަކަށް ބަލަހައްޓައިގެން އިރުފާން އޮތް އިރު ގޭ އެއްވެސް މީހަކު ފެންނާކަށް ނެތެވެ. ކުއްލިއަކަށް އިރުފާން ސިހުނީ ގަހުގެ ތެރެއިން އޭނާ އަށް ކުޑަކުޑަ މައުސޫމް ދެކުދިންގެ މޫނު ފެނުނުހެން ހީވުމުންނެވެ. ފުރަތަމަ ފަހަރަށް އޭނާ ބިރުނުގަތީ ވަގުތަކީ ދުވާލުގެ ވަގުތަށް ވުމުންނެވެ.\nޗޮކެއް ކަނޑާލުމަށްފަހު އޭނާ އަތުކުރީގައި އޮތް ގަޑިއަށް ބަލާލިއެވެ. ‘ދެގަޑި ތިރީސް’ ވެފައި ހުއްޓާ ފެނުމާއެކު އިރުފާންގެ ހިތުގައި ނޭނގޭ ބިރުވެރިކަމެއް އުފެދުނެވެ. ދަންވަރަކަސް ދުވާލަކަސް ދެގަޑި ތިރީސް ވެފައި ހުއްޓާ ގަޑިއަކުން ފެނިއްޖެނަމަ އޭނާ ބިރުގަނެއެވެ. އަދި އޭނާ ނޭނގި ގަޑިއަށް ބަލާލިޔަސް އަބަދުވެސް އެގަޑިއަކުން ހުންނަނީ ދެގަޑި ތިރީސް ވެފައެވެ.\nއިރުފާން ރުޅިއައިއްސާ އޭނާގެ އަތުކުރީގައި އޮތް ގަޑި އެއްލާލިއެވެ. ޖަނބުރޯލު ގަހަށް ނުބަލަން މިފަހަރު އޭނާ ދެލޯ މަރާލިއެވެ. ނަމަވެސް އެތަނުންދާ ކަހަލަ ޚިޔާލެއް އޭނާ ނުގެންގުޅޭއެވެ. މީހަކު އޭނާގެ އަތުގައި ބީހޭ ކަހަލަ އިހުސާސެއް ކުރެވުމާއެކު ހަމަ އެސިކުންތުގައި އޭނާ ދެލޯ ހުޅުވާލިއެވެ.\nއޭނާ އަށް ފެނުނު މަންޒަރަކުން މީހާ އެއްކޮށް ގަނޑުވި ކަހަލައެވެ. އޭނާ ކުރިން ގަޑި އަޅާފައި ހުރި ތަނުގައި އަނެއްކާ އެވަނީ ގަޑި އަޅުވާފައެވެ. ނަމަވެސް އޭނާ އެއްލާލި ގަޑިއެއް ނޫނެވެ. މިހާރު އޭނާގެ އަތުގައި އެވާ ގަޑިއަކީ މާޒީގެ ތެރޭން ދުވަހަކު އޭނާގެ ހަޔާތާއި ގުޅުނު އަންހެންކުއްޖަކު ވަރަށް ލޯބިން ކައިވެންޏަށް އަހަރު ފުރުނު ރެޔަކު އޭނާގެ އަތުގައި އެޅުވި ގަޑިއެކެވެ.\nއެގަޑިން ވެސް ދެގަޑި ތިރީސް ވީއެވެ. އިރުފާނަށް ނޭނގި އަޑުގަދަކޮށްލެވުނީ އޭނާގެ ކަންފަތް ބުޑުން އިވުނު އަންހެނެއްގެ ހުނުމުގެ އަޑުންނެވެ. ކުރިން އޭނާ ކައިރިއަށް އަންނަ ކުޑަ ދެކުދިން މިފަހަރު އޭނާ އަށް ފެނުނީ އުނގުގައި އިންދައެވެ. އޭނާ ފުންމައިގެން ޖޯލިން ތެދުވިއެވެ. ދެކުދިންނަށް ވީގޮތެއް ވެސް ނޭނގުނެވެ. އޭނާ ގެއަށް ވަނުމަށް ދުއްވައިގަތް ވަގުތު ޖަނބުރޯލު ގަހުން އެކޮޅުކޮޅުން އޭނާ އާއި ދިމާލަށް ތިރިވީ ތިންމޫނު ފެނިފައި ބިންމަތީގައި ދެފައި ތަތްވި ކަހަލައެވެ. ބިންފަޅާފައި އޭނާ އަޑިއަށް ދާނެ ނަމައޭ ހިތަށް އެރިއެވެ. އޭނމައްޗަށް ބަލާލީ އިރު އެކޮޅުކޮޅުން ތިބި ތިން އަންހެނުންގެ ފައި ވަނީ ޖަނބުރޯލު ގަހުގެ އެންމެ މަތީ ގޮފިގަނޑުގައި އަޅުވާލާފައެވެ.\nއިރުފާން އަޑުގަދަ ކުރަން ބޭނުންވިޔަސް މިފަހަރު އޭނާ އަށް އެކަމެއް ނުވިއެވެ. ދެފަރާތުގައި ބޯކޮޅުވަތަށް ކުރިން ވެސް އޭނާ އަށް ފެންނަ ދެކުޑަ ކުދިން ތިބިއިރު މެދުގައި އޮތް ޒުވާން އަންހެންކުއްޖާގެ މޫނުން އޭނާ އަށް ފެނުނީ ހިތާމަވެރިކަމެވެ. އެ އަންހެންކުއްޖާ ދެލޮލުން ކަރުނައިގެ ބަދަލުގައި ލޭފައިބަމުން ދިޔައެވެ. ނަމަވެސް ދެފަރާތުގައި ތިބި ކުޑަ ދެކުދިން ތިބީ އިރުފާނަށް ލޯ އަޅައިގެންނެވެ.\n“ކީއްވެ؟ ކީއްވެ އިރޫ؟ ކީއްވެތަ އެގޮތަށް ކަންތައްކުރީ” މެދުގައި ރޮވިފައި އޮތް ޒުވާން އަންހެންކުއްޖާ އަނގަ ހަރަކާތް ނުކުރިޔަސް އެކުއްޖާ ވާހަކަދައްކާ އަޑު އިރުފާނަށް އިވެމުން ދިޔައެވެ.\n“ބައްޕާ ފެންފޮދެއް….ބައްޕާ ފެންފޮދެއް……” ރުޅިވެރިކަމާއެކު އިރުފާނަށް ބަލަން އޮތް ދެކުދިން އެއްފަހަރާ ރޯން ފެށިއެވެ. އިރުފާނަށް މިފަހަރުވެސް ގަނެފައި ހުރި ބިރެއްގެ ސަބަބުން ދެކަމު އެއްކޮށް ދެވުނެވެ. އޭނާ އެމީހުން ވަށާލާފައި ގޭގެތެެރެއަށް ވަންނަން މައިދޮރާއި ދިމާލަށް ދުއްވައިގަތެވެ. ނަމަވެސް އޭނާ ފައިގާ ހަމައެހާ އަވަހަށް ބާރުގަދަ ދެއަތަކުން ހިފައިފިއެވެ.\nއިރުފާން ހޭރިގަނެފައި ފަހަތަށް އެނބުރުނުއިރު އެދޮރާއި ގާތްގަނޑަކަށް ފަސް ވަރަކަށް ފޫޓް ދުރުގައި ހުރި ޖަނބުރޯލު ގަހުގައި ބޯކޮޅުވަތަށް އެލިގެން ތިބި ތިންމީހުންގެ އަނގަ ހުޅުވިފައި ހުއްޓެވެ. ތިން މީހުންގެ ދޫތައް ދިގުވެގެން އައިސް އިރުފާންގެ ދެފައިގާ އޮޅާލީ އޭނާ ބަލަން ހުއްޓައެވެ.. ދޫތަކުން ފައިބާ ލޭތައް އޭނާގެ ދެފައިތިލާއިގާ ހޭކެމުން ދިޔައެވެ. ގޮތް ހުސްވެފައިވާ އިންސާނެއް ފަދައިން އޭނާ ތެޅެމުން ދިޔައެވެ.\nމި މަންޒަރުތަކަކީ ދުވަހަކު ވެސް އޭނާ ހުވަފެނުގައި ވެސް ދެކިފައިވާ ކަންތަކަށް ނުވާތީ އޭނާ ހިތް ދުވަހަކުވެސް ނުތެޅޭހާ ބާރަކަށް ތެޅެމުން ދިޔައެވެ. އޭނާ އަށް އޭނާގެ މަރު ގާތްވެއްޖެ ކަމުގެ އިހުސާސް ކުރެވި ގައިން ބާރު ދޫވާން އުޅޭ ކަހަލަ އިހުސާސެއް ކުރެވެން ފެށިއެވެ.\nކުއްލިއަކަށް އޭނާ ވިއްސައިގެން ގޮސް ޖެހުނީ އެގޭ ބިތްދޮށު ހެދިފައި ހުރި ހިރުނދު ގަސްތަކެއްގެ ބުޑަށެވެ. އެވަގުތު އެތަނުން އެއްވެސް މީހަކު ފެންނަން ނެތް އިރު ކުރިން ފެނުނު ބިރުވެރިކަމެއް ވެސް ފެންނާކަށް ނެތެވެ. އޭނާ ހަށިގަނޑު ފޮޅާލަމުން ތެދުވިއެވެ. ގަޔަށް ދެވިފައި ހުރުމުގެ ސަބަބުން އޭނާ މިސްރާބުޖެހީ ގެއާއި ދިމާލަށް ދިއުމަށެވެ.\nރޮމުން ގިސްލަމުން އޭނާ ކޮރަމުން ދަނިކޮށް އޭނާ ގާތަކުގެ މައްޗަށް ވެއްޓުނީ ކޮންމެސް އެއްޗެއް ފައިގާ އަޅައިގަނެފައެވެ. ގާތަކުގެ މަތީގައި ޖެހި އޭނާގެ ގައިގަ އެތަންމިތަން މެށިގެން އެތަންތަނަށް ނަގަން ފެށި ދިލަ އާއެކު އޭނާ ދެފައި ރޫރު އަޅަން ފެށީ ފައިބުޑުގައި އޮތް މަރުވެފައިވާ އިންސާނެއް ފެނުމުންނެވެ. ހަމަ އެދަނޑިވަޅުގައި އެޭނާގެ ދެފައިގާ ހިފެހެއްޓިކަހަލަ އިހުސާސެއް ކުރެވުމުން ބިރުން ތުރުތުރުއަޅާ ހާލު އޭނާ ބަލާލިއެވެ.\nކުރިން ފެނުނު ކުޑަދެކުދިން އިރުފާންގެ ދެފައިގާ ހިފާ ރޮނީއެވެ. އެކުއްޖަކު ފެނަށް އެދޭއިރު އަނެއްކުއްޖާ ތިހެންނަހަދާށޭ ކިޔަނީއެވެ. އިރުވީނު ބޮލަށް އެނބުރުން އަރަން ފެށީ ހަމަ ކުއްލިއަކަށެވެ. އޭނާ ގާތަކުގެ މައްޗަށް ބިމުން ކަނޑާލި ރުކެއް ވެއްޓޭހެން ވެއްޓުނީ ތިރީގައި މަރުވެފައި އޮތް އިންސާނާ އޭނާގެ ކުރިމަތީގައި ކޮޅަށް ހުއްޓާ ފެނުމުންނެވެ. ކަފުނާ ވެސް އެއްކޮށެވެ.\nއިރުފާންގެ ދެފަރާތުގައި ތިބި އާސިރު އާއި ފީރޯޒާ ކަންބޮޑުވެފައި ތިބީ އިރުފާން ޒަހަމްތަކަކާއި އެކު އެތަނުގައި ވެއްޓިފައި އޮތް ސަބަބެއް ނޭނގުމުންނެވެ. އޭނާގެ ހަށިގަނޑުގައި ހުރި ޒަަމްތަކުގައި ބޭސްއަޅާފައި ހުރިއިރު ބައެއް ތަންތަނުގައި ރަތްބޭސް ހާކާފައި ހުއްޓެވެ. އިރުފާންގެ ބޯކޮޅުގައި ރަޔާހީން އިނީ އޭނާގެ އިސްތަށިގަނޑުގައި ފިރުމާލަ ފިރުމާލައެވެ. ފާރުގައި ލެގިގެން ހުރި މާކިލް ހުރީ ބައްޕަ އަށް ވީގޮތެއް ނޭނގި ހިތް ބިރުގަނެފައެވެ.\nކޮޓަރިއަށް ވަދެގެން އައި މައިސަރާ އާއި މަހާ ވެސް ކަންބޮޑުވެފައި އައިސް ހުއްޓުނީ ފީރޯޒާ ކައިރީގައެވެ.\n“ދަރިފުޅާ ހީން… ދާންވީނުން ކާންހަދަން. މަންމަ އަށް ހީވަނީ އިރުފާން ހޭއަރަން އަދި ކުޑަ އިރުކޮޅެއް ނަގާނެހެން” ކިިޔަމަންތެރި ދަރިއެއް ފަދައިން ރަޔާހީން ކޮޓަރިން ނިކުތެވެ. އެވަގުތު މައިސަރާ ރަޔާހީނަށް ބަލާލީ ތަފާތު ނަޒަރަކުންނެވެ.\nހުރިހާ މީހުން ސިޓިންރޫމަށް ޖަމާވީ އެތަނުގައި ވާހަކަދައްކަނިކޮށް އިރުފާނަށް އުނދަގު ވެދާނެތީއެވެ. އިރުފާނަށް ވީގޮތެއް އޭނާގެ ކައިރިން އޮޅުންފިލުވާ ހިތުން ފީރޯޒާ އާއި އާސިރު އިނީ ކެތްމަދުވެފައެވެ.\n“އަސްލު ކިހިނެއްވީ ދައްތާ” މަހާ އުނގުގައި ބައިންދަމުން މައިސަރާ ސުވާލު ކުރިއެވެ.\n“ނޭނގެ. މެންދުރު ކާން ބުނީމަ ވަރަށް ކުޑަކޮށް ކައިގެން ނިކުމެ ބޭރު ޖޯލީގަ އޮތީ… ރަޔާހީން އޭނާ އަށް ޖޫސް ހިފައިގެން ދިޔައިރު އެތަނުގައި ނެތް. ދެން ކަމެއްގަ ބޭރަށް ދިޔައީ ކަމަށް ހީކޮށް ތިބީ ގެއަށް އަންނަންދެން. ލަސްވީމަ ފޯނަށް ގުޅާގުޅާ ވެސް ނުދޭ ޖަވާބެއް. އުމުރުން ސާޅީސް އަހަރުވީރު އަދި ނެތް ދުވަހަކު ވެސް އަހަރެން ގުޅައިގެން ފޯނު ނުނަގާފައެއް. އިރުއޮށްސުނު ވަގުތު މާކިލް ނިކުމެ އިރުފާން ހޯދަނިކޮށް ފެނުނީ ބިތްދޮށުފަޅިން ގާތަކުގެ މަތީގައި ވެއްޓިފައި އޮށްވާ…. އަހަރެންގެ ދަރިފުޅު އޮތް ގޮތް ފެނި ކިރިޔާ އަހަރެންގެ ހިތް ނުހުއްޓުނީ….” ފީރޯޒާ އަށް ރޮވުނެވެ. ކައިރީގައި އިން މާކިލް މާމަ ގެނެސް ގަޔާ ކައިރިކޮށްލިއެވެ.\n” ރޯޒާ ކީއްވެތަ އެންމެ ނުބައިކޮށް ވިސްނަނީ… ބަލަ އެފަޅިއަށް އޭނަ ކަމެއްގަ ވެސް ގޮސްދާނެ ދޯ…. އަހަރެންގެ ހިތް ބުނަނީ އެހެން” އާސިރު އޭނާ އަށް ހީވާ ގޮތް އެންމެންނަށް އިއްވާލިއެވެ. މައިސަރާ ވެސް އާސިރާއި އެއްބައިވެގެން ބޯޖަހާލިއެވެ.\n“އެފަޅީގައި ދެން އޭނަ ކޮންކަމެއް ކުރަން އޮންނާނީ… އޭރުގައި މިގޭގައި އެހާދިސާއެއް ހިނގިފަހުން އެއްވެސް މީހަކު އެފަޅިއަކަށް ނުދޭ…އަމުދުން މިހާރު ދިޔުމުގެ ބޭނުމަކީ ކޮބާ؟… އެންމެ ނުބައި ވައްތަރުގެ ގަސްތައް ހެދިބޮޑުވެފައި އެހުރީ… ހިރުނދާއި ދިއްގާ އާއި މަގޫ ގަސްތައް… މަ ނުބުނަންތަ އާސިރު ކައިރީގަ އެގަސްތައް ކަނޑާށޭ.. ކޮޓަރީގައި ހުރެ ކުޑަދޮރުން އެދިމާލަށް ނޭނގި ބަލާލެވުނަސް އަހަރެންނަށް ހުރި ތަނަށް ދެވޭ ވަރުވޭ… އަނެއްކާ ކަމެއްވީމަ ދޯ އެސޮރަށް ދެކަމު ދެވިފައި އޮންނާނީ…” މުޅިން ވެސް ފިރޯޒާގެ ޝަކުވާއެވެ. މައިސަރާ ވެސް އަނގަ މަތީގައި އަތް އަޅާލިއެވެ.\nassalam alaikum everyone! mi part ves kiyaalaa…. mi part ves huriha kudhinnah kamudhaane kamah heekuran 🙂 🙂 love you ol…\nmifaharu huree iruveen by irufaan ah name change kuri dhw. story vv salhi..\nmistakes rangalhu koffin 🙂 thanks buneladhineema\nV salhi.waiting for next part\nthanks Shii 🙂\nAbadhu gaya dhevifa mi vaahakaiga enmen thibenee. Writer ekan rangalhukohla baa. Vaahaka varah obi.\ngayah levifa kamah story ga bunefa innaany irufan ge vahaka ekani. eves emme2scenega. kamaka inthiha ah birugane goi husvaahen heeveema baeh meehunnah vaagotheh e’ee…. btw thanks for da comment sandy 🙂 🙂 🙂\nOhhh wow masha allah v rythi v furihama ?? ebunaahen irufaan ah abadhuhunnany dhekamu eky gayah dhevifa dhw?? emmen ekakaa hithaavegen ulheythy vaagothekkanneynge stry obiness to the max when nxt prt up soon ingey gud nyt ly???❤❤❤???????\nVaanuvaa neyge aslu liyamuh dhaa iru.\nolhun araa nama ahaalaa engey Nana…. ekamu vahaka ya visnaigen kiyaanama olheyne thaneh neennaane…. ekamu ves dhn faharakun ahaalache. thanks for da comment 🙂 🙂\nwhen next part ? cant wait . hama worah habeys\nwow wow v nice mi partvess hama superb heen keehkuranbaa irufaan aa iny… ……story v obi. keep it up dear??????????\nAslu v kiyaa hithun kiyaalevey story eh.. Dhn vaanee keehbaa ey hithah araa kiyaalaa iru.. Past ga vee kihineiyy baaey? Waiting for next part ??\nthanks for da lovely comments huriha kudhin 🙂 🙂 🙂\nހިތާ ފުރާނައިން (19)\nހިތުގެ މިލްކުވެރިޔާ (ބާވިސްވަނަ ބައި)\nހިތާމަ ދީނީ ލޯބި August 27, 2017


Srilanka India adhi Malaysiagai ulhey dhivehinna hiley beys faruvaa libeyny konmeves 1 Scheme aka – adduLIVE\nބޭރުގައި އުޅޭ ދިވެހިންނަށް ހިލޭ ބޭސްފަރުވާ ލިބޭނީ ކޮންމެވެސް އެއް ސްކީމަކަށް\n1 Apr 13, 2019, 11:00 މުހައްމަދު އައިމަން\n3 ގައުމެއްގައި އާސަންދައިގެ ޚިދްމަތް ލިބޭނެ ސްކީމެއް ތައާރަފްކޮސްފި-ފޮޓޯ: އަވަސް\nސްރީލަންކާއާއި އިންޑިއާ އަދި މެލޭޝިޔާގައި ދިރިއުޅޭ ދިވެހިންނަށް އާސަންދައިގެ ޚިދުމަތް ފޯރުކޮށްދިނުމަށް ޚާއްސަ ސްކީމެއް ތަޢާރަފުކޮށްފައިވާއިރު، މި ގައުމުތަކުގައި ދިރިއުޅޭ ކޮންމެ ދިވެއްސަކަށްވެސް ބައިވެރިވެވޭނީ އޭގެތެރެއިން ކޮންމެވެސް އެއް ސްކީމެއްގައި ކަމަށް އާސަންދަ ކުންފުނިން ބުނެފިއެވެ.\nއާސަންދައިން ބުނީ މި ތިން ގައުމުގައި ދިރިއުޅޭ ދިވެހިން މެރާނާ ސްކީމުގައި ރަޖިސްޓަރީވާ ހިސާބުން ހުސްނުވާ އާސަންދަ އެގައުމުތަކުގައި އުޅޭ ދިވެހިންނަށް ނުލިބޭނެ ކަމަށެވެ. މެރަނާ ސްކީމުގައި ވަކި ލިމިޓެއް ކަނޑައެޅިފައިވާއިރު، ހުސްނުވާ އާސަންދަ އަކީ އޭގައި ލިމިޓެއް ކަނޑައެޅިފައިވާ ސްކީމެއް ނޫނެވެ.\nމެރަނާ ސްކީމް މެދުވެރިކޮށް ދޭ ހިދުމަތްތައް ރާއްޖެއިން ބޭރުގައި ތިބެގެންއެ ހިދުމަތްތައް ލިބެއެވެ. ނަމަވެސް ރާއްޖެ އިން ބޭރުގައި އުޅޭ މީހުން ހުސްނުވާ އާސަންދަ ނަގައިފި ނަމަ، ރާއްޖެއިން ލިބެން ހުންނަ ފަރުވާތައް ހޯދަން ރާއްޖެ އަންނަން ޖެހެއެވެ.


ބ.މާޅޮހު ފެނާއި ނަރުދަމާ ހޮޅިއެޅުމުގެ އަމަލީ މަސައްކަތް މިމަސްތެރޭގައި ފަށަނީ ބ.މާޅޮހު ފެނާއި ނަރުދަމާ ހޮޅިއެޅުމުގެ އަމަލީ މަސައްކަތް މިމަސްތެރޭގައި ފަށަނީ\nމާޅޮސް ފެނާ ނަރުދަމާ މަސައްކަތުގެ ސައިޓް ފޮޓޯ އެމްޑަބްލިއުއެސްސީ\nމާޅޮސް ފެނާއި ނަރުދަމާ މަސައްކަތުގެ ސައިޓް ފޮޓޯ/ ފޮޓ: އެމްޑަބްލިއުއެސްސީ\nއަސާސީ ޚިދުމަތްތަކުން މަޙްރޫމްވެފައި ތިބި ބ.މާޅޮހު ރައްޔިތުން ކުރަމުން އަންނަ އުންމީދުތައް ހަޤީގަތަކަށް ހެދުމަށް ސަރުކާރުން ކުރަމުންގެންދާ މަސައްކަތުގެ ދަށުން އެރަށުގައި ފެނާއި ނަރުދަމާއަށް ބޭނުންވާ ހޮޅިވަޅުލުމުގެ އަމަލީ މަސައްކަތް މިމަސްތެރޭގައި ފެށޭނެކަމަށް މަސައްކަތުގެ ކޮންޓްރެކްޓަރ އެމްޑަބްލިއު އެސްސީން ބުނެފިއެވެ.\nމާޅޮހު ފެނާއި ނަރުދަމާ މަސައްކަތް ފެށުމަށް އެކުންފުނިން މިއަހަރު ކުރީ ކޮޅު ވަރަށް ބޮޑެތި ތައްޔާރީތައްވަނީ ވެފައެވެ. އެހެން ނަމަވެސް ކޯވިޑްގެ ބަލި މަޑުކަމާ ގުޅިގެން ބައެއް ސާމާނު ލިބުން ލަސްވުމުމުގެ ސަބަބުން މަސައްކަތް ނުފެށި ލަސްވަމުންގޮސް މިއަހަރުގެ ޖުލައި މަހުގެ އެއްވަނަދުވަހު އަމަލީ މަސައްކަތް ފެށިއެވެ. އެހެންނަމަވެސް އީއައިއޭގެ މުއްދަތު ހަމަވުމުން އެމަސައްކަތް އަނެއްކާވެސް މެދުކަނޑާލިއެވެ.\nއެމްޑަބްލިޔުއެސްސީން ބުނީ އީއައިއޭގެ މަސައްކަތް ނިމި މި ހަފްތާތެރޭގައި އެޕްރޫވް ވާނެކަމަށެވެ. މާޅޮހު ފެނާއި ނަރުދަމާ މަސައްކަތް ކުރުމަށް ބޭނުންވާ ބައެއް ސާމާނު މިއަހަރު ކުރީކޮޅު އެރަށަށްވަނީ ގެންގޮސްފައެވެ. އެހެން ކަމުން މަސައްކަތް ފެށުމުން ބާރު ސްޕީޑެއްގައި ކުރިއަށްގެންދެވޭނެކަމަށްވެސް އެކުންފުނިން މަޢުލޫމާތުދެއެވެ.\nމާޅޮހު ފެނާއި ނަރުދަމާ އެޅުމުގެ މަސައްކަތުގެ ދަށުން މާޅޮހުގެ 230 ގެއަކަށް ފެނާއި ނަރުދަމާ ގުޅައިދިނުމަށް ވަނީ ހަމަޖެހިފައެވެ. އަދި 4500 ކިލޯ މީޓަރުގެ ނަރުދަމާ ވިއުގައެއް އެރަށުގައި ޤާއިމްކޮށް، ޕަންޕް ސްޓޭޝަނަކާއި 144 ސްވަރޭޖް މެއިން ހޯލް ހެދުމަށް ވަނީ ހަމަޖެހިފައެވެ. މީގެ އިތުރުން 4943 މީޓަރު ނުވަތަ4ކިލޯމީޓަރުގެ ފެނުގެ ނެޓްވޯކެއް ޤާއިމްކުރާނެއެވެ. އަދި ފެން ރައްކާކުރުމަށް 310 އަކަ މީޓަރުގެ ދެ ތާނގީއާއި ވާރޭފެން ރައްކާކުރުމަށް 740 އަކަ މީޓަރުގެ ތާންގީއެއް ބެހެއްޓުމަށް ވަނީ ހަމަޖެހިފައެވެ.\nއާބާދީގައި 800 އާ ގާތްކުރާ އަދަދަކަށް މީހުން ދިރިއުޅޭ މާޅޮހަކީ ވާރޭ ވެހިއްޖެނަމަ ފެންބޮޑުވާ ރަށަކަށްވުމުން ފެނާއި ނަރުދަމާގެ މަސައްކަތުގެ ދަށުން އެރަށު ކައުންސިލާއި ގުޅިގެން މަގުތަކުގައި ހެދޭ ފެން ހިންދުމަށް ޚާއްސަ ނިޒާމެއް ޤާއިމް ކުރުމަށް ވަނީ ހަމަޖެހިފައެވެ.\n540 ދުވަސް ތެރޭގައި މަސައްކަތް ނިންމާގޮތަށް މިނިސްޓްރީ އޮފް ނޭޝަނަލް ޕްލޭނިންގ ހައުސިން އެންޑް އިންފްރާސްޓްރަކްޗަރ އިން އެމްޑަބްލިއުއެސްސީއާ މި މަސައްކަތް ހަވާލުކޮށްފައިވަނީ 60.4 މިލިއަން ރުފިޔާއަށެވެ. މިއީ މިދިޔަ އަހަރުގެ ޑިސެމްބަރުމަހުގެ 14 ވަނަ ދުވަހު ހަވާލުކުރެވުނު މަސައްކަތެކެވެ. މިމަސައްކަތްތައް ނިންމަން ކަނޑައަޅާފައި ވަނީ 2022 ވަނަ އަހަރުގެ ޖޫންމަހުގެ7ވަނަ ދުވަހަށެވެ.


Dhaulathun dhey evves musaaraeh sirruvaakah nujehey: ICOM | Mihaaru\nއިންފޮމޭޝަން ކޮމިޝަނަރު ހުސައިން ފިޔާޒް މޫސާ. އިންފޮމޭޝަން ކޮމިޝަނަރުގެ އޮފީހުން މިއަދު ނެރުނު ބަޔާނުގައި ބުނީ ދައުލަތުންދޭ މުސާރަ ސިއްރުވާކަށް ނުޖެހޭ ކަމަށް.\nދައުލަތުންދޭ އެއްވެސް މުސާރައެއް ސިއްރުވާކަށް ނުޖެހޭ: އައިކޮމް\n19 މެއި 2020 - 17:03 15 comments\nސްޓެލްކޯގެ މެނޭޖިން ޑައިރެކްޓަރަށް މުސާރަ އާއި އިނާޔަތްތަކުގެ ގޮތުގައި ދޭ ފައިސާގެ އަދަދު ބަޔާންކޮށް ރައްޔިތުންގެ މަޖިލީހަށް ފޮނުވި ސިޓީއެއް ސޯޝަލް މީޑިއާގައި އާއްމުކުރި މައްސަލަ ބަލައިދިނުން އެދި ސްޓެލްކޯއިން މަޖިލީހަށް ސިޓީއެއް ފޮނުވި އެވެ.\nއައިކޮމް އިން މިއަދު ނެރުނު ބަޔާނެއްގައި ބުނީ އާއްމުވެފައިވާ އެ މައުލޫމާތަކީ ހަގީގަތުގައި ސްޓެލްކޯއިން އިސް ނަަގައިގެން ހާމަކުރަން ޖެހޭ މައުލޫމާތެއް ކަމަށެވެ.\n"...ސަރުކާރުގެ ސައްތައިންސައްތަ ޙިއްސާ އޮތް ސްޓޭޓް އިލެކްޓްރިކް ކޮމްޕެނީ ލިމިޓެޑް (ސްޓެލްކޯ) ގެ މެނޭޖިންގ ޑިރެކްޓަރުގެ މުސާރަ ބަޔާންކޮށް ރައްޔިތުންގެ މަޖިލީހަށް ފޮނުވި ސިޓީއެއް ސޯޝަލް މީޑިއާގައި އާންމުވާން ޖެހުނު ސަަބަބު ހޯއްދެވުމަށް މަސައްކަތް ކުރެއްވުމަކީ އިންތިހާއަށް ކަންބޮޑުވާ ކަމެކެވެ. އެކަން ތަހުގީގުކުރެއްވުމުގެ ބަދަލުގައި ހާމަކަން ބޮޑު ހިންގުމުގެ ސަގާފަތެއް ގާއިމުކުރުމަށް މަސައްކަތްކުރެއްވުމަށް ގޮވާލަމެވެ،" އައިކޮމްގެ ބަޔާނުގައި ބުންޏެވެ.\nހިންގުމުގެ ނިޒާމުގެ ހާމަކަން ބޮޑުވުމަކީ ދައުލަތާއިި މެދު ރައްޔިތުންގެ އިތުބާރު ބޮޑުވެ އިދާރާތަކުގެ ތަސައްވުރު ރަނގަޅުވާނެ ކަމެއް ކަމަށް ވެސް އެ ބަޔާނުގައި ބުންޏެެވެ. ދައުލަތުގެ ކުންފުނިތަކާއި އެހެން އިދާރާތަކުން އެ މަގަމަށް މަސައްކަތް ކުރަން ހަނދާންކޮށްދޭ ކަމަށް ވެސް އެބަޔާނުގައި ބުންޏެވެ.\nSTelco ge sitee eh majileehun leakvi gotheh hoadhidheyn edhihje\nސްޓެލްކޯގެ އެމްޑީގެ މުސާރަ އޮޅުންފިލުވަން އެސްއޯއީ ކޮމިޓީގެ ޖަލްސާއެއްގައި ސުވާލު ކުރެއްވީ މާފަންނު މެދު ދާއިރާގެ މެމްބަރު އިބްރާހީމް ރަޝީދު (ބޮންޑޭ) އެވެ. އެއީ އާއްމުކޮށް ހުޅުވާލައިގެން ބޭއްވި ބައްދަލުވުމެއްގަ އެވެ. އެ ދުވަހު މެމްބަރު ކުރެއްވި ސުވާލުގެ ޖަވާބު މުޣުނީ ނުދެއްވަ އެވެ. އޭގެ އެތައް ދުވަހެއް ފަހުން ސްޓެލްކޯއިން ޖަވާބު ދިނީ ލިއުމުންނެވެ.\nމާލިއްޔަތު ކޮމިޓީގެ އިއްޔެ ބައްދަލުވުމުގައި ބޮންޑޭ ވިދާޅުވީ ސްޓެލްކޯގެ ސިޓީ އަކީ ލީކްކޮށްފައިވާ ސިޓީއެއް ނޫން ކަމަށާއި އެއީ އާއްމުކޮށްފައިވާ ސިޓީއެއް ކަމަށެވެ. ރައްޔިތުންގެ މަސްލަހަތާ ގުޅޭ މައުލޫމާތުތައް ކުރިއަށް އޮތް ތަނުގައި ވެސް ހާމަކޮށް އާއްމު ކުރަމުން ގެންދާނެ ކަމަށް ވެސް ވިދާޅުވި އެވެ.\nސިޓީ ސޯޝަލް މީޑިއާއަށް ދިޔަގޮތް ބަލައިދޭން އެދި ސްޓެލްކޯއިން ސިޓީ ފޮނުވި މައްސަލައިގައި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވެސް މިއަދު ސްޓެލްކޯ އަށް ފާޑުވިދާޅުވި އެވެ.\nއިތުރު ލިޔުންތައް ސްޓެލްކޯ އިންފޮމޭޝަން ކޮމިޝަނަރު ހުސައިން ފިޔާޒް މޫސާ (އިންފޮމޭޝަން ކޮމިޝަނަރު)


މި ސަރުކާރަށް ވާރުތަވެފައިވާ 272 މަޝްރޫޢު ކޮބާ؟ – މުއިއްޒު | | Sangu News\nމި ސަރުކާރަށް ވާރުތަވެފައިވާ 272 މަޝްރޫޢު ކޮބާ؟ - މުއިއްޒު\n4 އޮކްޓޯބަރ 2019 - 10:11\nސަރުކާރަށް ވާރުތަވެފައިވާ މަޝްރޫތަށް ހިންގާތަނނެއް ނުފެނޭ- މުއިއްޒު. ފޮޓޯ: މީސްމީޑިއާ\nމި ސަރުކާރަށް ވާރުތަވެފައިވާ 272 މަޝްރޫޢު ނުހިނގަނީ ކީއްވެތޯ ކުރީގެ ހައުސިން މިނިސްޓަރ ޑރ މުޙައްމަދު މުއިއްޒު ސުވާލުކުރައްވައިފިއެވެ.\nޕްރޮގްރެސިވް ކޮންގްރެސްއިން ކ.ތުލުސްދޫގައި ބޭއްވި ޖަލްސާގައި ވާހަކަދައްކަވަމުން ޕީޕީއެމްގެ ނައިބު ރައީސްކަންވެސް ކުރައްވަމުންދާ ޑރ.މުއިއްޒު ވިދާޅުވީ ރައީސް ޔާމިންގެ ފަސްއަަހަރު ނިމުމުނުއިރު ނުނިމި 272 މަޝްރޫޢެއް އޮތް ކަމަށެވެ. އަދި އެމަޝްރޫޢުތަށް މި ސަރުޚާރުން ކުރިއަށްގެންދޭތޯ ސުވާލުކުރެއްވިއެވެ.\n"މިއަހަރަށް ފާސްކޮށްފައިވާ ބަޖެޓުން ބަލާލިއިރު މަޝްރޫޢުތަކުގެ އަދަދަކީ 272 މަޝްރޫޢު. މި ދެންނެވީ ރައީސް ޔާމިން މުޅި ރާއްޖެ ތަރައްޤީ ކުރުމަށް ކުރައްވާ، ނިންމެވި މަޝްރޫޢުތަކުގެ އިތުރަށް، މި ސަރުކާރު އައިއިރު ނުނިމި 272 ކުރިއަށް ދަމުންދިޔަ. ސުވާލަކީ ކޮބާހޭ މި މަސައްކަތްތަށް؟"\nމުއިއްޒު ވިދާޅުވީ މި ސަރުކާރު އައިފަހުން ރައީސް ޔާމިން އަތޮޅުތެރެއަށް ތިން ދަތުރުފުޅެއް ކުރެއްވިއިރު މި މަޝްރޫޢުތަށް ނުފެންނަ ކަމަށެވެ. އައު މަސައްކަތެއް ނުފެށުނުތާ މި ސަރުކާރަށް ވާރުތަވެފައިވާ މަޝްރޫޢުތަށް ކުރިއަށްގެންދަން ޖެހޭނެ ކަމަށް މުއިއްޒު ވިދާޅުވިއެވެ.\n30 މިލިއަންގެ ބޮޑު ރިކޯޑު ބަޖެޓެއް ހުސްވެގެން ދިޔައިރު 50 ބިލިއަނަށް ވުރެ ބޮޑު ދަރަންޏެއް ރައްޔިތުންގެ ބޮލުގައި އެޅިފައިވާ ކަމަށް މުއިއްޒު ވިދާޅުވިއެވެ.\nމުއިއްޒު ވިދާޅުވީ މިދޭތެރެއިން 70 މަޝްރޫއެއް ހިންގާވާހަކަ އަޑުއިވިގެން ދިޔަ ކަމަށާއި އެއެދަދަށް މަޝްރޫޢު ހިނގާތަން ނުފެންނަ ކަމަށް ވިދާޅުވިއެވެ.\n" ރައީސުލްޖުމްޙޫރިއްޔާވެސް ޕޯޑިއަމްތަކަށް އަރާވަޑައިގެން އަބަދުވެސް ވިދާޅުވަނީ މިވަރަށް މަޝްރޫޢު ހިނގާ ކަމަށް. އެކަމު އެޔެއް ނުއެއްފެނޭ. މަޝްރޫޢުތަށް ފެށޭނެ އޭ އަބަދުވެސް ވިދާޅުވަނީ. ވާހަކައާއި އަމަލާއި ދިމައެއްނުވޭ."\nމި ސަރުކާރުން އަބަދުވެސް ދައްކަނީ ކުރީގެ ސަރުކާރުގެ ދަރަނި ދައްކަން ޖެހިފައިވާ ވާހަކަ ކަމަށާއި އެފައިސާ ދިނުމަކީ މި ސަރުކާރަށް ދިމާވެފައިވާ މައްސަލައެއް ކަމަށް މުއިއްޒު ވިދާޅުވިއެވެ.\n"ދެއުޅިއެއްނުވާ މީހުން މަޤާމުތަކަށްލައިގެން ހިންގާ ސަރުކާރެއްމިއީ"\nމި ސަރުކާރުން ބޯހިޔާވަހި ކަމުގެ20،000 ފްލެޓްގެ މަޝްރޫއެއް ހިންގުމަށް އިއުލާނުކުރިއިރު މިއި މި ސަރުކާރަށް ވާނެ ކަމެއް ނޫން ކަމަށް މުއިއްޒު ވިދާޅުވިއެވެ.\n"ރައީސް ޔާމިން ސަރުކާރުގައި ސޮއިކޮށް ފަށަން ތައްޔާރުވެފައި ހުރި ހައުސިން ޔުނިޓްތަކުގެ ވާހަކަ އެކަނި މާލޭ ސަރަޙައްދުން ފަށަން ހުރި ހައުސިންގް ޔުނިޓްތަކުގައި ހުރީ."\nމި ސަރުކާރުން ކުރީ ކީއްތޯ މުއިއްޒު ވަނީ އަނެއްކާވެސް ސުވާލު އުފައްދަވާފައެވެ. މި ސަރުކާރުން 5400 ހައުސިންގް ޔުނިޓްގެ މަޝްރޫއެއް ފަށާނެ ކަމަށް ވައުދުވެފައިވާ ކަމަށާއި މިއީ ކުރިން ޕްލޭންކޮށް ނިމިފައިވާ ޕްރޮޖެކްޓެއް ކަމަށް މުއިއްޒު ވިދާޅުވިއެވެ. އޭގެ ތެރެއިން 2500 ހައުސިން ޔުނިޓަކީ ކުރިން ސޮއިކޮށް ފައިސާ ހަމަޖައްސާފައިވާ ޕްރޮޖްޓެއް ކަމަށާއޮ ދެން ބާކީ ހުރީ ސޮއިކުރުމަށް ތައްޔާރުވެ ފައިސާ ހަމަޖެހިފައިވާ މަޝްރޫޢުތަށް ކަމަށެވެ.\nމި ސަރުކާރުން ޤައުމަށް އައު ކަމެއް ތައާރަފް ކުރެވިފައިނުވާ ކަމަށް މުއިއިޒު ވިދާޅިވިއެވެ. އަދި ދުވަހެއް ދުވަހަކަށް ރައްޔިތުން ބިކަވެ ނިކަމެތިވަމުން އަންނަ ކަމަށް މުއިއްޒު ވިދާޅުވިއެވެ.


MNU aai IUM nufoozun dhuru kurumah hushahelhi bill committee ah fonuvaifi\nމަޖިލީހުގެ ޖަލްސާއެއްގެ ތެރެއިން--\nއެމްއެންޔޫ އާއި އައިޔޫއެމް ނުފޫޒުން ދުރުކުރުމަށް ހުށަހެޅި ބިލް ކޮމިޓީ އަށް ފޮނުވައިފި\nރާއްޖޭގެ ގައުމީ ޔުނިވަސިޓީ (އެމްއެންޔޫ) އާއި އިސްލާމީ ޔުނިވަސިޓީ (އައިޔޫއެމް)ގެ ވެރިންގެ އޮނިގަނޑަށާއި މަސްއޫލިއްޔަތުތަކަށް ބައެއް ބަދަލުތައް ގެންނަން ހުށަހެޅި ދެ ބިލް މަޖިލީހަށް ބަލައިގަނެ، ދިރާސާ ކުރަން ކޮމިޓީ އަށް ފޮނުވައިފި އެވެ.\nމަޖިލީހުގެ މިއަދުގެ ޖަލްސާގައި އެމްއެންޔޫ އާއި އައިޔޫއެމް ގެ ކައުންސިލް ނުފޫޒުތަކުން މިނިވަން ކުރަން ސަރުކާރުގެ ފަރާތުން ހުށަހެޅި ދެ ބިލް ބަލައިގަނެ، ކޮމެޓީއަށް ފޮނުވުމަށް ފާސްކުރީ ވޯޓުގައި ބައިވެރިވި 67 މެމްބަރުންގެ އިއްތިފާގުންނެވެ. ދެ ބިލް ވެސް ފޮނުވީ ގައުމީ ތަރައްގީ އާއި ތަރިކައިގެ ކޮމެޓީ އަށެވެ.\nމިމަހުގެ 17 ވަނަ ދުވަހު ބޭއްވި މަޖިލިސް ޖަލްސާގައި ފުރަތަމަ ކިޔުން އިއްވި އެ ދެ ބިލުގެ ތެރެއިން، އެމްއެންޔޫ ގެ ގާނޫނަށް އިސްލާހު ގެނައުމުގެ ބިލް ހުށަހެޅީ މަޑަވެލި ދާއިރާގެ މެންބަރު ހުސައިން ފިރުޝާން އެވެ. އައިޔޫއެމް ގެ ގާނޫނަށް އިސްލާހު ގެނައުމުގެ ބިލް ހުށަހެޅީ އުނގޫފާރު ދާއިރާގެ މެންބަރު މުހައްމަދު ވަހީދެވެ.\nއެމްއެންޔޫގެ ގާނޫނުގައި އިސްލާހު ކުރަން ހުށަހަޅާފައި ވަނީ ކައުންސިލާ ބެހޭ ބާބަށެވެ. ކައުންސިލް މެމްބަރުންގެ މަސްއޫލިއްޔަތުގެ ބާބާއި، އެ މެމްބަރުންގެ ދައުރާއި މެމްބަރުން ހޮވާނެ ގޮތުގެ ބާބާއި، ކައުންސިލްގެ ޖަލްސާތަކުގެ އިތުރުން ޔުނިވަސިޓީގެ އިސް އޮފިސަރުންގެ ބާބަށް ވެސް އިސްލާހު ހުށަހަޅާފައި ވެއެވެ.\nއެމްއެންޔޫގެ ގާނޫނުގައިވާ ގޮތުން، ޔުނިވަސިޓީގެ ކައުންސިލަކީ ޔުނިވަސިޓީ ހިންގާ އެންމެ އިސް ފަރާތެވެ.\nއައިޔޫއެމްގެ ގާނޫނަށް އިސްލާހު ގެނައުމުގެ ބިލްގައި ވެސް މައިގަނޑު ގޮތެއްގައި ހުށަހަޅާފައި އެތަން ހިންގުމުގެ އޮނިގަނޑަށް ބަދަލު ގެނައުމަށެވެ. އައިޔޫއެމް ހިންގަނީ ޔުނިވަސިޓީގެ މަޖިލީހުންނެވެ. ޔުނިވަސިޓީގެ މަޖިލީހަކީ ޔުނިވަސިޓީ ހިންގާ އެންމެ އިސް ފަރާތެވެ.\nއެމްއެންޔޫ އާއި އައިޔޫއެމްގެ ޗާންސަލަރުކަމުގެ މަގާމަށް ބޭފުޅަކު އައްޔަން ކުރުމާއި ވަކިކުރުމުގެ ގާނޫނީ ބާރު މިހާރު ލިބިގެން ވަނީ ރައީސުލްޖުމްހޫރިއްޔާ އަށެވެ.\nމަޖިލިސް އިސްލާމިކް ޔުނިވަސިޓީ އެމްއެންޔޫ ގައުމީ ޔުނިވާސިޓީ ސަރުކާރު


Amana takaful in marine hull insurance ah heylunteri kuruvaifi\nއަމާނާ ތަކާފުލް އިން މެރިންހަލް އިންޝުއަރެންސަށް ހޭލުންތެރި ކުރުވައިފި\nމެރިން ހަލް އިންޝުއަރެންސް އެވެއާނަސް ވޯކްޝޮޕް ފެށުމުގެ ގޮތުން އަމާނާ ތަކާފުލްގެ އެމްޑީ ވާހަކަ ދައްކަވަނީ- އަވަސް ފޮޓޯ\nއަމާނާ ތަކާފުލް މޯލްޑިވްސް އިން މެރިންހަލް އިންޝުއަރެންސަށް ހޭލުންތެރި ކުރުވަން، އިންޑަސްޓްރީއާއެކު ހާއްސަ ބައްދަލުވުމެއް ބާއްވައިފި އެވެ.\nޗަމްޕާ ސެންޓްރަލް ހޮޓެލްގައި ކަނޑު އުޅަނދު ދުއްވާ ފަރާތްތަކާއި އެކި އިންޑަސްޓްރީތަކާއެކު ބޭއްވި ބައްދަލުވުމުގައި މައުލޫމާތު ދެއްވާފައިވަނީ ކޯސްޓް ގަޑާއި ޓްރާސްޕޯޓް އޮތޯރިޓީ އަދި އިންޝުއަރެންސް ދާއިރާގަ ބޭރުގެ ތަޖުރިބާކާރަކު ވެސް ބައިވެރިވެ ވަޑައިގަތެވެ.\nމި ބައްދަލުވުން ފެށުމުގެ ގޮތުން ވާހަކަ ދައްކަވަމުން އަމާނާ ތަކާފުލްގެ މެނޭޖިން ޑިރެކްޓަރު ހަރީޒް ސުލައިމާން ވިދާޅުވީ މި ޕްރޮގްރާމުގެ ބޭނުމަކީ މި ދާއިރާ ހޭލުންތެރި ކުރުވުން ކަމަށެވެ.\n"އަޅުގަނޑުމެންގެ މަގުސަދަކީ ކަނޑު އުޅަނދު ފަހަރަށް ލިބޭ ގެއްލުން ކުޑަކޮށް، ރިސްކް މެނޭޖު ކުރެވޭނެ ގޮތްތަކެއް ދައްކައިދިނުން. އެހެންވެ މި ބައްދަލުވުމުގައި ކޯސްޓްގާޑާއި ޓްރާންސްޕޯޓް އޮތޯރިޓީ އަދި ބޭރުގެ މާހިރަކުވެސް ބައިވެރިވޭ،" ހަރީޒް ވިދާޅުވި އެވެ.\nމި ބައްދަލުވުމުގައި ކޯސްޓްގާޑްގެ ފަރާތުން މައުލޫމާތު ދެއްވަމުން ޑިރެކްޓަރު އަހުމަދު ފާތިހު ކަނޑުމަތީގައި އަހަރު 300 އަށްވުރެ ގިނަ ހާދިސާ ހިނގާ ކަމަށެވެ. އަދި ފަރަށް އެރުމުގެ ހާދިސާތައް ކޮންމެ ފަސް ދުވަހަކުން ހިނގާ ކަމަށް އޭނާ ވިދާޅުވި އެވެ.\n"ފަރަށް އެރުމުގެ ހާދިސާތައް ހިނގާފައި އެބަހުރި ކެޕްޓަން ވަރުބަލި ވެގެން އެހެން މީހަކު އަތަށް ހުންގާނު ދޭ ވަގުތެއްގައި. ހާއްސަކޮށް އެންމެ މުހިންމު ވަގުތު ބިދޭސީންގެ އަތަށް ހުންގާނު ދޫކޮށްލުން ފަދަ ކަންކަމުން،" ފާތިހު ވިދާޅުވި އެވެ.\nކަނޑު އުޅަނދު ފަހަރަށް ބޮޑު ރައްކާތެރިކަމެއް ލިބޭ ގޮތަށް އަމާނާ ތަކާފުލްއިން ފަރުމާކޮށްފައިވާ "މެރިންހަލް އިންޝުއަރެންސް" އަކީ ގިނަ އަދަދެއްގެ އުޅަނދު ފަހަރުން މިހާރުވެސް ނަގާފައިވާ އިންޝުއަރެންސެކެވެ.\nކަނޑުމަތީގެ ހާދިސާ ޓޫރިޒަމް މަސްވެރިން + އަމާނާ ތަކާފުލް


BML National Swimming Competition: Champion kan New Lagoons ah - vNews.mv\nގައުމީ ފެތުމުގެ މުބާރާތް ނިންމުމަށް ބޭއްވި ރަސްމިއްޔާތުގެ ތެރެއިން ---\nބީއެމްއެލް ގައުމީ ފެތުމުގެ މުބާރާތް: ޗެމްޕިއަންކަން ނިއުލެގޫންސަށް\nއިސްމާޢީލް ޝާހު (ކުޑަ ޝާހު) Male' | 24 November 2019, 16:28\n44 ވަނަ ބީއެމްއެލް ގައުމީ ފެތުމުގެ މުބާރާތުގެ ޗެމްޕިއަންކަން ނިއުލެގޫންސް ސްވިމިން ކްލަބު ހޯދައިފިއެވެ.\nއަންހެން އަދި ފިރިހެނުންގެ ކެޓަގަރީގެތަކުގެ ޗެމްޕިއަންކަން ނިއުލެގޫންސް ސްވިމިން ކްލަބު ހޯދިއިރު، މިއީ ފިރިހެނުންގެ ކެޓަގަރީގެ ޗެމްޕިއަންކަން ނިއުލެގޫންސް ސްވިމިން ކްލަބު ޖެހިޖެހިގެން ހޯދި ފަސްވަނަ ފަހަރެވެ.\nމިފަހަރުގެ މުބާރާތުގައި 68 އަންހެން ފެތުންތެރިންނާއި، 104 ފިރިހެން ފެތުންތެރިން ވަނީ ވާދަކޮށްފައެވެ. ޖުމްލަ9ޓީމެއް ވާދަކުރި މި މުބާރާތުގައި ހިމެނުނީ އަންހެން3ޓީމާއި ފިރިހެން6ޓީމެވެ. މުބާރާތް ކުރިއަށް ގެންގޮސްފައިވަނީ މި މަހުގެ 16 އިން 23 ގެ ނިޔަލަށެވެ.\nމުބާރާތުގެ ފިރިހެން ބައިގެ ޗެމްޕިއަންކަން ޖެހިޖެހިގެން ފަސްވަނަ ފަހަރަށް ނިއުލެގޫންސް ހޯދިއިރު، ދެވަނަ ޓީމަކީ ސްޕޯޓްސް ނޭޗާ އެވެ. އަދި ތިންވަނަ ހޯދީ މޯލްޑިވްސް ލައިފްގާޑް އެސޯސިއޭޝަނެވެ. އަންހެން ބައިގެ ޗެމްޕިއަންކަން ޖެހިޖެހިގެން ހަތަރުވަނަ ފަހަރަށް ނިއުލެގޫންސް ހޯދިއިރު، ދެވަނަ މަގާމު ހޯދީ ލައިފްގާޑް އެސޯސިއޭޝަނެވެ. އަދި ތިންވަނަ އަކީ ސްވިމް މޯލްޑިވްސް އެވެ.\nމުބާރާތުގެ އޯޕަން ބައިގެ މާސްޓާ ކެޓަގަރީ (25 އަހަރުން މަތި) ގެ ފިރިހެން އެންމެ މޮޅު ފެތުންތެރިޔާގެ މަގާމު ހިއްސާކުރީ ހަސަން މުބާހާއި އިޒުޒާދު އަހުމަދެވެ. އަދި އަންހެން އެއްވަނަ އަކީ ޝިނޯ ޔަޝިކަވާ އެވެ.\nސީނިއާ ކެޓަގަރީ (14 އަހަރުން މަތި) އަންހެން އެއްވަނަ ހަމްނާ އަހުމަދު ހޯދިއިރު މި ބައިގެ ފިރިހެން އެއްވަނަ އަކީ މުހައްމަދު އާން ހުސެއިންވެ. ޖޫނިއާ ކެޓަގަރީ (14 އަހަރުން ދަށް) ފިރިހެން ބައިގެ އެއްވަނަ މުހައްމަދު ރިހާން ޝިހާމް ހޯދިއިރު ޖޫނިއާ އަންހެން ބައިގެ އެއްވަނަ ހޯދީ އައިޝަތު އައިނީ އަބްދުލްހަމީދެވެ.\nމީގެ އިތުރަށް މިފަހަރު މުޅިން އަލަށް ބޭއްވި ހާއްސަ އެހީއަށް ބޭނުންވާ ކުދިންގެ ކެޓަގަރީގެ ފިރިހެން ބައިގެ އެއްވަނަ އަކީ އަހުމަދު ނާއިލެވެ.\nމުބާރާތުގެ ނިމުމުގެ ރަސްމިއްޔާތު ރޭ ބޭއްވިއިރު، ރޭގެ ރަސްމިއްޔާތު ޝަރަފުވެރިކޮށްދެއްވީ ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހުމަދެވެ. އަދި މި ހަފުލާގައި ކުޅިވަރާ ބެހޭ ވަޒީރު އަހުމަދު މަހުލޫފް އާއި ކޮމިޝަނަރ އޮފް ސްޕޯޓްސް އަހުމަދު ސަލީމްގެ އިތުރުން ސްޕޯޓްސް ކައުންސިލްގެ ރައީސް އިބްރާހީމް އިސްމާއީލް އަލީ ވަނީ ބައިވެރިވެވަޑައިގެންފައެވެ.


ވީބީއެސްއެސް އިންސްޓްރަކްޓަރ ކޯހާއި ވީބީއެސްއެސް ބޭސިކް ކޯހުގެ ނިންމުމުގެ ރަސްމިއްޔާތު ބާއްވައިފި\nތާރީޚް: 24-02-2022, 14:00\nވިޒިޓް ބޯޑް، ސަރޗް އެންޑް ސީޒަރ އިންސްޓްރަކްޓަރ ކޯހާއި ވިޒިޓް ބޯޑް، ސަރޗް އެންޑް ސީޒަރ ބޭސިކް ކޯހުގެ ނިންމުމުގެ ރަސްމިއްޔާތު ބާއްވައިފިއެވެ.\nމި ދެ ކޯސް ނިންމުމުގެ ގޮތުން މިއަދު ބަންޑާރަކޮށި އޮޑިޓޯރިއަމްގައި ބޭއްވި ޚާއްޞަ ރަސްމިއްޔާތު ޝަރަފުވެރިކޮށްދެއްވީ އެމްއެންޑީއެފް ކޯސްޓްގާޑުގެ ކޮމަޑާންޓް ކާނަލް އިބްރާހީމް ޙިލްމީއެވެ. ޔުނައިޓެޑް ނޭޝަންސް އޮފީސް އޮން ޑްރަގް އެންޑް ކްރައިމްގެ ގްލޯބަލް މެރިޓައިމް ކްރައިމް ޕްރޮގްރާމްގެ ދަށުން ހިންގި މި ދެ ކޯސް ނިންމުމުގެ ރަސްމިއްޔާތުގައި ޔޫއެންއޯޑީސީގެ އިންސްޓްރަކްޓަރ، ޕައުލް ރޮބަރޓް ވަނީ، ކޯސް ހިނގައިދިޔަ ގޮތުގެ ރިމާކްސްއެއް ދެއްވައި، ކޯސްތައް ފުރިހަމަކުރި ބައިވެރިންނަށް ހަނދާނީ ލިޔުން ދެއްވާފައެވެ.\nކޯސްޓްގާޑާއި ޔޫއެންއޯޑީސީ ގުޅިގެން އިންތިޒާމުކުރި ވިޒިޓް ބޯޑް، ސަރޗް އެންޑް ސީޒަރގެ އިންސްޓްރަކްޓަރ ކޯހާއި ބޭސިކް ކޯސް ކުރިއަށް ގެންދިއުމުގެ މަޤްޞަދުތަކުގެ ތެރޭގައި ކަނޑުމަތީގައި ހަރަކާތްތެރިވާ ލޯ އެންފޯސްމަންޓް އިދާރާތަކަށް ނިސްބަތްވާ ފަރާތްތަކުން އެއް އިދާރާ، އަނެއް އިދާރާއާ ގުޅިގެން މަސައްކަތް ކުރުމުގެ އަމަލީ ތަޖުރިބާ ހޯދަދިނުން ހިމެނެއެވެ. އެމްއެންޑީއެފާއި، މޯލްޑިވްސް ޕޮލިސް ސަރވިސް، އަދި ކަސްޓަމްސް ސަރވިސްއިން ބައިވެރިވި މި ދެ ކޯހުގެ ތެރެއިން ފުރަތަމަ ފަށާފައިވަނީ ވީބީއެސްއެސް އިންސްޓްރަކްޓަރ ކޯހެވެ. ވީބީއެސްއެސް ބޭސިކް ކޯސް ފަށާފައިވަނީ، އެއް ހަފުތާގެ މުއްދަތަށް ކުރިއަށްގެންދިޔަ ވީބީއެސްއެސް އިންސްޓްރަކްޓަރ ކޯހުގެ ތިއަރީ ބައި ނިމިގެންނެވެ. ވީބީއެސްއެސް ބޭސިކް ކޯހުގެ މުއްދަތަކީ ދެ ހަފުތާއެވެ.\nވީބީއެސްއެސް އިންސްޓްރަކްޓަރ ކޯހަކީ، ވީބީއެސްއެސް ބޭސިކް ކޯސް ފުރިހަމަކޮށްފައިވާ ފަރާތްތަކަށް ބައިވެރިވެވޭ ގޮތަށް ކުރިއަށްގެންދާ ކޯހެކެވެ. މިގޮތުން، ނިމިގެންދިޔަ ވީބީއެސްއެސް އިންސްޓްރަކްޓަރ ކޯހުގައި ޖުމްލަ4ސިފައިން ބައިވެރިވެ، ސެޓްފިކެޓް ހާސިލުކުރިއިރު، ވީބީއެސްއެސް ބޭސިކް ކޯހުގައި 14 ފަރާތަކުން ބައިވެރިވެ، ސެޓްފިކެޓް ހާސިލުކުރިއެވެ. ވީބީއެސްއެސް ބޭސިކް ކޯހުގައި ބައިވެރިވި ފަރާތްތަކު ތެރޭގައި ދިވެހި ފުލުހުންގެ ޚިދުމަތުގައި މަސައްކަތް ކުރައްވާ ހަތަރު ފުލުހުންނާއި، މޯލްޑިވްސް ކަސްޓަމްސް ސަރވިސްގައި މަސައްކަތްކުރައްވާ ދެ މުވައްޒަފު އަދި އެމްއެންޑީއެފްގެ 8 ސިފައިން ހިމެނެއެވެ.\nމި ދެ ކޯހުގެ ތިއަރީ ކުލާސްތަކާއި ބައެއް ޕްރެކްޓިކަލް ކްލާސްތައް ވިލިމާލޭގައި ހުންނަ ފަޔަރ އެންޑް ރެސްކިޔު ޓްރޭނިންގ ސްކޫލާއި، މެރިޓައިމް ރެސްކިޔު ކޯޑިނޭޝަން ސެންޓަރު (އެމްއާރުސީސީ) ގައި ކުރިޔަށް ގެންގޮސްފައިވެއެވެ. އަދި، ބައެއް ޕްރެކްޓިކަލް ކުލާސްތައް ހުޅުމާލޭގައި ހުންނަ ކޯސްޓްގާޑު ޝިޕްތައް ބަނދަރުކޮށްފައިވާ ސަރަހައްދުގައި ކުރިއަށް ގެންގޮސްފައިވެއެވެ. މީގެއިތުރުން ކ. ތިލަފުށި ކައިރީގައި ވެސް މި ކޯހުގެ ބައެއް ތަމްރީނުތައް ވަނީ ބާއްވާފައެވެ.\nކޯހުގައި ކިޔަވއިދެވުނު މުހިއްމު ބައިތަކުގެ ތެރޭގައި ލޯ އެންފޯސްމަންޓް އޭޖެންސީތަކުގެ ޒިންމާތަކާއި، ކަނޑުމަތީގެ ބައިނަލްއަޤްވާމީ ޤާނޫނުތަކާއި، ސެލްފް ޑިފެންސް ޓެކްނިކްސްގެ އިތުރުން، އެރެސްޓިންގ ޓެކްނިކްސް، އަދި މުޢާމަލާތު ކުރުން ފަދަ ހުނަރުތައް ހިމެނެއެވެ. މީގެއިތުރުން ކޯހުގެ ތެރޭގައި، ވީބީއެސްއެސް އިންސްޓްރަކްޓަރ ކޯހުގެ ބައިވެރިންނަށް ވަނީ އިންސްޓްރަކްޝަނަލް ޓެކްނިކްސް ކިޔަވައިދީފައެވެ.\nވީބީއެސްއެސް ކޯސްތައް ނިންމުމަށް ބޭއްވި ރަސްމިއްޔާތުގައި އެމްއެންޑީއެފް ކޯސްޓްގާޑުގެ އިސްވެރިންގެ އިތުރުން މޯލްޑިވްސް ޕޮލިސް ސަރވިސްގެ މެރިން ޕޮލިސްގެ ހެޑް، ޗީފް ސްޕްރިންޑެންޓް އޮފް ޕޮލިސް އިބްރާހީމް އަދުނާނު އަނީސް އާއި މޯލްޑިވްސް ކަސްޓަމްސް ސަރވިސްގެ ޑެޕިއުޓީ ކަމިޝަނަރ މުޙައްމަދު މާނިއުގެ އިތުރުން ޔޫއެންއޯޑީސީގެ ހެޑް އޮފް ޕްރޮގްރާމް އޮފިސަރ، ޕައުލް ރޮބަރޓް ބައިވެރިވެލެއްވިއެވެ.